
Ancorat strîns de arcul Carpaţilor Orientali, 
care îl încadrează prin două din masivele 
cele mai reprezentative, Rodna și Călimani, 
dar și prin zona de inflexiune a Bîrgăului, 
cu cîteva importante și intens circulate 
drumuri transcarpatice, JUDEŢUL  BIS- 
TRIŢA-NĂSĂUD se desfăşoară ca un vast 
amfiteatru, corespunzător a două mari 
trepte morfometrice : munții și dealurile. 


Varietatea litologică şi tectonică este expri- 
mată foarte bine în relief —cu o mare 
bogăție de forme genetice — și transmisă 
celorlalți componenți ai peisajului : climă, 
hidrografie, soluri, vegetație, faună şi, 
într-o măsură apreciabilă, chiar economiei, 
prin specificul resurselor solului şi sub- 
solului. 


Acestui cadru natural îi corespund anumite 
particularităţi ale distribuției, în timp și 
spațiu, a populaţiei și așezărilor, puse în 
evidenţă în analiza capitolului respectiv. 


Firesc, se face analiza economiei, în toată 
complexitatea sa, vizîndu-se și perspectivele 
luminoase ale viitorului, pe măsură posi- 
bilităţilor existente şi a prevederilor actua- 
lului cincinal. 


O privire succintă asupra turismului, pri- 
vit tot în perspectivă, încheie prezentarea 
unuia din cele mai frumoase și bogate ju- 
deţe transilvănene. 

PREFAŢĂ 


Așezat la răscruce de drumuri şi vremuri, ținutul Bistriţei 
şi Năsăudului încă din cele mai vechi timpuri a constituit o 
pumnle de legătură materială şi spirituală între românii din 
Transilvania şi cei din Moldova, deseori loc de refugiu pentru 
odihnă şi împrospătare a forțelor vajnicilor domnitori moldoveni 
care s-au ridicat la luptă pentru apărarea gliei strămoşeşti. Vitregia 
vremurilor trecute a făcut ca munţii, pădurile și oamenii de pe 
aceste meleaguri să fie gazde bune şi pentru domnitori ai Țării 
Româneşti din vestita familie a Drăculeştilor, care au înfruntat 
cu bărbăție furtuna ridicată de semilună. Ancorat puternic în 
cele mai îndepărtate veacuri de existenţă a poporului român, ținutul 
Bistriţei şi Năsăudului se contopeşie cu epopeea de luptă pentru 
existență şi independenţă naţională a acestuia, pentru eliberarea 
sa de orice asuprire, pentru afirmarea marilor sale potenţe male- 
riale şi spirituale. La toate momentele de răscruce ale poporului 
nostru oamenii muntii de pe aceste meleaguri au fost prezenţi 
la lupta împotriva cotropitorilor turci şi habsburgi, la marele 
act al unirii, la eroicele lupte proletare care au culminat cu victoria 
revoluţiei socialiste din România. | 
Anii construcției socialiste au însemnat, ca pentru întreaga 
“noastră patrie, ani de puternice mutații în viața județului. Elibe- 
rarea naţională și socială a descătuşat forțele creatoare ale harni- 
cilor locuitori din acesi colț de ţară. Înfrăţiţi în luptă şi muncă, 
români, maghiari, germani contribuie tot mai activ la propășşirea 
județului, la ştergerea diferențelor existente în dezvoltarea sa 
"economică faţă de alte judele ale ţării. 
Un impuls deosebit dezvoltării economice și cultural-sociale 
l-au constituit măsurile de îmbunătăţire a împărțirii administrativ- 

teritoriale a țării, crearea în 1965 a județului Bistriţa-Năsăud, 
vechi deziderat al locuitorilor de aici. 

În cei aproape pairu ani care au trecut de atunci, județul 
nostru a cunoscut un puternice progres în luate domeniiie. Este 
suficient să amintim că în prezent productia industriaiă este cu 
peste 20% mai mare decit în 1967, că numărul salariaţilor a 
crescut cu circa 30%, faţă de aceeași perioadă. Au fost construite 
din fonduvile statuiui 2000 de apartamente. Succese remarcabile 
au fost obținute şi în agricultura din judeţ. 

Sumele alocate de către stat pentru dezvoitarea culturii, 
învățământului, apărării sănătății au dus la substanţiale schimbări 
în modul de viaţă al oamenilor muncii, în creșterea nivelului lov 
material și cultural. Bogata viaţă spirituală a locuitorilor acestui 
judeţ, nesecat izvor de creaţie foiclorică, nestematele portului 
național au dus faima acestor ținuturi mult peste granileie jude- 
țului şi Jării. 

Pe baza politicii partidului și statului nostru de repartizare 
judicioasă a fortelor de producţie pe întregul teritoriu al tării, 
în anii viitori județului Bistriţa-Năsăud îi sînt repartizate însem- 
nate fonduri de investiţii. Avînd la bază bogate resurse ale solului 
şi subsolului, precum şi forţa de muncă umană necesară, economia 
județului va cunoaşte un ritm de dezvoltare deosebit de ridicat, 
20,3%, fată de 12,2%, cât este pe țară. 

În anii 1971—1975, fondul de investiţii va fi de 3 ori mai 
mare ca în perioada cincinaluiui trecut. Productia globală indus- 
trială va creşte în această perioadă de 2,5 ori față de 1970. Se 
vor crea ramuri industriale noi : construcții de maşini, de utilaj 
de construcții, teatile etc. Se vor construi în Bistriţa și celelalte 
orașe ale judetului 13 întreprinderi, printre care amintim : 
Uzina de utilaje pentru industria materialelor de construcţii şi 
refractare, Pabrica de textile nețesute, Complezul pentru indus- 
trializarea lemnului, Topitoria de in, Fabrica de sticlărie-menaj, 
Pabrica de acumulatori, Unitatea de țesături extralate, Mina de 
minereuri compleze etc. 

În agricultura județului vor fi investite 550 milioane lei, 
în special destinate dotării ei tehnice, îmbunătățirilor funciare, 
drigaţii, chimizare, ceea ce va duce la o creștere substanţială a 
productiei în această imporlantă ramură economică. 

Realizările din economie, mai ales dezvoltarea industriei, 
vor atrage după sine importante sclimbări în structura socială 
a populației, concretizată mai ales în creşterea ponderii muncitori. 
lor, în creșterea continuă a nivelului, de trai. 

Oamenii, obiceiurile strămoşeşti nealterate, cântate cu atîta 
măiestrie de marele Coșbuc, încrustate în opera de granit a lui 
Rebreanu, neasemuiiele frumuseți ale naturii, stațiunile balneocli- 
materice, locuri care cvocă momente din lupta poporului permit 
o puternică dezvoltare a turismului în jude. 

Prezenta lucrare reuşeşte să evidenţieze aspectele geografice 
principale. Apreciind pozitiv aportul autorilor la cunoașterea 
județului nostru, îi invităm călduros în a ţine pas, în elaborarea 
d2 noi monografii, cu realitatea care, în cîțiva ani, datorită eforiu- 
rilor oamenilor de aici, va crea o geografie cu totul nouă faţă de 
prezenti. 


ADALBERT CRIȘAN, 


prim-secretar al Comitetului judeţean Bistrița-Năsăud 
al P.C.R., președintele Consiliului popular judeţean 

Situat în jumătatea septentrională a Transilvaniei, între 
paralele de 4*37' şi 46"48' şi meridianele de 23*27' şi 25%36/, 
învecinîndu-se cu judeţele Maramureş în nord, Suceava în est, 
Mureș în sud şi Cluj în vest, judeţul Bistriţa-Năsăud își desfăzoară 
relieful sub forma unui vast amfiteatru natural, indestructibil 
legat de arcul carpatic, ca un adevărat caleidoscop de minunate 
peisaje naturale. 

Nu întimplător se înscrie printre cele mai pitorești colțuri 
ale patriei, nu întîmplător un număr mereu sporit de turiști 
români şi străini îi cutreieră meleagurile, din crestele zimțuite, 
cu înfăţişare alpină, ale Rodnei şi Călimanilor sau din munţii 
mai ospitalieri ai Bîrgăului, pînă în văile cu sate, care se ţin 
lanţ, ale Someşului Mare, Șieului, Bistriţei şi afluenților lor 
mai mărunți, ori pînă în regiunea colinară, cu ogoare, livezi şi 
vii, a Cîmpiei Transilvaniei. 

Amfiteatrul reliefului nu cuprinde toate cele trei trepte 
clasice ale pămîntului românesc; îi lipseşte cîmpia, pe care 
încearcă să o suplinească luncile, uneori destul de largi, 
ale văilor principale, căci ceea, ce localnicii numesc ,,Cîmpia” 
Transilvaniei nu-şi justifică acest nume decît prin funcţia 
de grînar străvechi intracarpatic (astăzi cu o economie mult 
mai complexă), altfel înscriindu-se, sub toate aspectele, în seria 
regiunilor deluroase. Spre fruntariile cu Maramureșul şi Mol- 
dova, treapta montană constituie un arc de cere care, deși 
atinge altitudinea de 2 300 m în Rodna şi 2 100 m în Călimani, 
lasă destule căi de legătură transearpatice, prin curmăturile 
de la obiîrșiile Sălăuţei, Someşului Mare, Ilvei, Tihuţei etc. 
Pe aici localnicii au circulat nestingheriţi din toate timpurile 
şi tocmai de aceea, în specificul etnografiei şi al folclorului 7 

bistrițean, maramureşean şi sucevean sint destule note comune, 
deşi fiecare regiune își păstrează originalitatea sa. Și tot de aceea, 
aproape fiecare dintre căile de legătură este marcată, dincoace 
şi dincolo de arcul muntos, de așezări vechi, cu importante 
rostuiri economice și administrative, între care Bistriţa şi 
Năsăudul au jucat un rol deosebit în viaţa actualului judeţ, 
căruia i-au împrumutat, în final, şi numele lor reunit. 

Cealaltă treaptă a amfiteatrului bistriţeano-năsăudean o 
reprezintă dealurile, mai semeţe şi mai fragmentate în preajma 
muntelui, cu o puzderie de depresiuni, de mărime diferită, 
toate prielnice vetre de așezări; mai domoale și mai joase 
către interiorul bazinului transilvănean, deci în vestul judeţului, 
unde numai culmea Păltinişului încearcă să demonstreze că 
este încă în preajma muntelui, săltind peste înălțimea tuturor 
zonelor învecinate, cu cei circa 600 m ai săi. 

Resurse însemnate în subsol, exploatate de secole (ca 
acelea de la Rodna), ori puse în lumină numai în anii socialis- 
mului, bogăția pajiştilor alpine, străbătute de turme în lunile 
de vară, aurul verde al pădurilor de rășinoase cu lemn de rezo- 
nanţă sau de făgete şi stejărișuri, adăpostind şi specii cinegetice 
rivnite de vînători, o climă răcoroasă și plăcută, la adăpostul 
carpatic faţă de asprimea iernilor din răsărit, un veritabil 
păienjeniş de ape, limpezi şi înspumate la munte, cu unda 
săgetată de păstrăvi şi lipani, potolite ca prin farmec la ieşirea 
în dealuri, soluri variate, potrivite unei game foarte largi de 
culturi, iată cîteva atribute în plus care caracterizează judeţul 
Bistriţa-Năsăud, întregindu-i personalitatea de unitate adminis- 
trativ-economică de perspectivă. 


Şi peste toate acestea, oamenii minunaţi ai locurilor, 
români în majoritate absolută (alături de care mai trăiesc ger- 
mani şi maghiari), cu o bogăţie a folclorului şi a portului (pe 
valea, Someșului Mare, pe Şieu sau pe ,,Bîrgaie””) greu de egalat, 
harnici şi cumpătaţi, veseli şi scăpărători de inteligenţă, diîrji 
şi neînfricaţi în lupta pentru libertate și viaţă mai bună — ca 
acel, intrat în legendă, Tănase Todoran, condamnat ca insti- 
gator de revoltă la vîrsta de peste 100 de ani. 

Frumuseţea lor spirituală, conservată peste milenii, 

8 reînviind dîrzenia marilor înaintaşi, este oglindită nu numai 

în cîntec și joc, în port și obiceiuri, ci şi în arhitectonica măies- 
trită a caselor și dependințelor gospodăreşti, justificîndu-le 
mândria, de a fi „năsăudeni” sau „bîrgăoani”, „gieuani”! sau „de 
pe cîmpie”, în orice colț al județului păstrîndu-se, uneori chiar 
de la sat la sat, un anumit specific al acestei spiritualităţi. 
Nu e de mirare că aceste meleaguri au dat ţării și poporului 
român pe George Coşbuc şi pe Liviu Rebreanu, cu loc de cinste 
în literatura universală; pe Florian Porcius şi Iuliu Prodan, 
botanişti de renume european ; pe Iacob Mureșanu, Iuliu Moisil, 
Vasile Naşcu, Şotropa şi atitea alte figuri de frunte ale literaturii 
şi ştiinţei româneşti. ” 

Astăzi, cînd aceşti oameni harnici și mindri ai plaiurilor 
bistriţene au devenit, ca și întregul nostru popor, stăpîni pe 
destinele lor, au dobîndit şi o conștiință nouă, socialistă, în 
spiritul căreia s-au angajat, într-un adevărat tumult, să ridice 
meleagurile lor natale la nivelul îndreptățit de atitea virtuţi 
naturale şi umane cu care este înzestrat judeţul Bistriţa-Năsăud. 


Ansamblul mediului geografic a oferit acestor meleaguri 
condiții prielnice dezvoltării demografice din vremurile cele 
mai îndepărtate ale istoriei. Dacă masivele muntoase din nord 
şi din est, înalte şi fragmentate, au antrenat mai puțin formarea 
unor aşezări umane, în schimb dealurile, văile şi depresiunile 
din jur au angajat din totdeauna un asemenea proces social- 
istorie. Cercetările istorico-arheologice sînt grăitoare în această 
privinţă. 

Actuala formă şi întindere a judeţului Bistriţa-Năsăud 
este rezultatul comuniunii unor vechi teritorii care, în diferite 
etape ale istoriei noastre, „s-au mai întîlnit” într-un fel sau 
altul; este vorba de fostele districte — ulterior, plăşi şi raioane 
— ale Bistriţei şi Năsăudului, Reteagului şi Becleanului. 

Sub raport istoric, mai stabile s-au dovedit în timp limi- 
tele dinspre nord şi sud-est ale judeţului, mascate fiind de culmile 
Brezei, Țibleşului şi Rodnei, respectiv, de vecinătatea Bîrgăului, 
Călimanilor şi cursului superior al Mureșului. 

În general, evoluţia actualului județ se păstrează în 
nemijlocită legătură cu bazinul superior al Someșului Mare şi al 
Bistriţei Aurii, vetrele din totdeauna ale înfiripării colectivi- 9 

tăţilor omenești în această zonă. Pînă în 1777, judeţul se pre- 
lungea mult spre nord-est, incluzînd și comunele Coşna şiTeșna. 


Cît priveşte oscilaţiile de natură limitrofă ale judeţului, 
acestea privesc îndeosebi părţile de vest și sud-vest ale judeţului, 
cauzate fiind de colonizarea unor elemente alogene : sași, pe 
văile Bistriţei, şi parțial maghiari, pe valea Someșului Mare, 
între Dej şi Beelan. 

Cea mai veche graniţă care a traversat partea de vest şi 
de sud-vest a teritoriului de astăzi al județului Bistriţa-Năsăud 
a fost cea a Daciei romane. Ea este doar o linie ipotetică, studiile 
ulterioare urmînd a-i preciza existenţa. În perioada care a urmat 
retragerii autorităților romane, inclusiv a migraţiei popoarelor, 
aici şi-au desfăşurat activitatea vechile formaţiuni politice 
tribale ale populaţiei daco-romane şi carpo-dacice, apoi slavo- 
române, iar mai tîrziu româneşti, retrase uneori în văile munţilor, 
Populaţia băștinașă, condusă de cnezi şi voievozi locali, care 
dispar abia pe la sfîrşitul secolului al XVII-lea, era organizată 
în cunoscutele „ţări” şi mai apoi în „districte” autonome. În 1264 
este citată documentar ,,Terra Naszwod”, adică „Țara Năsău- 
dului”, ulterior numită şi „districtus Rodnensis” sau ,,Vallis 
Valachalis”. 

Începînd cu secolul al XII-lea, se organizează în Transilvania 
noi formațiuni administrative — comitatele. Din cauza îm- 
potrivirii și a luptei maselor populaţiei locale, dar şi pentru 
valorificarea resurselor agricole, oficialitățile au colonizat 
în Transilvania, inclusiv în Bistriţa şi ţinutul din jur, pe la 
sfîrşitul secolului al XII-lea şi începutul celui următor, grupuri 
de populaţie germană. Această împrejurare a făcut ca în secolul 
al XV-lea (pe la 1474) districtul Bistriţei să depindă, pentru 
un timp, din punct de vedere administrativ, de organizaţiile 
saşilor de la Sibiu, oraşul Bistriţa devenind astfel capitala 
regiunii săsești din nordul Transilvaniei. În secolele următoare, 
Bistriţa și Rodna intră în posesiune moldoveană împreună cu 
văile Rodnei, Ciceului etc. Pe la mijlocul secolului al XIX-lea, 
Bistriţa constituia unul din cele șase căpitanate ale regiunii 
administrative Sibiu, în 1854 înfiinţindu-se prefectura Bistriţei, 
din care făceau parte 10 preturi: Gurghiu, Reghin, 'Teaca, 

Șieu, Bistriţa, Bîrgău, Beclean, Lechinţa, Rodna și Năsăud, 
oraşul Bistriţa fiind reşedinţă. 

Satele de pe valea Someșului, respectiv, districtul Rodnei 
cum s-a mai numit, au fost donate domeniului Bistriţei de către 
Ioan Huniade în 1453, locuitorii districtului respectiv păstrîn- 
du-şi (teoretic, din păcate) aceleaşi drepturi ca şi orășenii 
Bistriţei. Un timp (în secolele XV și XVI), acest ținut a devenit 
posesiune moldoveană, pentru ca din 1762 să iasă de sub stăpi- 
nirea Bistriţei, care a continuat să existe ca district aparte. 
După unele fluctuații, acest teritoriu a format unul din cele 
şapte căpitănate ale ținutului Reteag, trecînd apoi la preiec- 
tura Bistriței, pentru ca în 1861 să fie înfiinţat districtul Năsă- 
udului. În 1926 s-a creat judeţul Năsăud cu reședința la Bistriţa, 
avînd 6 plăşi, 3 în bazinul Șieului (Bîrgău, Şieu şi Lechinţa) 
şi 3 pe valea Someșului (Sîngeorz-Băi, Năsăud şi Mocod). 

Partea de vest a judeţului Bistrița-Năsăud de astăzi, 
respectiv ţinuturile Beclean şi Reteag, în secolele XV şi XVI 
au trecut în stăpînirea domnilor moldoveni. Se pare că Reteagul 
a îndeplinit funcţia de reședință a reprezentanţilor lui Ştefan 
cel Mare (,,pîrcălabii” de Ciceu, cămăraşul ș.a.) şi ai urmaşilor 
5ăi. Ținuturile amintite au continuat a fi posesiuni moldovene, 
eu unele întreruperi, timp de vreo opt decenii (după unii din 
1474, după alţii mai tîrziu, pînă pe la 1563, cînd Alexandru 
Jsăpuşneanu ar fi renunţat la ele). Deci, cu o sută şi ceva de ani 
înaintea lui Mihai Viteazul, un teritoriu aşa de întins, locuit 
aproape numai de români, a fost unit cu Moldova şi administrat 
după legile acestei ţări. Frumosul castel de la Ciceu purta pe 
porţile sale emblema Moldovei; steagurile lui Ștefan cel Mare 
şi Petru Rareș, care filfiiau pe turnuri, arătau că cetatea făcea, 
parte din proprietăţile lor. Este sigur că Petru Rareş deținea în 
Transilvania (pe la anul 1529) domeniile Ciceului cu 60 de sate, 
al Unguraşului cu peste 30 de sate, Bistriţa şi Valea Rodnei cu 
23 de sate și cu minele de aur şi de argint de la Rodna, într-un 
cuvînt aproape tot nordul Transilvaniei, la care se adăuga 
Cetatea de Baltă cu domeniul său de pe Tîrnava Mică, 

În 1850 ia ființă un district al Reteagului cu mai multe 
căpitanate. În 1926 a luat ființă noul judeţ Someş, care a 
încorporat plăşile Reteag şi Beclean. 

Aceasta a fost situaţia diviziunii administrutive a regiunii 
pînă în anul 1950, cînd, prin legea raionării udministrativ- 
economice a teritoriului, au tost create 28 de regiuni, printre 
care și regiunea Rodna, alcătuită din 4 raioane: Bistriţa (cu 
satele de pe valea Șieului), Năsăud (cu satele de pe valea 
Someşului Mare), Vişeu de.Sus (cu satele din bazinul cu acelaşi 
nume din Maramureş) și Beclean, avînd reședința lu Bistriţa. 

Apărut în forma sa actuală o dată cu reorganizarea admi- 
nistrativă a teritoriului României socialiste, judeţul Bistriţa- 
Năsăud, avînd capitala la Bistriţa și o întindere de 5 305 km?, 
se numără printre județele mijlocii, iar prin numărul populaţiei, 
cu cei 281 335 de locuitori ai săi (la 1 iulie 1970), intră în cate- 
goria judeţelor mici. 

Stabilirea actualelor limite ale judeţului Bistriţa-Năsăud 
nu s-a făcut deci la întîmplare, ci are la bază studii temeinice 
şi complexe. Am vrea să subliniem justeţea întinderii spre vest 
a acestor limite, incluzînd aproape în întregimea lor fostele 
posesiuni ale domnilor moldoveni pe valea Someșului Mare 
şi a afluienţilor săi, de la Dej şi mai departe, pînă la crestele 
munţilor care-i formează cumpăna apelor !. 

Teritoriul județului este alcătuit dintr-un relief variat, 
străjuit de cîteva culmi montane (Țibleș, Rodna, Suhard, Bîrgău 
şi Călimani), ale căror prelungiri însumează 1/3 din suprafața 
sa, pentru ca restul de 2/3 să aparțină reliefului deluros (fig. 1). 

Regiunea muntoasă este situată în jumătutea nord-estică 
a judeţului aparţinînd grupei nordice .şi mijlocii a Carpaţilor 


1 Vezi T. Onişor, Evoluţia teritorială u județului Bistriţa-Năsăud, 
manuscris, Cluj. 

Orientali, caracterizată prin masivitate, vegetație forestieră 
şi pajiști alpine, pasuri de culme, reţea hidrografică ramificată ete. 

Zona montană, deși ferestruită de ape, care nu depăşesc 
însă culmile principale, încadrează judeţul cu un larg semicere 
deschis spre sud-vest, incluzîind munţii 'Țibleşului, Rodnei, 
Bîrgăului, Suhardului și Călimanilor (bineînţeles nu în totali- 
tatea lor, ci cu sectoarele din bazinul Someșului Mare). 


În nord-vest, Munţii Țibleșului reprezintă, prin extremi- 
tatea estică, ultima subunitate a grupei vulcanice maramure- 
gene, care se opreşte în valea Sălăuţei. Sînt alcătuiți din andezite, 
diorite, gabbrouri, de vîrstă neogenă, apăriînd, de obicei, sub 
formă de neck-uri, nu prea înalte (1 250—1 500 m), dominate 
doar de Măgura 'Țibleşului, care urcă brusc la 1 842 m, ușor 
de distins prin asocierea celor trei vîrfuri îngemănate (Țibleşul, 
Arcerul şi Stegiorul) care domină celelalte înălțimi vulcanice 
(Branul, Hudinul, Măgura). 

Spre sud şi sud-est, zona montană se grefează pe tuturi 
andezitice, gresii şi marne cretacice sau eocene, pe seama cărora 
au luat naştere suprafeţe de netezire, uneori structurale, şi un 
relief fragmentat, cunoscut în literatura geografică sub denumi- 
rea de ,„,Munceii 'Țibleşului”. Compartimentarea puternică a 
acestui masiv se explică prin prezența unei rețele hidrografice 
bogat ramificate, care gravitează spre sud (Ilişua, Zagra, Idieciul, 
Bichigiul, Măgura, Fiadul etc.), atrasă fiind de valea tectonică 
a Someșului Mare. 


Masivul 'Ţibleșului se impune nu numai prin semeţia 
măgurilor vulcanice, în contrast cu sedimentarul pe care îl 
străbat, ci şi prin varietatea morfologiei sale, legată de rezistența 
diferită a rocilor şi de factorii modelatori externi. În seria acestora 
trebuie să-i subliniem pe cei nivali și periglaciari, care au generat 
formele piramidale ale piscurilor principale, acumulările masive 
de grohotişuri la poala lor și cîteva nișe nivale, considerate 
de unele cercetări mai vechi ca glaciare. Izolarea masivului 
înalt de peste 1 800 m, ca și suprafața sa restrînsă n-au oferit 
însă condiţiile instalării ghețarilor propriu-ziși, iar ceea ce 
s-a apreciat ca văi glaciare nu constituie decît culoare de avalan- 
şe. Mai puţin frecventat de turişti, datorită depărtării sale de 

principalele căi de acees, 'Țibleșul prezintă totuși numeroase 
obiective de atracţie (peisaj, pescuit sportiv, resurse cinegetice 
de valoare și chiar cîteva izvoare carbogazoase), care justifică 
din plin includerea sa cît mai grabnică în circuitele turistice 
ale judeţului Bistriţa-Năsăud. 

Masivul este bine împădurit, fapt ce a favorizat dezvol- 
tarea centrelor de exploatare și industrializare a lemnului 
(Fiad şi Telciu), ca şi deschiderea unor drumuri de exploatare 
forestieră pînă spre vîrf, care pot fi utilizate şi în scopuri turistice. 


Munţii Rodnei constituie cea mai reprezentativă unitate 
montană din cuprinsul județului și se impun prin masivitatea lor 
impresionantă, cu o suprafață de 1 300 km?, cît şi prin viața 
pastorală străveche, legată de bogatele păşuni alpine locale 

Constituiți din şisturi cristaline epizonale şi formaţiuni 
sedimenare vechi, injectate uneori de gnaisuri, diorite, granite, 
Munţii Rodnei prezintă un relief puternic fragmentat, forme 
semeţe, văi adinci, suprafețe de netezire etajate în trepte, 
circuri glaciare etc., totul dominat de creasta principală ce leagă 
între ele cele două vîrturi de la extremităţi : Ineul şi Pietrosul 
Mare. 

Deşi prezintă numeroase resturi ale glaciaţiunii cuaternare, 
versantul sudic, inclus în totalitate la judeţul Bistriţa-Năsăud, 
adăpostește mult mai puţine forme glaciare în comparaţie cu 
cel nordic, acestea fiind reprezentate doar prin cîteva circuri 
suspendate, cu extensiuni reduse, bogate în pășuni: căldarea 
Bîrsanilor (la izvoarele Anieşului Mare), căldarea Gărgălăului 
(sub Curmătura Galaţului), căldarea Mihăesei şi căldările de 
sub vîrful 'Papului și de la izvorul Cepelor. În majoritatea acestor 
căldări se adună însemnate cantități de zăpadă în timpul 
iernii, după topire formînd „ochiuri de apă”, temporare sau 
permanente, cum sînt cele de sub Coronjiş, Galaţ, Ineu etc. 

În cuprinsul masivului, sub altitudinea de 1 800 m, se 
observă frecvente procese periglaciare : grohotișuri, suprafețe 
de altiplanație, zone de solifluxiune, marghile, nișe de nivaţie 
etc., formate în cadrul unui domeniu nival, în condiţiile dezghe- 
urilor diurne repetate, determinate de încălzirea rocilor cris- 

taline dezgolite, de tasarea zăpezilor acumulate în zonele adă- 
postite, cit și de acţiunea gravitației. 

Formațiunile sedimentare paleogene şi ncogene, alcă- 
tuite din marne, gresii şi conglomerate, stratificate alternativ, 
se dispun pe latura sudică şi sud-vestică a masivului cristulin, 
imprimînd reliefului de pe versantul drept al Someşului Mare o 
serie de trăsături caracteristice, cum sînt cuestele, suprafeţele 
structurale, văile aproape paralele, consecvente, relativ strimte, 
care se adîncesc etajat (Izvorul Băilor, Anieș, Cormaia, Rebra, 
Gersa etc.). 

Contactul dintre cristalin şi sedimentarul transgresiv a, 
îavorizat formarea a numeroase văi subsecvente, înșenări largi, 
bazinete şi ulucuri depresionare, în care aşezările omenești 
permanente au găsit condiţii prielnice de dezvoltare (Parva, 
Gersa, Rebra etc.). 

Masivul Ineu (fig. 2) reprezintă compartimentul estic 
al Munţilor Rodnei, apărind ca un nod orogratie pentru toţi 
munţii care îl înconjură. Are o formă piramidală, cu altitudinea 
maximă de 2 279 m și este vizibil de la mari distanțe (Beclean, 
Bistriţa), dominînd o suprafață aproape plană, desfășurată 
între 1 800 şi 2 000 m altitudine, denumită în literatura geo- 
grafică „Platforma Nedeilor”. 

Pe versantul sud-estic, prelungit prin Virful Roșu (2 115 m), 
se poate urmări un peisaj glaciar tipic, cu circuri, văi şi lacuri 
glaciare. 

Din virtul Ineu se desprind următoarele culmi: Piciorul 
Tomnaticului și Piciorul Pleşcuţei în nord, Culmea Găgii spre 
est, Piciorul Ineuţ — Vîrful Roşu spre sud-est, Piciorul Crăciu- 
nel spre sud etc. Celălalt masiv, Pietrosul Mare, situat în partea 
centrală a Munţilor Rodnei, se întinde între Şaua Galaţului 
şi Tarniţa Bătrînei. Este format din trei culmi principale, care 
depăşesc 2 000 m. Prima, ramificată spre nord cu virful cel 
mai înalt (Pietrosul Rodnei 2 305 m, pe teritoriul judeţului 
Maramureș), înconjurat de un relief glaciar tipic, prezintă cel 
mai frumos şi diversificat peisaj alpin din Masivul Rodnei 
(creste înguste, căldări glaciare cu lacuri alpine, văi sălbatice 
cu povirnişuri abrupte, picioare de munte etc.). 'A doua ramifi- 
cație spre vest, formată de culmea dintre vîrful Buhăescu Mare 

(2 066 m) şi Tarniţa Bătrinei (1713 m), prezintă fenomene 
glaciare mai puțin caracteristice, pe măsuru reducerii masivi- 
tăţii; în schimb, apare tot mai frecvent vegetaţia subalpină, 
cu jnepenişuri întinse. Cea de-a treia ramificaţie reprezintă, 
de altfel, porţiunea centrală a crestei, cu vîrfuri semeţe (Cormaia, 
Negoiasa, Anieșul Mare, Pietrosul Mic, virful "Țapului ete.), 
căldări adinci cu versanţi prăpăstioşi, conuri de grohotişuri, 
ochiuri de apă etc., trasînd, pe linia de cumpănă a apelor, 
limita administrativă față de judeţul Maramureș. 


Spre sud, plaiurile de sub creasta principală se opresc pe 
linia de falie Maieru — Parva, fiind ferestruite puternic de afluen- 
ţii Rebrei şi Cormaiei, cu văi adînci, puţin prielnice așezărilor. 

Masivul Bătrîna, situat în vestul culmii înalte, este consti- 
tuit din formaţiuni sedimentare de vîrstă cretacică (senonian) 
şi prezintă un relief nivelat la înălțimea de 1 600—1 700 m, 
inclus în aşa-numita „Platforma Bătrină””, reprezentind al 
doilea ciclu de nivelare din Munţii Rodnei. Se caracterizează 
şi prin văi dispuse radiar, în jurul vîrfurilor Muncelu(1 705 m) 
şi Bătrîna (1 711 m), ramificate, generînd o fragmentare accen- 
tuată a reliefului, cu organisme torențiale frecvente, diferențiind 
net această subunitate de zona şisturilor cristaline din masivul 
înalt. 


A treia unitate montană, mai redusă ca suprafață, care 
străjuiește judeţul spre est, aparține Munţilor Birgăului, denu- 
miți de V. Mihăilescu şi ,,muncei”, datorită altitudinilor 
mai reduse. Sînt limitați de Someşul Mare (între Ilva Mică 
şi Șanț) şi Creasta Muncei în nord, pasul Strîmba în vest, valea 
Bistriţei Ardelene în sud şi valea Dorna în prelungire peste 
Buba şi Dălbidan în est. 

Priviţi în ansamblu, au aspectul unei culmi principale 
din care coboară spre vest patru creste separate prin văi adînci, 
cu o reţea de rîuri foarte bogată : Ilva, Leşul şi Tiha (denumită 
şi valea Străjii). Munţii Bîrgăului se deosebesc de Munţii Rodnei 
prin peisajul complex, determinat de existența vuleanismului 
subcrustal intercalat în sedimentar, prin masivitatea mai 
redusă, relief monoton, etajat, cu forme aproape plane, defilce 
(fig. 3), pasuri şi un grad de umanizare mai accentuat. 

Fig. 3. — Defileul Ilvei (ioto I. Buta). 


Alcătuiţi din roci sedimentare (marne, argile, gresii) şi 
vulcanice (andezite, andezite b-zaltoide etc. sub formă de 
neck-uri, dyke-uri, lave etc.), în decursul epocilor geologice au 
suferit neteziri, astfel încît relieful actual prezintă aspectul 
unui platou ușor ondulat, cu suprafeţe de modelare în trepte 
descendente spre vest, către Bazinul Transilvaniei. 

Relieful peneplenizat al acestor munţi este dominat de 
numeroase ,„măguri”, cu forme conice sau uşor alungite, care au 
străpuns cuvertura sedimentară sau au fost scoase la zi prin 
eroziune superficială. Ca exemple cităm Măgura Cornii (1 457 m), 
Heniu Mare (1 612 m), Miroslava (1 625 m) în vest şi Cucureasa 
(1 392 m), Măgura Calului (1 227 m), Cioasa (1 225 m) spre est, 
cu aspecte de conuri vulcanice, în realitate de origine intrusivă, 
dezgolite de eroziunea ulterioară. 

Formațiunile eruptive sînt bine împădurite, contrastind 
cu cele ale flişului, acoperite cu păşuni şi finaţe pe care s-au 

Fig. 4. — Depresiunea Poiana Ilvei (Foto I. Buta). 


statornicit gospodăriile răstirate ale „birgăoanilor”. Prezența 
formațiunilor vulcanice în această regiune este reflectată în 
aspectul divergent al reţelei hidrografice actuale, cât şi în modifi- 
cările suferite de unele rîuri care au traversat alternanţa dintre 
sedimentar şi eruptiv. Ca exemple, amintim bazinetele dezvol- 
tate în depozitele sedimentare (Șanț, Rodna, Anieș, Singeorz-Băi) 
la limita dintre Munţii Bîrgăului şi cei ai Rodnei, în amunte de 
sectoarele de defileu sculptate în simburi eruptivi. Aceleași 
bazinete depresionare, condiţionate de aceiaşi factori genetici 
(eroziunea diferenţială), se remarcă şi în cuprinsul Munţilor 
Bîrgăului, pe văile Ilvei (Poiana Ilvei, Măgura Ilvei, Ilva 
Mare), Leşului (Leşu Ilvei), Bistriţei (Colibiţa) (fig. 4 şi 5). 

Partea estică a Munţilor Bîrgăului, denumită ,,Podișul 
Zimbroaia””, apare ca un platou structural la altitudinea de 
circa 1 400 m, cu forme aproape plane, rezultate din nivelarea 
formațiunilor sedimentare (gresii şi argile), şi face legătura 
între Munţii Rodnei, Masivul Suhard şi Munţii Călimani. 

lig. 5. — Depresiunea Colibiţa (foto V. Sencu). 

Fig. 6. —- Pasul Tihuţa (loto I. Buta). 


Văile riurilor care ferestruiese puternic acest masiv pe 
direcţia est— vest au oferit condiții deosebit de prielnice pentru 
dezvoltarea, căilor de comunicaţie. Astfel, prin nord, pe valea, 
Someşului Mare, șoseaua judeţeană leagă „Țara Năsăudului”, 
peste pasul Rotunda (1 278 m), cu valea Bistriței Moldovene 
Şi „Țara Dornelor”; prin valea Ilvei, peste pasul Grădinița 
(889 m), linia ferată leagă nord-estul Transilvaniei de Moldova ; 
peste pasul Tihuţa (1 227 m, fig. 6), şoseaua naţională leagă 
valea Bistriţei Ardelene, prin valea Tiha, cu „Țara Dornelor” ete. 


Munţii Călimani reprezintă cel mai înalt masiv vuleanie 
din țară, constituind, prin creasta principală, linia de separație 
dintre patru judeţe ce se întilnese aici: Suceava, Harghita, 
Mureş şi Bistriţa-Năsăud. 

Spre Podişul Transilvaniei, Munţii Călimani coboară 
sinuos prin vestul vîrfurilor Pîrjolitura, Ragliţa, Pleșa, Bistra 

pînă în valea Bistrei, pe care o urmează pină la vărsareu acesteia 
în Mureș. 

În interiorul judeţului este inclusă numai partea nord- 
vestică a Masivului Călimani, limitată în sud de culmea princi- 
pală care pleacă din Poiana Tomii (1 469 m), peste dealul Cofii, 
Moldoveanca (1 570 m), Piatra lui Irimie, Bistriciorul (1 190 m), 
iar de aci, limita judeţului urmăreşte, spre nord, Struniorul, 
Viişoara şi Buba. Această unitate este fragmentată de rîurile 
care au pătruns adînc în teritoriul ei; în momentul de față se 
mai păstrează vechile cratere, cu aspect de ealdeiră, asupra 
cărora şi-a lăsat amprentă şi glaciațiunea cuaternară. Relieful 
integrat în limitele judeţului s-a modelat pe aglomerate andezi- 
tice, dispuse sub forma unor blocuri de 30—40 m înălțime, 
lave andezitice, tufuri, în straturi paralele, orizontale sau în 
trepte, toate dovedind erupții succesive. 

Versantul nord-vestie al Călimanilor, deşi mai puţin 
fragmentat, constituie obîrşia rețelei hidrografice bine orga- 
nizate, individualizîndu-se cîteva noduri hidrografice din care 
văile se ramifică radiar. Cel mai tipice este vîrful Buba (1 562 m), 
de sub care îşi culeg apele Izvorul Lung, valea Dornei şi Izvorul 
Colbului. 

Platoul vulcanic al acestei zone se desfășoară pe o mare 
suprafaţă, la altitudini în jur de 1 500 m (Moldoveanca, 1570 m; 
Dealul Negru, 1 550 m; Dealul Vulturu, 1501 m), care, la con- 
tactul cu Podişul Transilvaniei, prezintă o denivelare de 
400—500 m faţă de Piemontul Călimanilor. 

Masivitatea accentuată şi structura geologică a Munţilor 
Călimani justifică lipsa pasurilor, acestea fiind substituite 
doar de poteci care urmăresc văile, acolo unde nu sînt prea sălba- 
tice, sau, mai frecvent, interfluviile, inclusiv creasta principală. 


Culmea Breaza poate fi considerată tot ca unitate montană, 
atît ca altitudine (vîrful Breaza, 975 m), cît şi prin gradul accentuat 
de împădurire şi energia reliefului (peste 500 m), ceea ce face 
ca aşezările umane să se oprească sub creasta principală, mode- 

ată în conglomerate terțiare. În judeţul Bistriţa-Năsăud se 
include numai compartimentul răsăritean al culmii şi numai 
cu flancul său sudic, al cărui abrupt este şi mai bine scos în 

«videnţă prin prezenţa cîtorva bazinete depresionare de eroziune, 
cut sînt cele de la Strîmbu, Huta, Breaza (Ambrişiu). Deși 
unpădurită în cea mai mare parte, Culmea Breaza, cu cîteva 
poiene în zona de creastă, oferă privelişti deosebit de atrăgă- 
toare, atît spre „Țara Lăpușului”, din judeţul Maramureș, 
cit și spre adevăratul labirint de văi şi spinări deluroase, predo- 
minate de sîmburele local de eruptiv de la Ciceu; pe unul din 
promontoriile căruia se mai păstrează pînă astăzi ruinele mîn- 
«rici cetăţii a Ciceului, stăpînită vreme de cîteva veacuri de 
domnitorii Moldovei. 


Dealurile şi podișurile ocupă două treimi din teritoriul 
judeţului. Structural, sint complexe: structuri monoclinale, 
domuri şi cute diapire, în majoritatea lor dezvoltate pe cuverturi 
neozoice formate în fazele de cutare miocene și pliocen-cuater- 
nure, care au afectat şi Bazinul Transilvaniei. La bordura sudică 
u cristalinului Rodnei sînt dispuse formaţiuni terțiare, în general 
monoclinale, în care s-au sculptat, prin intermediul afluenților 
Someşului Mare, suprafețe structurale și bazinete depresionare 
(Parva, Gersa, Ilva Mică, Rebra, Feldru etc.). 

Prima unitate bine individualizată, sprijinită în nord pe 
ruma muntoasă a cristalinului Rodnei, iar în est pe flișul Munţi- 
lor Bîrgăului, extinsă în sud pînă la Dealurile Bistriţei, iar în 
vest pînă la cele ale Suplaiului, este fara Năsăudului, alcătuită 
«intr-o asociație complexă de dealuri cu structură monoelinală, 
faliate, puternice fragmentate, cu relief specific de cueste şi 
suprafeţe structurale etajate. 

În sudul Platformei Năsăudului s-a delimitat o zonă coli- 
nară cunoscută sub denumirea de Dealurile Bistriţei. Este alcă- 
uită dintr-un complex de culmi longitudinale, fragmentate 
intr-o serie de coline cu altitudini care variază între 400 şi 700 m, 
în cadrul cărora se mai păstrează cîțiva martori de eroziunie 
dintr-o veche suprafață de nivelare, ca de pildă Dealul Cetăţii 
(681 m), situat la nord de Bistriţa. 

Rîurile au individualizat aici, prin eroziune, trei depre- 
siuni : Dumitra-Tăure, Livezile-Birgău şi Budacul. 

Piemontul Călimanilor acoperă zona periferică vestică a 
Munţilor Călimani cu pietrișuri andezitice depuse de apele cu 

obirşia în masivul vulcanic. Se desfăşoară între cursul Bistriţei 
şi al Șieului, avînd o lățime de 4—5 km la extremităţi și 10 —12 
km în regiunea centrală. În faza actuală, în evoluţia, sa, se obser- 
vă tendința de desprindere față de rama montată, prin bazinete 
depresionare de contact (Cușma, Ardan). De asemenea, rețeaua 
hidrografică l-a fragmentat destul de intens, eroziunea îndepăr- 
tînd în bună parte cuvertura inițială de pietrişuri care, local, 
s-a păstrat doar sub forma unor inversiuni de relief, care domină 
unele interfluvii (Dealul Cetăţii, de pildă). 

Dealurile Șieului se ridică între valea Șieului şi cea a Dipşei, 
culminînd cu 691 m în vîrful Păltiniş. Sînt alcătuite din conglo- 
merate tortoniene, cutate, străpunse uneori de sîmburi diapiri, 
fapt care i-a determinat pe unii geologi să le considere în între- 
gime ca o zonă diapiră. V. Gîrbacea (1960) explică altitu- 
dinea şi aspectul reliefului printr-un ax anticlinal în care sarea 
a participat la cutare ca oricare alt strat. Două înşeuări transver- 
sale, cu aluviuni fluviatile (Herina şi Posmuș), reprezintă vechile 
trasee ale văilor coboriîte din Călimani care, într-o fază anteri- 
oară formării Șieului, se dirijau — peste culmea Păltinişului — 
către Cimpia Transilvaniei. 

Mult timp, majoritatea cercetătorilor au admis limita de 
est a Cîmpiei Transilvaniei pe cursul Șieului, înglobînd în „cîmpie” 
şi Dealurile Șieului. Altitudinea mai mare, cu circa 200 m, 
tectonica, lipsa alunecărilor, pantele mai accentuate, învelișul 
vegetal mai compact etc. deosebesc această regiune de Cimpia 
Transilvaniei, a cărei limită urmărește cele două văi cu direcția 
inversă — Dipșa şi Luţul, care flanchează în vest culmea Păl- 
tinişului. 


Cîmpia Transilvaniei este denumită astfel mai mult dato- 
rită funcţiei agricole, căci sub aspectul reliefului corespunde 
unei zone deluroase, cu altitudinea mijlocie, în jur de 500 m, 
formată din culmi ondulate, dezvoltate pe depozite neogene, 
uneori cu structuri de domuri, frecvente fenomene diapire și 
intense procese de versanţi. 


Judeţul Bistriţa-Năsăud înglobează în limitele sale partea. 
nord-estică a acestei unităţi, denumită ,„,Cîmpia de coline înalte 
a Transilvaniei”, limitată de culoarul Someșului la nord, cum- 

pănu de ape Someş—Mureş în sud, interiluviul Şieu— Teaca şi 
vuleu Dipşei în est. Se evidențiază prin înălțimi cuprinse între 
AU0 şi 600 m, alcătuite din formaţiuni miocene (tortonian şi 
surmațţian) de facies neritic litoral (marne, argile albăstrii cu 
iutorcalaţii de gipsuri) şi un facies marnos-argilos cu intercalaţii 
«de gresii şi nisipuri cu urme de gaz metan. 

În această regiune, văile sînt largi, fără terase, cu aspect 
de culoare, cu versanţii degradaţi, iar albiile majore puternic 
uluvionate şi în majoritate înmlăştinite (Dipşa,  Lechinţa, 
Beudiul, Apatiu etc.). 

În cadrul părții nordice a Cîmpiei Transilvaniei s-au 
separat patru subunități dintre care, în cadrul judeţului, intră 
Dealurile Jimborului şi, parţial, Dealurile Ungurașului. 

Dealurile Jimborului sînt limitate de riul Dipşa în est, 
riul Beudiu în vest, Someșul Mare în nord şi Dealurile Sărma- 
şului în sud. Se caracterizează prin altitudini de 500—560 m, 
o energie a reliefului sub 200 m, pante reduse, interfluvii 
largi, cu frecvente şi intense degradări de teren. 

Dealurile Ungurașului pătrund în partea sud-vestică a 
judeţului, fiind caracterizate prin înălțimi de peste 600 m, 
energia reliefului de 300—320 m, fragmentare relativ redusă 
şi pante pronunțate. 

Partea de nord-vest a judeţului apare ca o treaptă cobo- 
rîtă, scufundată faţă de regiunile montane, acoperită de forma- 
țiuni sedimentare cu o ușoară înclinare spre culoarul Someşului, 
uparţinînd Podișului Someșan. 

Al. Savu (1963) include această regiune în zona 
depresiunilor periferice de contact, separînd trei subunități : 
Dealurile Suplaiului, Depresiunea Breaza şi Depresiunea Reteag. 

Dealurile Suplaiului, constituite din alternanţa orizontu- 
rilor dure de tufuri cu formațiuni miocene friabile (conglomerate, 
marne, argile, nisipuri), generează un relief intens fragmentat, 
brăzdat de văi cu defilee, în amontul cărora s-au dezvoltat 
bazinete depresionare. 

Depresiunea Breaza, sculptată în cursul superior al rîului 
Jlișua, poate fi asemănată cu un inel de legătură între ,, Țara 





2 Podișul Someșan — sludiu geomorfologic, teză de doctorat. 

Năsăudului” şi Depresiunea Lăpuşului. Este constituită din 
formaţiuni miocene şi oligocene, din care apar trei şiruri de 
cueste, brăzdate de afluenții obsecvenţi ai rîului Căprioara, 
care subminează necontenit versantul monoclin, deplasindu-se 
treptat spre sud. 

Culoarul Someşului Mare este denumit astfel datorită 
lărgirii treptate a văii, începînd de la Mocod pînă la ieşirea din 
judeţ, cu extensiune maximă în zonele de vărsare a afluenților 
mai importanți, pînă la aspectul de bazinete depresionare. La 
vărsarea Șieului, valea depăşeşte 3,5 km, avînd o luncă fertilă 
dar frecvent inundată. Mai în avale, la confluența cu Valea 
Mare, s-a dezvoltat Depresiunea Reteagului, căptușită cu torma- 
țiuni sedimentare recente, dispuse în general sub forma unor 
conuri de dejecţie peste depozitele de terasă, trădate în majo- 
ritatea cazurilor de forma lor caracteristică. În general, litera- 
tura, geografică semnalează fie trei, fie cinci sau chiar şapte 
terase pe culoarul Someșului, mai ales în avale de confluența 
cu valea Sălăuţei, încadrate, ca altitudine, între 3—5 m (terasa 
de luncă) și 90—110 m (terasa cea mai înaltă), dominată — local — 
şi de un nivel de 140 m. Eşalonarea teraselor pe toată lungimea 
cursului văii pledează şi pentru vechimea Someşului Mare pe 
traseul actual, cel puţin de la începutul cuaternarului. 

Lunea, ultima şi cea mai joasă treaptă de relief, însoţeşte 
aproape tot cursul Someșului Mare şi a afluenților principali, 
reprezentînd circa 3%, din suprafaţa județului. 

În lungul cursului principal al Someşului Mare, lunca se 
identifică începînd din raza comunei Șanț, dezvoltarea ei fiind 
favorizată de gâtuirea rîului la traversarea sîmburelui de amfi- 
bolite, ce apare în avale ; lăţimea de pe acest sector nu depăşeşte 
însă 300 m. 

În avale de Rodna, lunca prezintă uşoare lărgiri pînă la 
confluenţa cu Rebra (300—400 m), punct după care extensiunea 
sa este foarte variabilă, în special în zonele de confluență, unde 
poate depăşi 800—900 m (Sălăuța, Zagra). 

Între Nimigea de Jos și Braniștea, lunca prezintă o exten- 
siune variabilă, crescînd pînă la 1—2 km şi chiar depăşind 
această valoare, la confluența Șieului şi în avale de Reteag. 

Pe afluenţi, lunca mai uniform dezvoltată apare pe Sălău- 
(a. intre Telciu şi Salva, pe Șieu, în avale de Domnești, pe Bis- 
irițu, de la Prundu Bîrgăului ete. 

În general, lunea este puternic aluvionată, foarte fertilă, 
«u nivel freatic ridicat, cu grosimi ale aluviunilor ce depășesc 
ulesea 5—6 m, în special în bazinetele depresionare şi în zonele 
«e confluență. 

Datorită frecventelor inundări, lunca serveşte doar ca 
teren pentru culturi agricole şi pășuni, aşezările omeneşti, cu 
rare excepţii, evitind-o. 


RESURSELE 
SUBSOLULUI 


Ca urmare a varietăţii şi complexităţii formațiunilor 
geologice şi a unităților de relief, subsolul judeţului se remarcă 
printr-o gamă destul de largă de resurse se minereuri utile, 
mai ales neferoase, materiale de construcţii, ape minerale; 
sare, lista acestora fiind completată prin descoperirea mai recentă 
4 unor rezerve de gaz metan, petrol și șisturi bituminoase, 
cele mai multe în cantităţi exploatabile. Bogăţiile aparţin atît 
zonei montane, alcătuite din formațiuni cristaline, vulcanice 
şi sedimentare, cît şi celei deluroase, grefate exclusiv pe sedi- 
mentar. 

Surse de energie au fost puse în evidență prin prospec- 
(iunile geologice efectuate în ultimii ani, identificîndu-se rezerve 
de gaz metan în perimetrul localităților Matei, Enciu, Stupini, 
Urmeniş, Silivaşu de Cîmpie, Strugureni, Monor etc. ; depozite de 
cărbuni apar la Budacu de Jos, Galaţii Bistriţei etc. 

Zăcămintele neferoase sînt de origine hidrotermală, ca 
rezultat al erupţiilor terțiare de pe linia de falie care mărgineşte 
Munţii Rodnei în sud. Minereurile se găsesc sub formă de mine- 

ralizări complexe, cu predominarea plumbului, zincului şi 
piritelor, cantonate sub formă de cuiburi în şistiurile eristuline 
(polimetalele) şi calcarele cristaline (pirita). Mineralizările au 
forma unor corpuri neregulate (groase de 10 m, largi de 60 m 
şi înalte de 300 m). Mineralele componente sîni pirita, pirotina, 
blenda, galena, mareasita şi în cantități mai mici aurul şi argin- 
tul, iar ca minerale de gangă amintim cuarțul, calcita, aragoni- 
tul, dolomitul etc. 

În urma prospecţiunilor geologice, vechiului perimetru 
minier cunoscut și exploatat de foarte multă vreme, lărgit 
astăzi, i s-au adăugat noi cîmpuri de mineralizări situate pe 
versantul sudic al Munţilor Rodnei. 

Intrarea în exploatare, în viitorul apropiat, a acestor 
cîmpuri va asigura o dezvoltare necunoscută pînă acum de 
această ramură, în cadrul judeţului. 

Zăcămintele nemetalhifere sint legate de tormaţiunile erup- 
tive terțiare, sau de depozitele sedimentare, dar şi de masa 
cristalină. Mai cunoscute sînt zăcămintele de caolin, pegmatit 
cu feldspat, mică şi cuarţ, șisturi grafitoase ete. 

Caolinul, rezultat al metamorfismului hidrotermal, a fost 
identificat în sectorul Parva — Cormaia. Zăcămîntul are forma; 
unui dyke (V. Brana, 1967)şi o orientare nord-vest, pe o lun- 
gime de 500 m. Iviri de roci caolinoase au fost semnalate şi pe 
valea Cormăiţa, ca și în perimetrul localităţii Sîngeorz-Băi. 

Pegmatitul cu feldspat, cuarţ și mică, identificat în bazinul 
văii Rebra şi în perimetrul localităţii Maieru, oferă posibilităţi 
de exploatare avantajoasă. 

Grafitul, din complexul de șisturi cristaline epizonale, se 
găseşte în perimetrul localităților Anieş și Maieru. Zăcănmiîntul 
este lenticular, cu lungimi care variază între cîțiva metri şi 
cîteva zeci de metri, cu un conţinut de 4—6%carbon. 


Pămînturile colorate (lutișoare) sînt argile foarte fine, 
sau bentonite, în masa cărora s-au încorporat diferiți pigmenţi 
minerali naturali, cei mai frecvenți fiind : limonitul, hematitul 
şi oxizii de mangan. Au o largă întrebuințare în fabricarea 
vopselelor de apă sau de ulei. Cele mai importante puncte din 
judeţ cu astfel de lutişoare sînt : Sîngeorz-Băi, pămînturi slab 

albăstrui în dealul Cormăiţa și valea Pleşilor ; Anieş şi Telciu — 
pământuri roşii şi, respectiv, roşii intens; Năsăud — albastru; 
Poiana Ilvei — roșcat ; Nimigea de Sus — ocru; Parva — ocru; 
Rodna — argilă galbenă; Chiochiș și Apatiu — argile roșcate 
şi vinete; Chiuza — argilă neagră; Bistriţa — argilă albastră; 
Valea Vinului — ocru. 

Zăcămintele de roci utile şi materiale de construcţie sînt 
de natură eruptivă (andezite, dacite), metamoriică (marmure) 
şi sedimentare (tufurile vulcanice şi calcaroase, argilele etc.). 


Dacitul şi andezitul se găsesc în rezerve importante în 
perimetrul localităților Zagra, Suplai, Anieş, Singeorz-Băi, 
Poiana Ilvei, Măgura Ilvei etc., sub forma dacitelor cu amfiboli, 
andezitelor cu biotit, andezitelor bazaltice cu piroxen. 


Marmura, de diferite nuanţe (albă, roză, vineţie ete.), 
aflorează în perimetrul localităţilor Anieș, Parva, Maieru, Sîn- 
georz-Băi. Rezervele sînt de ordinul sutelor de mii de metri 
cubi. Calitatea superioară şi poziţia în zone uşor accesibile 
mijloacelor de transport fac rentabilă exploatarea ei. Marmura 
este dispusă în pachete groase de 3—6 m, prinse între şisturile 
cristaline. 

Apeie minerale constituie o importantă bogăţie a jude- 
țului, prin numărul mare de izvoare cu mineralizații diferite, 
valorificate doar parțial. Ele sînt legate fie de fenomenele 
postvuleanice, fie de prezenţa masivelor de sare. Principalele 
puncte în care sînt cunoscute izvoare cu ape minerale sînt: 
Lunca Ilvei, Şendroaia, Rodna, Tirlişua, Maieru, Poiana Ilvei, 
Șanț, Anieș, Sîngeorz-Băi, Valea Vinului, Ilva Mare, Suplai, 
Colibiţa, Măgura Ilvei, Romuli, Pintic, Figa, Mintiu, Tăure, 
Chiuza de Jos, Cepari, Dumitra, Beclean, Tirlişua ete. 

Alături de izvoarele minerale de la Singeorz-Băi, merită 
a intra în atenţia organelor locale cele de la Anieş, Ilva Mare, 
Lunea Ilvei, Parva, Rodna, Colibiţa, Valea Vinului. 


În concluzie, se poate spune că, pentru dezvoltarea econo- 


mică a județului, o importanţă deosebită o prezintă industria 


extractivă a minereurilor neferoase, nemetalifere şi a rocilor 
utile, valorificarea izvoarelor minerale şi exploatarea în viitor 
a gazului metan. 

CLIMA 


Prin poziţia geografică și matematică, judeţul Bistriţa- 
Năsăud se încadrează în sectorul cu climă continentală mode- 
rată, supus deseori advecţiei aerului polar maritim, cu o activi- 
tate frontală frecventă. 

Iarna predomină invaziile de aer de natură polar-mariti- 
mă sau maritimă-aretică din nord-vest, iar vara cele de aer 
cald, temperat maritim, din sud-vest. Ca urmare a influenţei 
predominant vestice, amplitudinile termice diurne și anuale 
sînt mai mici decît în estul ţării, la aceeaşi latitudine. 

Faţă de aceste caracteristici generale, există numeroase 
deosebiri teritoriale, condiţionate de încadrarea unor zone în 
diferite unităţi fizico-geografice, cît şi de particularităţile 
suprafeței subiacente. 

Cea mai mare parte a judeţului este situată în ținutul 
climatului de dealuri, mărginit la nord-est de ţinutul cu climă de 
munte al Carpaţilor Orientali. 

Clima zonei deluroase din jumătatea sud-vestică a județului 
se caracterizează printr-un continentalism ceva mai pronunţat 
decât cel al regiunilor vecine, cu slabe diferențieri înte vest 
şi est, în special în ceea ce priveşte regimul termic. 

Temperatura medie anuală coboară sub 0* în regiunile 
montane, la peste 1 900 m, şi se ridică la peste 8,5" C în zona din 
sud-vestul judeţului. 

Mersul anual al temperaturilor aerului este tipic conti- 
nental, cu o maximă în luna iulie şi o minimă în ianuarie. 

Valorile extreme absolute, care de asemenea dau indicii 
asupra gradului de continentalism, prezintă şi ele deosebiri : 
maxima absolută a fost semnalată la 16. VIII. 1962 la Bistriţa 
(37,6 0), iar minima absolută (—33*C) la Teaca, în 1954. 

În timpul iernilor cu regim anticiclonal se creează invei- 
siuni de temperatură, astfel că deasupra versanților și regiunilor 

înalte ale reliefului aerul este mai cald decît în văi sau depre- 
siuni, unde se acumulează aerul rece. Ca urmare a acestor inver- 
siuni termice, sînt frecvente — mai ales în văi — ceața, bruma 
și norii stratiformi. 

Sectorul cu climă de munte, propriu jumătăţii nord-estice 
a judeţului, se caracterizează prin condiţii favorabile dezvoltării 
pădurilor, cu excepţii legate de fragmentarea reliefului, adîn- 
cimea văilor, expunerea versantelor faţă de radiaţia solară și de 
circulaţia atmosferică predominant vestică, 


Zona muntoasă, care se ridică sub forma unei poteoave în 
estul județului, expusă circulaţiei vestice, primeşte precipitații 
ale căror cantităţi depăşesc 1 000 mm, iar gradul de nebulozitate 
creşte la peste 6 zecimi. 


Regimul temperaturilor este caracteristic prin diferențieri 
substanţiale ale gradienţilor pe verticală, condiționate de creş- 
terea altitudinilor. Situaţia menţionată se reflectă în valorile 
amplitudinilor diurne şi anuale, care scad o dată cu creşterea 
atitudinii. 


Regimul temperaturii aerului. Pentru caracterizarea tempe- 
raturilor medii ale aerului s-au utilizat datele din 12 puncte 
de observaţii; 9 dintre ele sînt situate în limitele judeţului, 
două în zonele învecinate, iar ultima în vîrful Omu, din 
Bucegi (tabelul nr. 1), cu ajutorul lor întţocmindu-se harta 
temperaturilor medii ale aerului (fig. 7). 


Repartiția temperaturilor medii anuale ale aerului prezintă 
particularităţi deosebite, valorile acestora fiind cuprinse între 
—1"0, corespunzătoare altitudinii de peste 2 100 m din Munţii 
Rodnei, 0*C în Munţii Călimani şi peste 8*C în zona colinară a 
judeţului. 

Valori mai ridicate (6—8,4*0) se observă în regiunea sud- 
vestică, suprapunîndu-se ,, Țării Năsăudului” (6 —8*C), Dealurilor 
Bistriţei (7—8"0), Dealurilor Suplaiului şi ale Jimborului 
(8—8,4%C). În rest, temperaturile scad treptat spre zonele 
montane. 


Ditferenţierile valorice se datorese expoziţiei versantelor, 
gradului de acoperire cu vegetaţie, cît şi masivităţii reliefului, 
care, prin altitudinea sa apreciabilă (peste 1 800—2 000 m), 

Tabelul nr. 1 
Valorile medii multianaale ale (emperaturilor aerului (1896 — 1955) După datele 1.M.C. 











i A Altitudinea |'Temperatura 

Nr. crt. „Staţia (m) (C) 
1 Beclean 263 8, 

2 Bistriţa 358 8,2 

3 Colibiţa | 793 4,2 

4 Ilva Mare i 780 | 5,7 

5 Poiana Ilvei 490 4,8 
6 Prundu Birgăului i 465 6,0 

? Rodna 539 5,8 

8 Telciu i 391 6,1 

9 Tihuţa | 897 3,5 

Staţii de corelare extrajudeţene ! 

10 Dej 246 8,3 
11 "Ţaga 350 | 8,5 
12 VE. Omu 2 507 | —2,6 


determină o zonalitate verticală suficient de concludentă a tem- 
peraturilor medii ale aerului. 

Gradientul termic general este aproape de 1“C la peste 100 
m, cu uşoare abateri în zona alpină, la peste 2 000 m, unde valo- 
rile lui pot depăşi 1,2*C la 100 m. 

În ceea ce privește temperaturile extreme, s-a constatat 
că izotermele lunii celei mai reci (ianuarie) sînt cuprinse între 
—8*0 în zona înaltă a Munţilor Rodnei şi —3,5*C în culoarul 
Someșului (avale de Beclean), izoterma de —4*C suprapuniîn- 
du-se, cu aproximaţie, izohipsei de 400 m. 

Izotermele lunii celei mai calde (iulie) prezintă valori 
cuprinse între 19,3*C (Bistriţa, 19,1) în sud-vestul judeţului 
(Depresiunea Reteag, Dealurile Unguraşului, Dealurile Jimbo- 
rului) şi 7*C în zonele înalte, la peste 2 000 m. 

Ca o consecință a acestor diferenţe, amplitudinile medii 
anuale în regiunile montane sînt mici (16—17”), pentru ca în 
sud-vestul judeţului să depășească 24*C. 

Datele medii de apariţie şi dispariţie a valorilor diurne 
sub 0*C oscilează în jurul zilei de 1 octombrie în zonele montane 
(Rodna şi Călimani) şi dispar în jurul datei de 1 aprilie, rezul- 

tind o durată cu temperaturi negative ale aerului de 120—160 
zile. În zona colinară, data medie de apariţie a temperaturilor 
negative oscilează în jurul zilei de 10 noiembrie, iar de dispa- 
riţie, în intervalul 10—15 martie, rezultind astfel, în medie, 
110—120 de zile cu astfel de temperaturi. 

În contrastcu numărul zilelor friguroase, numărul celor 
călduroase, cu valori ce depăşesc 30*C, este de 0—7 în regiunile 
montane și de 10—25 în zonele depresionare, din sud-vestul 
judeţului. 

Frecvența numărului mediu de zile de vară în cuprinsul 
judeţului este de 50—80, iar a celor de iarnă, de la 90 la 130. 

Vîntul. În general, judeţul Bistriţa-Năsăud este afectat 
de vînturile din sectorul vestic (caracteristice fiind invaziile 
aerului rece, din partea posterioară a cielonilor), cu schimbări 
evidente ale direcţiei predominante de la vară la iarnă, cu inten- 
sificări mai mari pe culmile orientate vest— est, cît și în sectoarele 
rectilinii ale culoarelor Someșului Mare, Șieului, Bistriţei etc. 
De asemenea, pe văile paralele cu direcţia vîntului predominant, 
se dezvoltă puseuri cu direcţii diferite şi variabile. 

Pe versantele masivelor muntoase (Rodna, Birgău, Căli- 
mani etc.) sînt frecvente brizele de munte şi de vale. În schimb, 
pe văile adăpostite şi în special pe cele adinci, cu orientare nord— 
sud, şi în bazinetele depresionare intramontane predomină 
calmul în cea mai mare parte a anului. 

Viteza vîntului, dependentă de mărimea gradientului 
baric orizontal, se accentuează iarna, cînd contrastele de pre- 
siune şi temperatură sînt superioare celor din restul anului. 

Viteza medie a vintului a fost apreciată la 3,1 m/s, cu 
predominanţă vest-nord-vest, intensităţile cele mai mari fiind 
înregistrate în lunile aprilie-iunie (în luna mai calmul atinge 
media minimă anuală 18,7%), iar cele mai reduse, în lunile 
noiembrie-decembrie, cînd calmul atinge 46,5%. 

Nebulozitatea. Analiza repartiţiei valorilor anuale ale 
nebulozităţii medii a pus în evidenţă corelația acestora cu 
altitudinea, cît și o uşoară diferenţiere dinspre vest spre est, 
dictată mai mult de etajarea reliefului. 

În regiunea joasă a judeţului (zonele depresionare și 

34 deluroase — dealurile Năsăudului, Bistriţei, Jimborului, Ungu- 

rașului etc.), cea mai mare nebulozitate atinge 5,5—6,0 zecimi, 
vulori care cresc o dată cu altitudinea, depăşind 7,0 zecimi la 
peste 1 800 m în Munţii Rodnei şi în Călimani. “Valorile ridicate 
ne datoresc ascensiunii dinamice a aerului umed pe pantele cu 
expunere vestică, sub influenţa maselor de aer dinspre Oceanul 
Atlantic. 

Luna ianuarie, în general, se caracterizează prin nebulo- 
zitatea medie mai ridicată (peste 7 zecimi) în culoarul Someșului 
Mare, avale de Nimigea de Jos, și pe Şieu, avale de Şintereag, 
datorită frecventelor inversiuni termice însoţite de formarea 
norilor stratiformi şi a ceţii. În schimb, în regiunea montană 
înaltă, nebulozitatea scade sub 6 zecimi, datorită stabilităţii şi 
a cantonării aerului rece în zonele joase. 

Luna iulie se caracterizează prin diferențieri mai mari 
ale nebulozităţii față de ianuarie. Teritorial, valorile variază 
intre 4,5 zecimi (culoarul Someşului şi zona de confluență a 
Șieului) şi peste 7 zecimi pe culmea Masivului Rodnei unde, 
vara, atit procesele advective, cît şi cele de convecţie termică 
sint frecvente şi intense. În văile şi depresiunile intramontane, 
descendența aerului provoacă destrămarea norilor şi reducerea 
nebulozității cu 1—3 zecimi faţă de zonele montane alăturate. 


Maxima nebulozităţii medii se observă în luna decembrie, 
cind fronturile trec foarte frecvent peste cea mai mare parte a 
teritoriului ţării. 

Valoarea minimă a nebulozităţii a fost observată în lunile 
august-septembrie, ca urmare a influenţei timpului anticiclonie 
care se desfăşoară peste nord-vestul ţării. 

În ceea, ce priveşte frecvenţa nebulozităţii medii, teritoriul 
judeţului se încadrează în izoliniile de 120 de zile cu cer senin 
în vest, faţă de 80 de zile cu cer senin în est, respectiv 130 de 
zile cu cer acoperit în vest; şi peste 180 de zile cu cer acoperit în 
nord-est. 

Precipitaţiile atmosferice. Pentru teritoriul judeţului, regimul 
precipitațiilor medii s-a stabilit pe baza datelor înregistrate la 
19 posturi pluviometrice din interior şi 6 situate în puncte 
caracteristice din afara limitei administrative, pentru perioada 
1896—1915, 1921—1955, ale căror valori sînt prezentate 
in tabelul nr. 2. 

Tabelul nr. 2 


Valorile medi! multisnuiae ale precipliaţiiler 




















N Postul pal prea Nisezi Postul fra | Preci- 
r.crt. E : udine | pitaţii INr.ert. A , udine pitaţii 
pluviomctric (m) | (mm) pluviometric (m) | het 

| 
1 Anicș ; 450 859 13 Romuii | 531! 575 
| Beclean i 263 715 14 Singeorz-Băi 370 | 802 
3 | Bistriţa 358 | 680| 15 | Singeorzu Nou 316 | 670 
4 Chiochiş i 8369 | 647 16 | Teaca 340 : 635 
5 Colibiţa ! 793 | 789 17 Telciu [391 | 849 
6 | Ilva Mare | 780 | 728 | 18 | Tihuţa | 897 | ass 
7 L.echinţa i 817 640 19 Valea Vinului GCO  9ă7 
8 ! Năsăud | 331 „772 20 Cabana Puzdra * 1 565 | d 120 
9 Poiana Ilvei ! 490 ; 672 21 Dej* 246 : 657 
10 ] Prundu Birgăului | 465 | 778 22 Ocna Dej * 329 | 632 
11 ! Rebrişoara : 840 | 785 | 23 | Reghin* | 894: 655 
12 Rodna | 539 | 918 24 Sărmăşel * | 336 D5d 
| 25 | Ţaga* 350 618 





* Staţii din afara judeţului. 


Cu ajutorul valorilor de mai sus s-a întocmit corelația 
dintre precipitaţii şi altitudine, cît şi harta distribuţiei lor 
teritoriale (fig. 8), din care rezultă valori ridicate pentru regiu- 
nile înalte, corespunzătoare ramei montane din nordul, nord- 
estul şi estul judeţului (1 200 mm în Munţii Țibleşului, peste 
1 400 mm în Munţii Rodnei, peste 1 000 mm în Munţii Suhar- 
dului şi ai Birgăului şi peste 1200 mm în Munţii Călimani). 
Datorită expunerii vestice a masivelor, pe pantele lor, procesele 
frontale advective favorizează dezvoltarea norilor şi căderea 
unor însemnate cantităţi de precipitaţii, în timp relativ scurt. 

Dacă în regiunile cu peste 800 m altitudine, valorile preci- 
pitaţiilor sînt ridicate, în zona de dealuri ele se reduc treptat 
spre sud-vest, pînă sub 650 mm (Teaca, 635 mm). 

În cuprinsul judeţului există şi situaţii particulare locale, 
cînd valoarea precipitațiilor este mai redusă comparativ cu 
regiunile înconjurătoare (văile Ilişua, Sălăuţa, Rebra etc.), 
explicate prin orientarea văilor (nord-sud) faţă de circulaţia 
vestică dominantă şi prin existența fenomenelor foenale. 

Repartiția cantităților de precipitaţii medii anuale înre- 
gistrează diferențieri însemnate : în semestrul cald (1 aprilie 
-30 septembrie), deasupra masivelor înalte Rodna şi Călimani 
cad peste 700 mm; partea centrală a judeţului este cuprinsă 
între izohietele de 450 şi 550 mm, iar zona sud-vestică (Dealurile 
Jimborului şi ale Ungurașului) primeşte sub 400 mm. În semes- 
trul rece (1 octombrie — 31 martie) cad în general cantităţi mai 
reduse de precipitaţii în zonele de deal şi podiş, datorită predo- 
minanţei regimului anticiclonic, care nu generează precipitaţii 
de convecţie termică decît într-o măsură neînsemnată ; în schimb, 
în zonele montane, valorile se apropie de cele din sezonul cald 
(500—650 mm). Zona de „cîmpie” din sudul Someşului Mare, 
avale de Beclean, şi din sud-vestul Șieului primeşte sub 250 mm 
apă, ceea ce reprezintă circa 35% din valoarea medie anuală. 


„O altă consecinţă a regimului variabil al circulţiei generale 
a atmosferei şi a radiaţiei solare este şi diferenţierea pe anotim- 
puri a precipitațiilor. Iarna, spre exemplu, jumătatea sud-vestică 
a judeţului primeşte peste 15% din cantitatea medie anuală, 
pe cînd cealaltă jumătate, 12—15%,. În schimb, în regiunile 
înalte cad ninsori abundente, echivalente cu 300 mm apă în 
Munţii Rodnei și în jur de 200 mm în Călimani. Primăvara, 
cantitatea precipitațiilor este mai mare decit iarna. Zona de 
„cîmpie”” se remarcă prin valori sub 25% din media anuală, 
iar restul primește 25—28%. 

Cea mai mare cantitate de precipitaţii cade vara (37 —43%,), 
crescînd din vest spre est, o dată cu creșterea altitudinii relie- 
fului. Valorile ridicate au explicaţia atît în activitatea frontală, 
cît şi în convecţia termică, procese importante în producerea 
precipitațiilor. 

În comparație cu vara, toamna precipitaţiile sint mai 
sărace (19—21%,), din cauza frecvenţei mai mari a regimului 
anticiclonie şi a slăbirii convecţiei, concomitent cu scăderea 
temperaturii aerului. 

Luna cu cantitatea cea mai redusă de precipitaţii este ianua- 
rie pentru zonele montane (80 —100 mm) şi februarie pentru zona 
de dealuri și „cîmpie”, valoarea lor medie nedepăşind 20 mm. 

Luna cea mai ploioasă, iunie, înregistrează valori cuprinse 
între 88,6 mm la Teaca şi peste 130 mm în zonele montane, 


https://biblioteca-digitala.ro 


cu o consecinţă a dezvoltării dorsalei anticiclonului azoric, 
care favorizează formarea norilor şi căderea unor însemnate 
cantităţi de precipitaţii pe partea sa anterioară. 

Iată cîteva exemple ale extremei maxime de precipitaţii 
din cuprinsul judeţului. 


Tabelul nr. 3 





i Precipitaţii maxime 


Nr. crt. I.ocalitatea | 1n 24 de ore (mm) Data 
] L.echinţa 125,3 21.V.1953 
2 Prundu Birgăului 110,0 10.VI1[.1913 
3 Ragla 92,4 12.V 1.1970 
1 Teaca 78,1 13.V.1970 
5 Bistriţa 75,9 11.V11.1938 
6 | Rodna 70,0 10.V11.1938 


Precipitaţiile sub formă de zăpadă cad în perioada rece 
a anului, prima zi cu strat de zăpadă fiind 8 noiembrie pentru 
regiunile înalte ale Munţilor Rodnei şi 6—8 decembrie pentru 
partea sud-vestică a judeţului (date medii multianuale). 

Ca date medii extreme s-au stabilit 13—15 martie pentru 
partea sud-vestică şi 25 aprilie pentru zonele montane, unde 
această dată poate fi frecvent depăşită. 

Numărul zilelor cu strat de zăpadă este, de asemenea, 
variabil de la sud-vest (55) la nord-est (peste 100), respectiv 
în zonele montane. 


HIDROGRAFIA 


Reţeaua hidrografică. Bogată şi bine reprezentată, reţeaua 


hidrografică este tributară cîtorva rîuri principale (Someşul 
Mare, Ilva, Bistriţa) cu obirşia în zona umidității bogate. 

Someşul Mare, principalul colector,. se formează în zona 
de legătură a Munţilor Rodnei cu cei ai.Suhardului, din conflu- 
enţa văii Zmăului cu Izvorul Pălţinișului. După ce străbate 
formațiunile sedimentaro-vulcanice ale Munţilor Bîrgăului, pe 
care îi separă de Masivul Rodnei, şi cele oligocene, fragmentate 
adîne de numeroși afluenţi, curge prin valea care constituie 
limita nordică a Cîmpiei Transilvaniei (în avale de vărsarea 
Şieului). 

Afluenții mai însemnați — Izvorul Băilor, Anieș, Cormaia, 
şi Rebra — își adună apele de sub culmea sudică a Munţilor 
Rodnei ; Sălăuţa de sub vîrful Ştefăniţei ; Zagra, Ilişua şi Valea 
Mare de sub Țibleș; Ilva cu Leşul Ilvei din Munţii Bîrgăului; 
Şieul, Budacul şi Bistriţa din Călimani, iar Dipșa și Meleşul 
din Cimpia Transilvaniei. 

„În general, apele se caracterizează printr-un regim de 
scurgere permanent, pentru majoritatea riurilor principale 
şi afluenții din zona muntoasă, datorită situării lor în zona umi- 
dităţii bogate, cît şi capacităţii ridicate de înmagazinare şi 
cedare a apei de către depozitele detritice din zonele montane 
şi piemontane. i 


Talclul nr. 1 


Caracteristicile scurgerii medii 

















3! | | 
9. : ; F Hmed. Q, : Q med. |Ymed. 
IEI Riul i Ioalul (km2 (m) (m/s) ; (0/s/km?) | (mm) 
Z, | i 

| i i 
1 | Someşul Mare Rodna 288| 1 127! 4,9! 17,3: 548 
2 Fa Nepos 1148| 9851 15,9, 13,8 | 436 
3 să Beclean 4731 710| 13,90 10,0 316 
4 Anieş Anieş i 132 1200: 3,04] 23,0 |! 725 
5 | Iiva Poiana Ilvei | 2211 869] 2,50) 11,3 |! 356 
6 | Rebra Rebrișoara | 203 975| 3,83 18,8 | 594 
7 Șieu Șintereag | 1 809 607| 13,40 7,40 i 233 
8 Bistriţa Bistriţa „614 627| 7,28 11,80 ! 372 
9 | Dipşa Chiraleș „441 425| 1,27 2,88 | 91 
10 | Meleș Rusu de Jos i 279! 416| 0,79] 2,83 | 81 
12: Ilişua Cristeştii Ciceului; 352: 528! 3,30 9,35 | 295 

Urmărind repartiţia teritorială a scurgerii medii (fig. 9), 
se observă valori ridicate în zona centrală a Masivului Rodnei 
(1 000—1 150.mm), la izvoarele Anieșului şi Rebrei, în regiunea 
înaltă a Călimanilor (peste 900 mm) şi la extremitatea estică 
a Țibleşului (în jur de 800 mm). 

Pe mai bine de jumătate din suprafaţa judeţului, scurgerea 
medie are valori sub 500 mm, datorită zonelor de deal și podiș cu 
precipitaţii anuale sub 900 mm şi evapotranspiraţia care adesea 
depăşeşte 400 mm. | 

Regiunea centrală a județului se caracterizează printr-un 
strat al scurgerii cuprinse între 100 şi 300 mm, corespunzind 
dealurilor Bistriţei şi Năsăudului, cu altitudini dominante de 
300—700 m. 

Partea sud-estică a judeţului, cuprinzind în mare măsură 
zonele colinare ale Cimpiei Transilvaniei, deţine reduse rezerve 
locale de apă, valorile scurgerii variind între 50 și 130 mm. 

Someşul Mare, pe parcursul celor 110 km lungime, 
creşte ca debit de la 0,6 m3/s în zona de izvoare, la 4,99 m*/s 
la Rodna, 15,9 m3/s la Nepos, 43,9 m?/s la Beclean, iar la ieșirea 
din judeţ totalizează un debit mediu de 48,5 m*/s, echivalent 
cu un volum mediu multianual de 1,531 miliarde m3. 

Caracterul semipermanent și intermitent al riurilor din 
jumătatea sudică a judeţului se datoreşte precipitațiilor reduse, 
evapotranspiraţiei accentuate şi aportului subteran redus. 

Dintre riurile semipermanente menţionăm : Şieul pînă la 
Șieuț, Dipşa pînă la Chiraleș, Meleşul pînă la Rusu de Jos, 
Valea Sărată pînă la Şintereag, precum şi o serie de afluenţi mici 
ai Șieului şi unele zone ale izvoarelor Luduşului, Comlodului şi 
Luţului. 

Densitatea rețelei hidrografice. Valorile cele mai ridicate, 
de 1,2 km/km?, se întîlnesc în zonele muntoase din nord-est, 
iar cele mai reduse, de 0,35 km/km?, în regiunea dealurilor din 
sud, pe interfluviul dintre valea Dipşei şi cea a Ludușului. 

Regiunea de creastă a Munţilor Rodnei prezintă valori 
cuprinse între 0,3 şi 0,6 km/km? (izvoarele Lalei, Anieșul Mare 
şi Anieșul Mic, Izvorul Băilor etc.), datorită acumulărilor mari 
de grohotişuri, pe seama cărora reţeaua superficială este slab 
organizată ; în favoarea scurgerii subterane se mai adaugă 

Tig. 9. — Harta scurgerii medii. 

perioada lungă de îngheţ (5—6 luni) şi, în mai mică măsură, 
conformaţia generală a reliefului, cu unele suprafeţe relativ 
plane, puţin favorabile organizării arterelor fluviatile superficiale. 

În schimb, la trecerea de la zona subalpină la cea cu păduri, 
densitatea, crește (0,7—0,9 km/km?), datorită organizării unei 
reţele ramificate de rîuri, alimentate din grohotişurile de pantă 
cu posibilități de reţinere a apei în perioadele ploioase sau de 
topire a zăpezii şi de cedare în perioadele secetoase. Aici se 
întilnese bogate izvoare, cu debite ridicate, puţin variabile, 
care alimentează principalele cursuri de pe dreapta Someșului 
Mare : Preluca, Cobăşel, Izvorul Băilor, Anieş, Cormaia şi 
Rebra. 

În Munţii Bîrgăului şi ai Călimanilor se remarcă, de aseme- 
nea, valori ridicate (0,8—0,9 km/km?), favorizate de condiţiile 
climatice şi morfologice. 

Zona sudică a judeţului, integrată în bună parte în Cimpia 
Transilvaniei, cu precipitaţii sub 650 mm anual, cu un relief 
monoton, constituit din interfluvii prelungi şi văi mature, 
grefate pe formaţiuni marno-argiloase miocene, prezintă o 
densitate de circa 0,55 km/km?, cu excepţia interfluviilor Meleş — 
Dipşa şi Luduş—Comlod, unde nu depășește 0,35 km/km?, cu 
ușoare creșteri spre zona Dealurilor Bistriţei. 

Seurgerea medie a rîurilor prezintă diferențieri substan- 
ţiale în cuprinsul bazinelor hidrografice ale judeţului. 

Ca surse de alimentare a riurilor, se remarcă o predomi- 
nanţă din ploi şi zăpadă, aportul apelor subterane fiind moderat. 
Separiînd cele două componente ale scurgerii, din ploi şi zăpadă, 
s-a observat o zonalitate verticală puţin diferențiată, cu două 
tipuri caracteristice : pluvio-moderat şi pluvio-nival, cu prepon- 
derenţa ploilor; precipitaţiile sub formă de zăpadă depășesc 
50%, numai în bazinetele situate la altitudinile de peste 1 600 m, 
din Munţii Rodnei şi Munţii Călimani. 

Alimentarea subterană a riurilor, în comparaţie cu cea 
superficială, se diferențiază de la caz la caz, între limitele de 
23. şi 31%, predominind aportul apelor freatice din șesurile 
aluvionare şi terase. 

Caracterizarea scurgerii medii s-a făcut pe baza datelor 
provenite de la 11 posturi hidrometrice (perioada 1951—1965) 
înscrise în tabelul nr. 4. 

Un aport însemnat; de apă îl aduc afluenții direcţi : Izvorul 
Băilor 1,23 m3/s, Anieşul 3,14 m3/s, Cormaia 2,12 m3/s, Sălăuţa 
5,45 m3/s, Ilişua 3,30 m*/s etc., majoritatea cu obirșia în zona, 
montană din nordul judeţului. 

Afluenții de stinga ai Someșului Mare drenează o supra- 
faţă de peste 3 000 km?, ponderea în ceea ce privește debitul 
mediu revenindu-i Ilvei (3,90 m3/s). Riul Şieu, prin intermediul 
Şieuţului, Budacului şi Bistriţei, dezvoltate pe versantul vestic 
şi în zona piemontană a Călimanilor, aduce şi el un substanţial 
spor de apă (Budacu 1,90 m*/s, Bistriţa 7,35 m/s), faţă de valea 
Dipşei (1,30 m/s), cu obiîrșia şi bazinul în Cîmpia Transilvaniei. 
Împreună cu restul afluenților de mică importanţă, Şieul tota- 
lizează la vărsare în Someşul Mare 15,60 m3/s. 

Meleşul, ultimul afluent mai important al Someşului Mare, 
pe stînga, deşi cu suprafaţa bazinului de 313,3 km?, în condiţiile 
umidității reduse ale Cîmpiei Transilvaniei, are un debit mediu 
de numai 0,84 m3/s. 

Scurgerea sezonieră. În majoritatea cazurilor, riurile 
bistriţene prezintă caracteristici comune în ceea ce priveşte 
repartiţia sezonieră a scurgerii, la toate predominînd scurgerea 
de primăvară — consecința topirii zăpezii, însoţită de ploi 
relativ abundente. 

Iarna, datorită temperaturilor scăzute, riurile sint 
alimentate exclusiv din ape subterane; precipitaţiile căzute 
sub formă solidă se acumulează în cea mai mare parte, asigurînd 
alimentarea rîurilor prin topire, la începutul perioadei calde a 
anului. Zona montană asigură riurilor o scurgere variind între 
15 şi 23% din cea anuală, justificată prin aportul subteran, 
cît și prin încălzirile ocazionale bruște, care provoacă topiri 
parţiale, generînd chiar viituri. În restul teritoriului, cu excepţia 
versantului stîng al Şieului, scurgerea de iarnă reprezintă 20 —25% 
din cea anuală. 


Primăvara, scurgerea sezonieră prezintă cea mai 
mică variaţie teritorială dar, în schimb, valorile anuale cele mai 
4 ridicate (40—50%), datorită topirii zăpezii acumulate iarna, 

ploilor abundente care cad în acest sezon (Bistriţa 188,2 mm), 
solului parţial îngheţat, care nu permite înfiltrarea, cât și evapo- 
transpiraţiei reduse. ! 

În zona centrală şi sud-vestică, topirea zăpezii este semna- 
lată în unii ani la sfîrșitul lunii februarie, suprapunerea ocazio- 
nală a ploilor determiniînd valori ridicate ale scurgerii, care pro- 
voacă deseori revărsări (Dipșa, Şieu, Meleș, Ilișua etc.). 


În zonele montane, unde topirea este întîrziată și prelun- 
pită adesea pină în luna mai, valorile mai ridicate ale scurgerii 
apar abia la stirşitul acestui sezon (Someşul Mare, Rebra). 


Cele mai reduse valori ale scurgerii de primăvară sint 
semnalate în bazinele din regiunile montane (Izvorul Băilor, 
Anieş, Cormaia), datorită adincimii văilor și expunerii unor 
versante, care permit topirea zăpezii acumulate în timpul iernii 
ubia, către începutul verii. 

Vara, scurgerea sezonieră nu depășește jumătate din 
valorile procentuale ale celei de primăvară. În regiunile 
montane Țibleș, Rodna, Călimani, unde alimentarea în această 
perioadă se face din ploi, ape subterane şi resturile de zăpadă 
netopită (în văile adinci, în nişele de nivaţie din zona alpină), 
scurgerea atinge 20—25%,, crescînd o dată cu altitudinea medie, 
pînă la 32—34%, p3 versantul vestice al Munţilor Bîrgăului şi 
pe cel nordic al Călimanilor. 


În zona centrală a bazinului, apele subterane constituie 
principala sursă de alimentare din timpul verii ; deşi ploile sint 
uneori abundente, datorită pierderilor prin evapotranspiraţie, 
aportul lor este insensibil. Ponderea, la scurgerea de vară revine 
lunii iunie, cea mai p'loioasă din tot timpul anului. 

Toamna, scăderea cantităţii precipitațiilor şi epuizarea, 
în mare măsură, a rezervele subterane sint cauzele principale 
care determină scurgerea cea mai redusă din timpul anului 
(8—16% din scurgerea anuală). Zona montană prezintă valori 
de peste 15%, justificate prin scăderea temperaturilor și totodată 
a evapotranspiraţiei, în favoarea acumulării umidității în sol. 
Riurile din sud-vestul judeţului se caracterizează prin scurgerea 
cea rai scăzută (8—9% din media anuală), observată pe Dipşa. 
la Chiraleș, şi pe Meleș, la postul hidrometric Rusu de Jos. 

Sourgerea minimă se înregistrează în perioada de vară şi 
iarnă, aproape în întregul judeţ, consecinţă a alimentării riurilor 
dominant din ape subterane, iarna, cît și frecvenței reduse a 
precipitațiilor în condiţiile unei evapotranspiraţii ridicate şi a 
epuizării resurselor subterane, vara. 

Scurgerea minimă de vară se produce în lunile iunie-august. 
Proporția scurgerii din perioada amintită se diferenţiază terito- 
rial. Astfel, în zonele montane din nord, nord-est şi est, unde 
riurile se alimentează din depozite deluviale, grohotișuri şi 
scoarţa de alterare, valorile scurgerii minime depind de condi- 
ţiile climatice. Munţi: Rodnei, spre exemplu, caracterizați printr-o 
umiditate bogată și o drenare intensă, înregistrează scurgerea 
minimă cea mai ridicată (6—8,5 1/s/km?, respectiv 148—68 mm), 
corespunzătoare bazinelor Izvorul Băilor, Anieș, Cormaia și 
Rebra. În munţii Suhard, Bîrgău şi Călimani scurgerea minimă 
de vară reprezintă valori cuprinse între 2 și 41/s/km?(16—32 mm), 
în care se resimt alimentarea subterană semipermanentă și 
pierderile din reţeaua de rîuri în depozitele fluviatile. 

Partea sub-vestică a judeţului, încadrată în zona drenării 
adînci a rezervoarelor de ape subterane, cu valori reduse ale 
precipitațiilor şi sporite ale evaporabilităţii, se caracterizează 
printr-o scurgere minimă foarte scăzută, oscilînd între 0,01 şi 
0,5 1/s/km2? (0,04—4 mm), fapt care provoacă în anii secetoși 
secarea unor rîuri (Dipşa pînă la Chiraleș, Lechinţa, Pleşa, 
Apatiul, Beudiul etc., în luna iulie 1952). 

Uneori, în lungul riurilor cu obîrşia în Cîmpia Transilvaniei 
au fost semnalate sectoare lipsite de apă, intercalate între 
altele cu scurgere, fenomen provocat vara artificial, prin retenţii 
locale pentru diferite necesităţi sau de scurgerea prin stratul 
de aluviuni a căror grosime atinge 2 m (Şieul amunte de Dom- 
nești, valea Pleşca, Beudiul, Apatiul etc.). Alteori, deşi vara 
cad cantităţi însemnate de precipitaţii (150—200 mm), carac- 
terul lor de aversă, care provoacă scurgeri de durată redusă, 
adesea soldate cu inundaţii, nu contribuie la refacerea rezerve- 
lor epuizate. 

Valorile cele mai scăzute ale scurgerii minime au fost 
însă semnalate în sezonul rece cînd, pe lingă scăderea aportului 

apelor subterane, mai intervine îngheţul care se instaurează 
rapid, iar în cazul debitelor scăzute reduce substanţial scurgerea. 

Deşi valorile scurgerii minime de iarnă sînt mai scăzute 
comparativ cu cele din iunie-august, fenomenul secării prin 
îngheţ, total a avut o frecvenţă mai mică, fiind semnalat în 
iernile 1953 şi 1964 pe cursurile Meleșului, Dipşei şi pe afluenții 
acestora, 

Dacă, vara, epuizarea rezervelor de apă subterană favori- 
zează intermitenţa riurilor din sud-vest încă din zona de obir- 
şie, iarna s-a observat frecvent permanenţa scurgerii în această, 
zonă. În schimb, reducerea sau secarea prin îngheţ au apărut 
pe cursul mijlociu sau inferior, o dată cu micşorarea pantei 
profilului longitudinal. 

Seurgerea minimă nu este sincronă în întreg teritoriul ju- 
dețului, putind apare diferențiat. Spre exemplu, ca ani cu valori 
mai scăzute se citează 1943 și 1954 pentru Someșul Mare şi 
afluenții principali şi 1959 şi 1964 pentru rîurile cu obirşia 
în Cimpia Transilvaniei. 

Din analiza materialelor hidrometrice disponibile s-a ajuns 
la concluzia că debitele mazime din cuprinsul judeţului au pro- 
venienţă diferită : din ploi în perioada iunie-noiembrie, din 
topirea zăpezii în decembrie-mai, în perioada rece a anului, 
cînd, o dată cu ploile se produce şi topirea intensă a zăpezii 
acumulate iarna, generînd perioada apelor mari de primăvară, 
cu frecvenţa cea mai mare și volumul cel mai ridicat. 

Ape foarte mari de primăvară s-au înregistrat în anii 1888, 
aprilie 1913 (spre exemplu, cota maximă la Beclean a îost 
de 450 cm — 257,25 m alt. absolută, la Sărăţel 395 cm—315,61 
m alt. absolută, Bistriţa 410 em — 351,75 m alt. abeolută), 
februarie 1958, sub nivelul precedentei, aprilie 1964 etc. 

În iarna anului 1931—1932, bogată în precipitaţii solide 
(la care s-au adăugat ploile abundente din 2—7 aprilie), s-au 
produs, între 4 şi 7 aprilie 1932, debite de 360 m3/s la Nepos, 
pe Someşul Mare, 190 m*/s pe rîul Bistriţa şi circa 900 m3/s 
la ieșirea Someşului Mare din judeţ. 

Scurgerea mare din 16—19 februarie 1958 a fost provocată 
de precipitaţiile abundente, căzute peste zăpada existentă, în 
condiţiile solului îngheţat, generînd debite însemnate pe So- 

meşul Mare (Rodna 145 m3/s, Nepos 422 m3/s, Beclean 1 439 
m83/s), pe Bistriţa (Bistriţa 268 m3/s) şi pe Ilişua (Cristeştii 
Ciceului 94,9 m3/s). 

Între 29 martie şi 4 aprilie 1964 s-a produs o altă scurgere 
maximă deosebită, cauzată de aceiaşi factori genetici, debitele 
rămînînd sub valorile celei din 1958 (Nepos 291 m3/s, Beclean 
1150 m?/5,. Şintereag 241 m?/s etc.). 

Între marile viituri din sezonul cald, în intervalul 1919— 
1970, cu provenienţă din ploi, se remarcă cele din 8—11 iulie 
1933 și 12—14 mai 1970. 

Viitura din anul 1933 a fost generată de ploi cu caracter 
local, începînd din 3 iulie, cu intensificări între 7 şi 10 iulie, 
cînd s-au depăşit, pe cea mai mare parte a judeţului, 40—50 mm. 
Pe lingă ploile din acel interval, luna iunie, care a fost şi ea 
în general ploioasă, a provocat saturarea solului şi astfel a generat 
scurgerea superficială abundentă, care s-a transmis în decada 
I-a a lunii următoare. 

Viitura din mai 1970, cea mai mare din acest gen din 
cuprinsul judeţului, a fost provocată de ploile abundente toren- 
țiale, generalizate în Transilvania şi Maramureş. Printre cauzele 
acestei viituri catastrofale amintim excesul apei din sol, dato- 
rită precipitațiilor abundente din perioada premergătoare 
(Bistriţa 1.1. — 30. IV. — 313 mm); ca valoare a fost dublă 
faţă de media multianuală. 


Debitele maxime înregistrate în zilele de 12—13 mai 1970 
au fost de 825 m3/s la Nepos, de 388 m3/s la Salva, de 619 m2/s 
la, Bistriţa, de 1 130 m3/s la Şintereag, de 2 200 m3/s la Beclean 
etc., apele revărsîndu-se peste maluri şi inundînd întinse supra- 
feţe agricole (circa 25 000 ha), aşezări omeneşti şi căi de comu- 
nicaţie. 

Cu această ocazie, în cuprinsul judeţului au fost afectate 
119 localităţi, avariate căi de comunicaţie, linii electrice, tele- 
fonice, pagubele totale ridicîndu-se la circa 100 milioane lei. 

Fenomenele de iarnă se manifestă prin gheață la malul 
rîului, năboi şi pod de gheaţă. Primul fenomen de îngheţ care 
apare la 4—7 zile de la trecerea temperaturilor medii zilnice 
sub 0*C este gheaţa la mal. Timpuriu, acest fenomen 
apare între 5 şi 20 noiembrie, la începutul intervalului în zonele 

montane și mai tîrziu în sud-vest. Apare mai frecvent în perioada 
25 —30 noiembrie în nord-est şi 20—25 decembrie în sud-vest, 
distingîndu-se o zonalitate verticală dependentă de condiţiile 
climatice şi de relief. 

Năboiul (strat subţire, discontinuu, de gheaţă bure- 
toasă) înregistrează o frecvență de 1—3 zile la Rodna, Bistriţa 
Bîrgăului și 5—25 de zile la Nepos, Bistriţa, Beclean. 

Cursul turbulent al rîurilor, în condiţiile procesului continuu 
de răcire a aerului, favorizează formarea sloiurilor plutitoare, 
în general între 15 noiembrie şi 10 decembrie, exceptînd 
unele rîuri al căror debit redus (Dipşa, Meleș) favorizează tre- 
cerea la pod de gheaţă, fără alte fenomene intermediare. 

Formarea podului de gheaţă timpuriu are loc 
între 20 noiembrie și 10 decembrie. Data medie de formare este 
cuprinsă între 1! decembrie şi 1 ianuarie. Astfel, între 11 și 
20 decembrie se instalează pe riurile din sud-vestul judeţului, 
pînă la valea Ilvei ; între 21 şi 25 decembrie, pe riurile de munte 
de pe versantele cu expunere nordică, între 26 decembrie şi 
| ianuarie pe riurile de munte de pe latura nordică a judeţului 
(Izvorul Băilor, Anieş, Cormaia, Rebra superioară etc.). 

În unii ani, podul de gheaţă are o durată mare (Rebrișoara 
111 zile, Salva 106 zile în iarna 1953/1954, Bistriţa Birgăului — 
94 de zile, Sărăţel 98 de zile, Şintereag 90 de zile, Beclean pe 
Someș 83 de zile în iarna 1963/1964). 

Durata medie a podului de gheaţă este cuprinsă între 
20 şi 52 de zile, fiind condiţionată de prelungirea temperaturilor 
scăzute, dar şi de debitul cursurilor respective (Rebrișoara 
45 de zile, Salva 52 de zile, Chiraleș 20 de zile etc.). 

Procesul de descompunere a fenomenelor de îngheț pe 
rîuri începe la 4—9 zile după trecerea temperaturii medii zilnice 
peste 0*C. 

__ Dispariţia fenomenelor de iarnă se produce în jurul datei 
de 1 martie în sud-vest, la izvoarele Meleşului, între 10 şi 15 
martie în zona centrală şi mai tîrziu de 20 martie în zonele 
montane (0 mai tirzie dispariţie a fenomenelor de iarnă se 
înregistrează în Munţii Călimani la altitudini mai mari de 1 200 m, 
datorită văilor adînci, bazinelor puternic împădurite, pe versantul 
nordic, unde încălzirea este întirziată). 

Cantitatea de aluviuni transportată de rîuri (turbiditatea) 
prezintă valori foarte diferite pe riurile din judeţ. Astfel,valorile 
cele mai reduse (sub 100 g/m3) sînt semnalate pe riurile versan- 
tului sudic al munţilor Țibleș şi Rodna, la peste 1 500 m alti- 
tudine, justificată prin constituţia litologică a acestor masive, 
gradul accentuat de acoperire cu pajiști alpine, păduri ameste- 
cate şi de conifere, care protejează solurile împotriva eroziunii. 

Pe o suprafaţă restriînsă, valoarea turbidităţii riurilor 
este de 100—300 g/m:, explicabilă prin existenţa unor roci 
rezistente, covor vegetal compact, cît şi scurgerea lichidă ridi- 
cată. Aceste valori sînt cunoscute pe versantul nordic al Căli- 
manilor, în Munţii Bîrgăului, cît şi pe o fişie de pe versantul 
sudic al Munţilor Rodnei. 

Turbiditatea medie, cu valori cuprinse între 300 şi 500 
g/m3, este semnalată pe rîurile de pe versantele zonelor mon- 
tane (700—1 400 m), pe interfluviile largi ale Cimpiei Transil- 
vaniei, ca şi în zonele depresionare Birgău, Ilva, Budac, acope- 
rite cu depozite sedimentare friabile, permeabile, cu mare capaci- 
tate de infiltrare, cu culturi agricole, fineţe sau păduri ameste- 
cate cu foioase ; de asemenea şi pe versantul nordic al Călimanilor. 

Valori ridicate ale turbidităţii (500—1 000 g/m3) au fost 
identificate pe afluenții Someşului Mare (Ilva, Gersa, Sălăuţa, 
Şieul cu Bistriţa) care traversează formațiunile miocene ușor 
erodabile, în condiţiile unor pante accentuate, lipsite de covor 
vegetal omogen. 

Scurgerea specifică a aluviunilor (t/ha/an) este foarte 
diferențiată : 0,5 t/ha/an în sud-vestul judeţului, datorită 
friabilităţii rocilor, coeficientului de împădurire redus (Dipşa 
la Chiraleş 6,99%, Meleș la Rusu de Jos 18,5%, Şieulla Sărăţel 
13,4%), versantelor înclinate etc. 

Valori sub 0,5 t/ha/an sînt semnalate în regiunile montane, 
la peste 1200 m altitudine, pe versantul sudic al munţilor 
Rodnei, Țibleș, pe versantul vestic al Bîrgăului. 

Ca rezultat al proceselor generale de eroziune, riurile 
transportă, în medie, o imensă cantitate de aluviuni : Someșul 
Mare prin secțiunea Nepos cirea 153 000 t anual, Bistriţa 
79 000 t , Someşul Mare la ieşirea din judeţ circa 900 000 t. 

Valorile de mai sus pot fi reduse simţitor prin lucrări agroteh- 
nice, asolamente, împăduriri, consolidări de albii ete. 

Din punct de vedere hidrochimic, riurile de pe teritoriul 
județului Bistriţa-Năsăud se încadrează în clasa apelor bicarbo- 
nate şi mixtă. 

— Clasa apelor bicarbonate, grupa calciului cu mine- 
ralizare redusă, la rîurile din regiunile montane cu roci cristaline 
şi vulcanice, unde apele sînt slab mineralizate (sub 200 mg/l) 
datorită solubilităţii reduse a rocilor. Pe măsură ce riurile 
pătrund în formațiunile sedimentare, mineralizarea creşte(200 — 
500 mg/l). În această clasă au fost incluse riurile afluente de pe 
versantul drept al Someșului Mare, precum și cele ale văii Ilva 
şi Bistriţa superioară. 

— Clasa apelor celorurate, grupa mixtă, cu preponderența 
natriului şi mineralizare mijlocie, înglobează apele din bazinul 
Șieului (cu excepţia Bistriţei şi Budacului) care străbat zona 
diapiră, unde adeseori sarea şi izvoarele sărate apar la zi în 
albia riurilor sau pe versante (Domnești pe Șieu, Sărăţel, Sărata, 
Pinticu, Slătiniţa, Tăure etc.). 

În această clasă a fost inclus şi cursul principal al Some- 
şului Mare, avale de Nimigea de Jos, unde prezenţa clorurii 
de sodiu se face tot mai mult simțită. 

În clasa mixtă, grupa natriului, cu mineralizare mijlocie 
(200 — 500 mg/l) se încadrează Someșul Mare, între coniluenţa cu 
Şieul şi localitatea Braniștea, sector în care se resimte influenţa 
formațiunilor salifere din împrejurimi, cît şi a apelor bicarbonate 
din amunte. 

În clasa mixtă, grupa mixtă, cu predominarea, bicarbo- 
naţilor şi mineralizare sub 200 mg/l intră riurile Bistriţa mijlocie, 
Budacul cu afluenții săi şi izvoarele Șieului, care-şi adună apele 
din formațiunile piemontane ale Călimanilor. 

Dezvoltarea industriei şi agirculturii, creșterea populaţiei 
urbane în anii construcţie isocialismului necesită, pe lingă materii 
prime, un consum sporit de apă potabilă, industrială și pentru 
irigaţii. 

Rîurile din judeţ dispun de un volum apreciabil de apă de 
bună calitate, care ar putea satisface necesităţile, dacă nu ar 
fi impurificate. Sursele de impurificare sînt în general apele 

reziduale fecaloid-menajere şi industriale deversate (neepurate 
sau insuficient epurate) din diferite localităţi sau intreprinderi. 

Dintre cele mai importante surse de impurificare a apelor 
amintim : Exploatarea minieră Valea Vinului, Fabrica de hîrtie 
din Prundu Birgăului, Topitoria de in şi cînepă din Beclean, 
numai parţial epurate, deversate în rîuri. 

Rezervele de apă. Prin cadrul său natural, judeţul Bistriţa- 
Năsăud deţine un volum de apă mediu multianual de 1,8 miliarde 
m3. Faţă de multiplele posibilităţi de valorificarea resurselor 
de apă, pînă în prezent se foloseşte abia un volum de circa 15 
milioane m?/an, din care 5 milioane m? apă potabilă, iar restul 
de 10 milioane m? apă industrială, mai puţin pentru irigaţii. 

O parte însemnată din volumul disponibil de apă. este de 
bună calitate, fără posibilităţi de poluare sau impurificare, 
proveniența ei fiind din zonele montane. 

Volumul specific pe judeţ, repartizat pe cap de locuitor, 
este de 6 653 m? (de 3 ori mai mare faţă de volumul pe ţară 
—2 070 m3), însă distribuţia teritorială este foarte inegală. 
Pe comune, spre exemplu, volumul specific este foarte ridicat 
pentru cele situate în zonele montane (Telciu 81 600m3/loc., 
Șanț 55 707 m3/loc., Romuli 38 100 m3/loc., Rodna 33 100 m*/loc.), 
faţă de cele din sud-vestul judeţului (Miceştii de Cimpie 
1305 m*/loc., Milaș 1472 m?/loc., Chiochiș 1530 mijloc.) 
unde, pentru acoperirea necesităţilor, se impune redistribuirea 
rezervelor autohtone şi aducţiunea din riurile limitrofe : Some- 
şul Mare, Șieu, Mureș etc. 


Potențialul energetic. Majoritatea riurilor montane şi 
submontane, cu scurgere ridicată, pante accentuate şi consti- 
tuţie litologică adecvată, oferă posibilităţi multiple de valorifi- 
care a resurselor de apă. În acest sens amintim existenţa a 
numeroase condiţii de creare a unor acumulări utilizabile pentru 
producerea de energie electrică, regularizarea debitelor, preîn- 
timpinarea viiturilor, alimentarea cu apă a populaţiei, industriei 
şi agriculturii. 

Potenţialul energetic calculat numai pentru afluenții 
Someşului Mare depăşeşte 76 000 kW, valoare care poate fi 
sporită apreciabil prin acumulări, devieri de cursuri, aducțiuni 
din bazinele învecinate etc. 

Tabelul nr. 5 
Potenţialul energetic brut a! afluenților principali ai Someșului Bare 

















s = Potenţialul teoretic brut 
Nr, | î Ș uprafața Lungimea |— 
L Denumirea riului bazinală curs | liniar 
eri. (km?) (km) unitar (kW) | (KW km) 
1 Izvorul Băilor 65,0 14,0 3 114 1 293 
2 Anieș 138,8 20,3 4 557 1 698 
3 Cormaia 103,0 20,7 5 681 1 699 
4 Rebra 409,8 40,7 6 150 1 490 
5! Leșul 140,0 27,0 3 147 798 
6 | Ilva 203,1 i 47,3 11 796 2 406 
7! Sălăuța 416,5 38,9 6 532 1 447 
8: Tibleșul ' 103,0 34,0 2 755 672 
9 Ilişua 354,3 46,5 681 113 
10 | Valea Mare 150,0 31,7 696 112 
11; Tiha 140,0 199 i 2 869 749 
12 Bistriţa 662,0 65,4 19 648 3 445 
13 | Budacul 245,0 40,2 5 435 1 046 
14 i: Şieu 1 834,2 70,1 7 682 625 





Cursul principal al Someșului Mare, cu un debit mediu 
multianual relativ ridicat, prezintă și el un potenţial energetic 
valoros, amenajabil — pe alocuri — în condiţii avantajoase. Cal- 
culat pe sectoare prezintă următoarele valori (tabelul nr. 6): 


Tabelul nr. 6 





| Potenţialul teoretic 





E 
Nr. | Denumirea sectorului Lungimea | 
cri. | sectorului | prut (KW) liniar (kW /km) 
| | | 
1  |lzvor— Rodna 23,8 38 051 1 598 
2 |Rodna-—conil. cu Ilva 20,6 56 854 3 761 
3  |Confl. Ilva—confl. Șieu 45,8 72 160 4 382 
4  |Confl. Șieu — Braniștea 21,4 35 599 3 645 


Potențialul energetic teoretice deşi ridicat nu în toate 
cazurile se pretează la amenajări. Alegindu-se însă sectoare 
caracteristice, puterea menţionată poate fi mărită substanţial. 
În plus, acumulările posibile pe Someşul Mare (amunte de comuna 

Şanţ, avale de confluenţa Cormaia, avale Nimigea de Jos etc.) 
şi afluenții cu un volum util de peste 350 milioane m3 ar contribui, 
pe lingă regularizarea debitelor, la atenuarea undelor de viitură 
chiar de proporţia celei din 12—14 mai 1970, care la ieșirea din 
judeţ a fost apreciată la circa 400 milioane m3. 

Apa potabilă este slab valorificată faţă de volumul pe 
care-l poate asigura. Cu excepţia orașului Bistriţa, care parţial 
mai este alimentat din sursele subterane ale izvoarelor captate 
în zona piemontană a Munţilor Călimani (Cugma), cu un debit 
de circa 15/l/s, cu mult mai mari posibilităţi, apa potabilă este 
captată din luncile rîurilor, datorită cărui fapt, pe lingă insta- 
laţiile costisitoare de captare, mai necesită şi purificare. 

Prin sistem centralizat se alimentează în prezent cu apă 
potabilă orașele Bistriţa, Năsăud şi Singeorz-Băi, cu un volum 
anual de 3 120 000 m*; lungimea totală a reţelei a fost în anul 
1970 de 52 km. 


Apele subterane. Complexitatea condiţiilor geologice, 
litologice și de relief din cuprinsul judeţului a oferit posibilităţi 
de formare, dezvoltare şi cantonare a unor acumulări de ape 
subterane cu mare însemnătate economică. 

Apele freatice. Dezvoltate deasupra straturilor imperme- 
abile, apele freatice au un caracter permanent; şi o variabilitate 
dependentă de factorii climatici. Sînt cunoscute în sedimentele 
teraselor rîurilor, în conurile de dejecţie și în şesurile aluvionare 
de luncă, la adîncimi variabile între 1 şi 20 m. Datorită adincimii 
nu prea mari, au fost interceptate cu ușurință prin puțuri, 
constituind astfel sursa principală de alimentare a aşezărilor. 

În zona montană, în funcţie de condiţiile litologice ale 
rocilor magazin, s-au diferențiat ape freatice în rocile cristaline, 
eruptive, calcaroase şi în vechile depozite sedimentare. 

n masivul cristalin al Rodnei, apele freatice apar la zi, 
sub forma unor izvoare, la baza grohotişurilor, scoarţelor de 
alterare și a solurilor, avînd debite variabile, dependente de 
regimul precipitațiilor. Sînt slab mineraiizate (50—150 mg/l) 
şi aparţin clasei apelor bicarbonatate, grupa calciului. 

Rocile eruptive din masivele Țibleg, Birgău, Călimani 
cantonează adesea, în fisuri şi în scoarţa de alterare, ape freatice 

mineralizate (1 000—5 000 mg/l) carbogazoase, feruginoase, 
legate de acţiunea mofetică asupra apelor vadoase (de infiltraţie), 
cum sînt cele de la Tirlişua, Telciu, Parva, Valea Vinului, 
Colibiţa, Suplai etc. 

Depozitele calcaroase, deşi puţin extinse pe versantul 
sudie al Munţilor Rodnei și sub formă de petice în Munţii 
Bîrgăului, cantonează apă în golurile şi diaclazele acestor roci, 
generind izvoare cu variabilitate mare (dependentă de aportul 
precipitațiilor), cum sînt cele din bazinele superioare ale Rebrei, 
Gersei, Telcişorului, Strîimbei, unde acţiunea apei asupra calcarelor 
eocene a generat interesate fenomene carstice (Peştera 'Tăuşoa- 
relor, Peștera lui Maglei, Jgheabul lui Zalion etc.). 

Formațiunile sedimentare vechi ale Munţilor Birgăului 
acumulează, în stratul deluvial nisipos, un volum apreciabil 
de ape subterane, dînd naştere la numeroase izvoare de apă 
potabilă, cu mineralizare moderată (200—500 mg/l) și debit 
relativ ridicat. 

Dealurile cu structură monoclinală, care se întind pe 
versantul drept al Someșului Mare, între cristalin şi culoarul 
văii, cantonează ape subterane cu duritate şi mineralizare 
ridicată (2 000—5 000 mg/l), determinate de prezenţa carbo- 
naţilor şi sulfaţilor de calciu în argilele, nisipurile, gresiile şi 
pietrișurile conglomeratice de vîrstă eocen-oligocenă. 

Zona dealurilor cu structură cutată din sudul Someșului 
Mare, inclusiv porţiunea din Cimpia Transilvaniei integrată 
în limitele județului, constituită din marne, argile, tufuri, gresii 
grosiere calcaroase de vîrstă neogenă, au ape puternic 'minera- 
lizate, cu duritate mare, deseori clorurate, nepotabile. Depozitele 
tortoniene conţin orizonturi de ape sulfato-calcice şi cloroso- 
dice legate de diapirismul dezvoltat pe stînga Someşului Mare, 
între Beclean şi Braniștea, ca şi în jumătatea sud-vestică a bazi- 
nului Șieu, unde apar la zi izvoare sărate (Beclean, Figa, Chiuza, 
Cociu, Tăure, Slătiniţa, Sărata, Sărăţel, Domnești, Ocniţa, 
Pinticu etc.). 

În depozitele teraselor aluvionare şi în luncile rîurilor 
Someșul Mare, Șieu, Bistriţa, Sălăuţa etc. s-au dezvoltat straturi 

freatice bogate, majoritatea cu apă de calitate satisfăcătoare, 
utilizabilă în alimentări cu apă (Bistriţa, Năsăud). 

Terasele și luncile din cursul superior al riurilor din regiu- 
nile montane, deşi puţin extinse, cantonează importante canti- 
tăţi de ape potabile, de bună calitate (rîul Bistriţa amunte de 
Prundu Bîrgăului, Ilva, Someşul Mare amunte de Ilva Mică, 
Cormaia, Rebra etc.). 

În zona de dealuri, luncile şi terasele cantonează ape 
treatice legate de natura rocilor din substrat (depozite miocene) ; 
în consecință, ele au o mineralizare ridicată, ceea ce nu permite 
utilizarea, decît în cazuri de strictă necesitate. 

În legătură cu fenomenele diapire cu frecvente iviri de sare 
(avale de Domneşti pe Șieu, Viișoara pe Bistriţa, Teaca pe 
Dipşa, Tăure pe versantul stîng al Someşului Mare, Chiuza 
lîngă Beclean), apele freatice sint deseori clorurate cu minera- 
lizare ridicată, fapt ce le imprimă calităţi inferioare. 

Apele de adincime. Dacă există numeroase informaţii 
privitoare la apele freatice, lipsa unor foraje de adincime n-a 
permis evaluarea rezervelor apelor de adincime. 

Regiunea montană a şisturilor cristaline şi a rocilor erup 
tive se caracterizează prin slaba reprezentare a apelor subterane 
sau prin lipsa acestora. 

Apariţia unor izvoare mofetice, carbogazoase, minerale, 
la bordura masivelor eruptive, poate fi numai parţial atribuită 
apelor de adincime, restul infiltraţiei apelor superficiale (Colibiţa, 
Piatra Fintinele) fiind legate de aureola mofetică a eruptivului 
Călimanilor, care circulă prin andezitele amfibolitice sau bazal- 
toide din regiune. 

Depozitele sedimentare de vîrstă oligocenă conţin ape 
subterane nepotabile, datorită mineralizării şi durității ridicate. 

Apele de adîncime din zona cutelor diapire, extensiunea 
maximă fiind în partea sud-vestică a judeţului, se caracterizează 
prin mineralizare ridicată, cu predominanţa clorurilor, datorită 
cărora nu prezintă importanţă economică și terapeutică. 


https://biblioteca-digitala.ro 


APELE MINERALE ŞI CLIMA — FACTORI NATURALI DE TRATAMENT 


APELE MINERALE ȘI CLIMA 
FACTORI NATURALI DE TRATAMENT* 








Complexitatea formelor de relief, litologia și tectonica 
teritoriului judeţului, circulaţia apelor vadoase etc. au favorizat 
apariţia a numeroase izvoare cu ape mineralizate de diferite 
categorii (fig. 10) care, alături de condiţiile climatice din zonele 
montane (alpine şi subalpine), reprezintă factori naturali de 
tratament deosebit de valoroşi. 

Apele minerale sînt legate de formațiunile cristaline, de ac- 
tivitatea vulcanică terțiară, de zăcămintele de sare ale tortonianu- 
lui inferior, cît şi de valorificarea largă a formațiunilor paleogene. 

După caracteristicile lor, apele minerale ale judeţului 
pot îi incluse în patru grupe (carbogazoase, bicarbonatate, fe- 
ruginoase şi clorurate) şi în una pînă la trei subgrupe. 

Apele minerale carbogazoase apar la bordura sudică a 
Munţilor Rodnei, în localitatea Rodna (fîntina Brazi şi fîntîna 
Filipoiu) ; sînt; de origine vadoasă şi s-au format prin infiltrarea 
apelor superficiale în formațiunile eruptive terțiare. În circulaţia, 
lor, fiind însoţite de bioxidul de carbon, au capacitate sporită de 
dizolvare a sărurilor minerale cu care vin în contact, influențind 
astfel compoziţia chimică generală a celor ieşite la suprafaţă. 
Mineralizarea depășește 2 200 mg/l, conţinutul de bioxid de 
carbon 1 500 mg/l, iar radioactivitatea atinge în jur de 2,53 UM/l. 

Izvorul din Valea Frumoasă are apă carbogazoasă 
feruginoasă, puternic acidulată (pH 5,7), iar mineralizarea. 
depăşeşe 2 650 mg/l. 

Apele minerale carbogazoase amintite din cele două 
izvoare au un debit de peste 2500 1/24 de ore, find folosite ca 
apă de masă, iar terapeutic s-ar putea utiliza în afecţiuni gastro- 
intestinale, ca apă diuretică etc. 

Apele minerale bicarbonatate sînt legate genetic de marea 
varietate a rocilor paleogene, a sill-urilor, curgerilor de lavă şi de 


"Redactat în colaborare cu E. Morariu. 

Fig. 10. — Harta repartiţiei apelor minerale. 

vechile aparate vulcanice din Munţii Bîrgăului, unde predomir ă 
ca număr şi complexitate. În cadrul acestei grupe au fost dife- 
renţiate trei subgrupe: 

— Ape minerale bicarbonatate sodice cu 
conţinut mare de bioxid de carbon (1700 
— 1 900 mg/l); au mineralizare ridicată (4 500 — 5 500 mg/l), 
alcaline (Şendroaia — Izvorul Zimbru cu debit de 3 000 1/24 de 
ore, Lunca Ilvei — Izvorul Măricuţ cu debit redus). 

— Ape minerale bicaurbonatate sodice cal- 
cice magneziene cu bioxid de carbon; 
apar din formațiunile oligocene, au debit substanţial (1 500— 
3 500 1/24 de ore), fiind cunoscute în următoarele localităţi : 
Anieş (izvorul Hojda), Lunca Ilvei (izvorul Matei), Maieru 
(izvorul din valea Caba), Poiana Ilvei (izvorul de pe deal și 
izvorul de lîngă calea ferată), Șanț (izvorul Dimbu Borcutului 
şi izvorul din piriul Cirţibav). Mineralizarea lor este cuprinsă 
între 3 300 mg/l (izvorul din Cîrţibav) şi 5 511 mg/l (izvorul de la 
Maieru). Radioactivitatea acestor izvoare este scăzută, nede- 
păşind 1,55 UM]/l (izvorul Hojda-Anieş). 

— Ape minerale bicarbonatate clorurate so- 
dice, calcice, magneziene cu bioxid de 
carbon; sînt legate de formațiunile eocene şi erupțiile noi 
din Munţii Bîrgăului, cît şi de cele oligocene din sudul Munţilor 
Rodnei : Anieș (izvorul din șosea, cu debit de peste 7 000 1/24 
de ore), Ilva Mare (izvorul Chiriloi, cu debit mare, mineralizare 
peste 7 000 mg/l, radioactivitate 3,3 UM/|, Lunca Ilvei (izvorul 
Bolovanu, debit mare, mineralizare peste 1 500 mg/l, alcalin 
-pH 8,1, radioactivitate de 2,4 UM/1), Parvaţizvorul ,Carpatia””, 
debit 7 000 1/24 de ore, mineralizare peste 7500 mg/l, apă 
acidulată, radioactivitate ridicată — 8,4 UM/l), Tirșlişua (izvo- 
rul din Piriul Băilor, mineralizare ridicată, apă alcalină, debit 
redus), Valea Vinului (izvorul „Culturii, cu debit ridicat, 
mineralizare ridicată, radioactivitatea 2,6 UM/l), Sîngeorz-Băi 
(apa ,„„Hebe”, izvoarele 1, 3, 4, 5, 6 şi sonda nouă, debit total 
circa 140 000 1/24 de ore, mineralizare ridicată— 11 000 mg/l izvorul 
1; 9900 mg/l sonda nouă. Radioactivitatea acestor izvoare 
este foarte variată, oscilind între 1,1 UM/l la izvorul 1 şi 38,3 
UM]l la izvorul 5). 

Apele minerale bicarbonatate, luate în ansamblu, sînt 
utilizabile în afecţiuni gastro-intestinale, hepatobiliare, diabet 
etc., diferențiat pe izvoare şi caracteristici fizico-chimice. 

Apele minerale feruginoase sînt legate de acţiunea mofetică 
asupra apelor vadoase, cît şi de dizolvarea sărurilor de fier 
provenite din oxidarea piritelor. În cadrul acestei grupe se pot 
diferenţia ape minerale feruginoase cu conţinut mijlociu de bio- 
xid de carbon; feruginoase biocarbonatate calcice, magneziene 
şi feruginoase bicarbonatate sodice calcice magneziene. 

Izvoare cu ape minerale feruginoase şi con- 
ţinut mijlociu în bioxid de carbon sînt 
cunoscute la Lunca Ilvei (izvorul de pe Dealul Borcutului, 
izvorul Melean și izvorul din Dealul Sirbilor) ; au mineralizare 
redusă (1 500—2 300 mg/l, sînt alcaline, conţin 1 300—1 500 mg/l 
CO,. 

Ape minerale feruginoase bicarbonatate sodice, 
calcice magneziene apa: la Lunea Ilvei (izvoarele 
Cepeni, Recele şi în Dealul Sîrbilor, au debite mari, mineralizare 
ridicată, sînt alcaline şi radioactive), Măgura Ilvei (izvorul 
din Dealul Secăturii, datorită debitului mic, este lipsit de impor- 
tanţă), Ilva Mare (izvorul din Dealul Neculai are debit care 
depăşeşte 2 500 1/24 ore, radioactivitatea 3,3 UM/l, iar minera- 
lizarea peste 7 400 mg/l), Romuli (izvorul din pădure şi izvorul 
din zăvoaie ; au fiecare debit de peste 3 000 1/24 ore, mineralizare 
ridicată — 4 800—5 300 mg/l, sînt alcaline), valea Anieşului 
(izvorul de la Piatra Boului; are debit circa 1100 1/24 ore, 
conţinut ridicat de fier, alcalin ; izvorul Tîrşă, alimentat probabil 
din ape de adîncime, dă zilnic un debit de peste 10 0001, are apă 
alcalină — pH = 7,6, mineralizare circa 4 500 mg/l, iar con- 
ţinutul de bioxid de carbon se ridică la circa 1 600 mg/l). 

Apele minerale feruginoase — complexe pot fi folosite 
în cură internă, cît mai ales externă, sub formă de băi carboga- 
zoase, iar deferizate ar putea constitui ape bune de masă. 

Apele minerale clorurate sodice, legate genetic de circulaţia 
apelor vadoase prin formațiunile din zona diapiră, apar în 
diferite puncte, avînd o mineralizare foarte diferențiată : Figa 
263 gl, Pinticu 243 g/l, Săsarm 265 g/l, Slătiniţa, Sărăţel, 
Sărata, Domnești, Tăure etc. i 

Deşi pot fi utilizate cu succes în cură externă, sub formă 
de băi reci sau calde în afecțiunile aparatului locomotor, în 
tratamentul unor maladii ale sistemului nervos periferic, în 
afecţiuni ginecologice, dermatoze etc., ele se folosesc doar în 
scopuri gospodăreşti, pe plan local. 


Al doilea factor de tratament, care este prea puţin valo- 
rificat în judeţ, este clima. În zona montană și submontană 
se întîlnesc nuanţe de climă stimulantă şi sedativă, în care ar 
putea să fie amenajate localităţi de odihnă şi tabere sau colonii 
pentru şcolari şi tineret. Pină în prezent nu sînt folosite în 
acest scop decit, Valea Vinului, localitate cu mică capacitate 
de cuprindere şi cu slabe perspective de dezvoltare în viitor, 
avind în vedere îngustimea văii în care este plasată și pantele 
abrupte care o înconjură. De asemenea, Colibiţa, situată într-o 
vale mai largă, scutită de curenţi de aer, oferind posibilităţi 
pentru excursii pînă în Obcinele Bucovinei, este prea puţin 
dezvoltată ca staţiune climatică. În viitor merită să se acorde 
o mai mare atenţie acestei minunate localităţi din judeţ. La 
fel, pentru perspective de viitor, socotim că trebuie să se dea o 
atenţie crescîndă comunei Lunca Ilvei, fiind una din locali- 
tăţile cu climat agreabil şi uşor accesibilă şi posedînd un mare 
număr de izvoare minerale de mare valoare terapeutică. Ar 
mai merita să fie luate în considerare și sprijinite pentru dezvol- 
tare Parva, atit ca staţiune climatică, cît şi balneară, ținind 
seama de valoroasele ape minerale de care dispune, precum şi 
Leşul Ilvei care, prin poziţia sa în zona foarte împădurită, ce 
se întinde din valea Ilvei pînă în valea Bîrgăului, ar putea să 
fie folosită ca stațiune pur climatică și turistică. 

Apele minerale carbogazoase din zona submontană, 
„borcuturile”, sint folosite aproape exclusiv în cura de băut 
şi doar la Valea Vinului se mai practică şi astăzi băi carbogazoase. 

Borcuturile din judeţul Bistriţa-Năsăud au, prin compo- 
ziția lor chimică, calităţi terapeutice de aceeași valoare ca și 
apele minerale similare şi cu mare renume din Cehoslovacia 
şi Franţa. 

Valorificarea pe scară largă a apelor terapeutice din sta- 
țiunea Sîngeorz-Băi s-a făcut abia în anii construcţiei socialiste, 
prin transformarea staţiunii în sanatoriu de interes republican, 

“cu funcţionalitate permanentă. În acest sanatoriu își refac 


sănătatea, anual, mii de bolnavi și suferinzi digestivi. Prin 
noile construcţii sanatoriale moderne, staţiunea se vaimpune 
nu numai pe plan naţional, ci şi pe plan internaţional. 

Este necesar să se dezvolte cît mai mult localităţile Lunca 
Ilvei, Colibiţa, Leşu Ilvei şi eventual Valea Mare, ca stațiuni 
de odihnă şi puncte turistice. 

Solurile. Pe teritoriul judeţului se întilnese soluri zonale şi 
azonale, ca rezultat al zonalităţii geografice altitudinale și 
condiţiilor locale litologice și de umiditate. 

Solurile zonale, răspindite în arcul montan, sînt cunoscute 
prin solurile humicosilicatice de pajiști alpine şi tranziţie spre 
solurile humicoferiiluviale, dispuse sub forma unor petice în jurul 
vîrfurilor Ineu, Puzdra, Rebra ete. Ele s-au format pe şisturi 
cristaline bogate în cuarţ, ceea ce constituie un schelet cu 
mare capacitate de reţinere a apei care, în perioadele reci, con- 
tribuie la formarea muşșuroaielor înierbate. 

La limita superioară a acestora apar solurile humico- 
feriiluviale și podzolice, bine dezvoltate pe interfluviile înalte 
dintre rîurile Anieş, Cormaia, Rebra, cît şi pe culmea princi- 
pală dintre Ineu şi Muncelu (Rodna), caractoristice prin permea- 
bilitate redusă. 

Solurile brune acide şi cele podzolice brune ocupă supra- 
fețe mai întinse în Călimani, Bîrgău, Rodna şi Țibleș. Limita 
inferioară a acestora este cu aproximaţie izohipsa de 1 100 m. 
Sînt bine reprezentate în bazinele superioare ale Ilvei, Anieşului, 
Rebrei şi Gersei, fiind caracteristice zonelor accidentate cu pante 
mari, unde spălarea a îndepărtat stratul superficial rezultat din 





*Subcapitolele Fauna şi Monumentele naturii au fost redactate în 
colaborare cu Al. Filipa șşcu. 


https://biblioteca-digitala.ro 


SOLURILE, VEGETAȚIA, FAUNA ŞI MONUMENTE ALE NATURII 


alterarea și dezagregarea rocilor. Pe aceste soluri s-a dezvoltat; 
o vegetaţie spontană alcătuită din molid, mai rar fag, în ames- 
tec, jnepenișuri şi o floră de păşuni alpine. 

Solurile silvestre brune-gălbui și solurile brune acide 
ocupă o suprafaţă de forma unei fişii, avind ca limită superioară 
izohipsa de 1 100 m, iar cea inferioară o linie ce trece la est de 
Cuşma, Ilva Mică, la sud de Parva și Telciu. Se caracterizează 
printr-o uşoară acumulare de argile, care contribuie la reducerea 
permeabilităţii şi la creșterea evaporabilităţii. 

Solurile silvestre podzolice brune și brune-gălbui ocupă 
cea mai mare parte din suprafaţa versantului drept al Someşului 
Mare. Sint puţin permeabile, au capacitate redusă de reţinere a 
apei ; dar cu toate acestea, au favorizat dezvoltarea pădurilor 
în zona de dealuri. 

Solurile silvestre brune şi brune-gălbui sînt binere prezenta- 
te în zonele depresionare Bistriţa — Dumitra —'Tăure, pe versantul 
sting al Someșului Mare, între Ilva Mică şi Salva, în bazinele 
superioare ale Dipşei și Meleşului etc. S-au format pe substratul 
sedimentar constituit din argile, gresii, marne şi tufuri vulea- 
nice. Sînt, slab permeabile, iar în lipsa covorului vegetal favori- 
zează scurgerea rapidă pe pante, dezvoltarea şiroirilor şi degra- 
darea terenurilor. 

Solurile silvestre podzolice ocupă areale mai reduse în 
bazinul Şieuţului, Depresiunea Reteag și pe versantul stîng al 
Someșului Mare, între Nimigea de Jos și Branistea. S-au format pe 
roci sedimentare afinate și permit o bună circulație a apei, 
generind un regim hidric transpercolativ. 

Din categoria solurilor azonale, în sudul judeţului se întil- 
nesc regosolurile erodate, cu răspîndire mai mare în bazinele 
Dipșa, Meleş şi sub forma unor fișii cu extensiune redusă în 
lungul cursurilor Rebra, Salva și Ilişua. Materialul parental al 
acestor soluri este constituit din depozite deluviale cu aspect 
loessoid, predominant argilos. Pe pantele prelungi se întilnese 
cernoziomuri puternic levigate, cu regim hidric variabil, care 
pot crea un strat suprafreatic, temporar, în perioada umedă a 
anului, favorizind dezvoltarea lăcoviştilor. 


Solurile aluviale sînt larg răspîndite în luncile riîurilor 
Someșului Mare, începînd de la Anieș, Bistriţa avale de Bistriţa 

Bîrgăului, Şieu avale de Domnești ete. Datorită permeabilităţii 
ridicate, au mare capacitate de înmagazinare a apei, generînd 
straturi suprafreatice a cărur grosime depășește 2 m, constituind 
sursa de alimentare cu apă potabilă a așezărilor situate în 
această zonă. 

Alături de solurile aluviale, pe rîurile cu obiîrșia în Cimpia 
Transilvaniei (Meleş, Dipşa şi unii afluenţi ai Șieului) există 
soluri mlăștinoase, puțin permeabile, care provoacă stagnarea 
apei la suprafață, formarea sărăturilor, lăcoviştilor şi mlaş- 
tinilor. 


Vegelaţia. Judeţul Bistriţa-Năsăud, fiind situat într-o 
zonă cu un relief predominant deluros-muntos, este acoperit 
cu o vegetaţie etajată, foarte eterogenă, dependentă de altitu- 
dine, soluri, temperatură, umiditate etc. În cuprinsul său se 
întilnește, începînd cu formațiunile colinare, aproape toată 
gama floristică, pînă la cea alpină. 

Privită dinspre regiunile montane spre zonele dealurilor 
coliniare ale Cimpiei Transilvaniei, vegetaţia prezintă următoarea 
etajare (fig. 11): 

La peste 1 800 m altitudine, culmile, văile şi versantele 
sînt acoperite cu tufărişuri de jnepiniş, care fac trecerea între 
plantele lemnoase de altitudine şi conifere (molidul). 

Pajiştile alpine superioare sînt alcătuite din diverse 
ievburi alpine şi tufărișuri de smirdar (Rhododendron kotschyi), 
care în lunile iunie şi iulie sînt în plină înflorire, acoperind aproape 
integral unele masive (Vf. Roşu de sub Ineu), afini (Vaccinium 
myrtilus, Vaceinium vitis idea) etc., întilnite pe culmile înalte 
ale munţilor Rodnei şi Călimani. 

În zonele calcaroase din Munţii Rodnei crește podoaba 
munților „floarea de colţ” sau „,steluţa”” (Leontopodium alpinum), 
declarată monument al naturii şi ocrotită, în vederea preîntim- 
pinării dispariţiei de pe aceste meleaguri. 

Un interes botanice deosebit îl prezintă Lychnis nivalis, 
Saussurea porcii şi Heracleum carpaticum, endemisme proprii 
acestui masiv. Printre alte endemisme carpatice adăpostite 
de povirnișurile acestor munţi se pot aminti Melandrium 
sawadskii, Campanula carpătica (clopoței de munte), Centaurea 

Fig. 11. — Harta geobotanică. 


1, Pajisti sl tufărişuri alpine superioare şi inferioare; 2, păduri de molid şi pajiști montane secundare pe 

Jocul acestor păduri; 3. păduri amestecate de fag, molid şi brad şi pajişti montane secundare pe locui 

acestor păduri; 4, păduri de fag montane secundare pe locul acestor păduri: 5, păduri de fag de dealuri 

și podişuri; 6, păduri de fag şi gorun ps dealuri şi podişuri; 7, păduri de gorun pe dealuri şi podişuri; 

8, păduri de stejar pedunculat pe dealuri, podişuri şi „.cimpii“*; 9, terenuri agricole şi pajişti secundare 
pe dealuri, podișuri gi „,cimpil**, 

carpatica (ţintaură), Anthemis carpatica, Senecio  carpaticus 
(spălăcioasă) şi Festuca porcii. În Munţii Călimani, pe Piatra 
Cuşmii, se află unica staţiune din ţara noastră în cae vegetează 
Tânnaea borealis. 

Ca rarități, menţionăm în Muntele Saca existența unor 
suprafeţe reduse de narcise montane (Narcissus stellaris), iar 
în împrejurimile lacului Lala Mare zîmbrul (Pinus cembra), 
rest al vegetației cuaternare, abundent pe aceste meleaguri în 
trecut. 

Pajiştile montane inferioare ocupă 400 km?, fiind răspîn- 
dite în toate masivele. Sînt populate cu iarba vîntului (Agrostis 
tenuis), pieptănăriţe, păiuş (Pestuca sp.), ierburi de fineţe 
presărate cu tufărișuri etc. 

Sub altitudinea de 1 700—1 800 m este întilnită zona 
pădurilor, reprezentată prin pădurile de molid (Picea excelsa), 
care coboară pină la 1 300 m, ocupînd peste 600 km? din cuprin- 
sul judeţului, aproape uniform distribuite pe versantele masi- 
velor muntoase. 

Sub etajul coniferelor se desfăşoară zona fagului (Pagus 
silvatica), care coboară pe văile puţin însorite adesea pînă la 
altitudinea de 500 m. Acest etaj acoperă rama montană inte- 
rioară sub forma unei fîşii dispuse în semicerc, uneori întreruptă, 
începînd de pe Munceii 'Țibleșului pînă la Călimani. 

Etajul stejarului urmează în partea inferioară celui al 
fagului, de care adesea este greu de delimitat, fiind răspîndit 
fragmentar pe aproape tot întinsul judeţului. Suprafaţa și 
răspîndirea actuală a pădurilor este destul de redusă, cu deose- 
bire în Cîmpia Transilvaniei, unde defrişările, aproape genera- 
lizate, sînt şi cele mai vechi (de cîteva, secole). 

Datorită intervenţiei omului, prin despădurire s-a înlesnit; 
ca elementele de silvostepă să pătrundă şi să se statornicească 
tot mai în adîncimea etajului forestier al stejărișului sau chiar 
al făgetului. 

Terenurile agricole se întind la baza etajului forstier ; 
deseori însă se ridică, în cadrul acestuia, chiar pină la 900 m 
altitudine ; sînt mai răspindite în sud-vestul judeţului, în zonele 
depresionare, de-a lungul cursurilor de apă, în luncă şi pe 
terase. 

Fauna. Varietatea formelor de relief şi condiţiile de mediu, 
păstrate, în mare parte, sub aspectul lor originar, primitiv, 
condiționează prezența faunei bogate şi variate, care caracte- 
rizează astăzi judeţul. Deşi nu toate animalele cunoscute în 
trecutul nu prea îndepărtat s-au păstrat în componenţa acestei 
faune specifice, speciile stinse sub presiunea omului Și cunoscute 
strămoşilor noștri au avut, tocmai în judeţul Bistriţa-Năsăud, 
unul dintre ultimele lor refugii, oaze de supravieţuire mai 
îndelungată decît în alte părți. Astfel, în complexele păduroase 
— adevărate jungle carpatine —, în văile şi la poalele Munţilor 
Călimani, ale Munţilor Bîrgăului sau Rodnei s-au menţinut 
nuclec de zimbri (Bison bonasus) pînă la siirşitul secolului al 
XVIII-lea (ultimul exemplar sigur — o femelă — doborît pe 
dealul Plai în 1762), împreună cu măgari şi cai sălbatici de pădure 
şi, mai sus, în zona pășunilor subalpine și a crestelor înalte, au 
vieţuit pînă la mijlocul secolului trecut marmota (Marmota 
marmota) şi potîrnichea albă (Lagopus mutus), elemente tipice 
ale faunei alpine. Pe lingă amintirea unor vînători „zimbrari” 
din alte vremi, ne-au rămas numeroase mărturii ale faunei 
dispărute, în graiul şi toponomia locală. Se cunosc asemenea 
amintiri asupra animalelor de odinioară în denumiri de piîraie, 
virturi, dealuii etc., ca Dosul și Faţa Zimbroaiei, Vîrful Zimbru- 
lui, Zîimbrița 3.a.; de la măgarul sălbatice (Equus hemionus) 
s-a păstrat numele de Colunu (vechiul apelativ specific al spe- 
ciei), iar de la elan — cervideu uriaş, specific zonelor de taiga — 
numirile toponimice Plotunu sau Platonu, deoarece era numit 
de localnici „plotun”. Mai recunoaştem astfel în numirile, 
ca Vîrful Boului, Ineu, Turiţa, Tureac ş.a., amintirea celuilalt; 
bovid sălbatic stins prin secolul al XV-lea și al XVI-lea, bourul 
(Bos prigenius), iar în cunoscutul pas Măgura Calului nu este 
exclusă amintirea calului sălbatic, stins şi el în secolul trecut, 
în ciuda încercărilor speciei de a se refugia şi adapta în oazele 
păduroase şi cu poieni din această parte a ţării. 

Fauna mare actuală, bine reprezentată în judeţ, a rămas 
totuși destul de complexă şi se caracterizează prin specii de 
primă importanță faunistică şi cinegetică. Este astfel bine 
cunoscut; ursul carpatin (Ursus arctos), care găseşte în munţii 
judeţului un adevărat optim biologie şi nu este surprinzător că 

vînătorile cele mai vestite de urşi din ţară — organizate în 
limita ştiinţifică a extracției vînătoreşti — se desfăşoară în pădu- 
rile din zona localităţilor Cușma și Dorolea, cu rezultate ce 
depășesc aşteptările : cîteva zeci de urşi la o asemenea vînătoare. 
Explicaţia constă în abundența hranei de toamnă în pădurile 
amintite, unde se realizează mari concentrări de urși în fiecare 
an. Cerbul carpatin (Cervus elaphus montanus —Botezat 1903) 
este o altă podoabă a codrilor judeţului, fiind renumite terenu- 
rile de muget din regiunea Colibiţa, de pe Heniu sau de la izvou- 
rele Anieșului şi ale Someşului Mare. Efectivul cerbilor fiind în 
creştere, pe plan cinegetic s-au realizat frumoase trofee medaliate 
cu aur şi admirate în cadrul expozițiilor de vînătoare interna- 
ţionale. 

Mistreţul (Sus scrofa) şi căpriorul (Capreolus capreolus) 
alcătuiesc, la rîndul lor, bogăţia cinegetică a pădurilor, nu numai 
la munte, ci şi în zona colinară ; căpriorul, datorită protecţiei din 
ultimele decenii, este frecvent chiar şi în ţinuturile de cimpie 
din sud-vestul judeţului. 

Dintre răpitoarele asociate semnalăm risul (Lynz lynz), 
într-un efectiv destul de stabil, lupul (Canis lupus) şi vulpea 
(Canis vulpes), ca şi jderul (Martes martes) cu blana prețioasă, 
răspîndit în mai toate pădurile de conifere. 

Cocoșul de munte (Tetrao. urogallus) se menţine şi el la 
un nivel acceptabil în zona munţilor înalţi, fiind bine cunoscute 
bătăile de cocoși de pe Heniu, de pe Dălbidan, Strunior sau 
Duca — din Călimani, sau acelea din Munţii Rodnei. O altă specie 
relictă, a coniferelor din zona montană, caracterizată printr-un 
statut mai critic, este cocoşul de mesteacăn (Lyrurus tetriz), 
declarat monument al naturii, datorită rarității sale. Judeţul 
Bistriţa-Năsăud, prin cele cîteva staţiuni din Călimani sau 
Munţii Rodnei, este unul dintre cele trei judeţe care păstrează 
specia în fauna ornitologică a ţării. 

Vorbind despre fauna ornitologică, este cazul să amintim 
migrațiile marcate ale vînatului aripat de baltă (rațe, gâște, 
cocori), care se desfășoară anual în lungul riurilor Bistriţa și 
Someşul Mare, păsările trecînd în mod spectaculos peste trecă- 
torile munţilor, fie la Rotunda, fie peste Măgura Calului, spre 
'Finutul Dornelor. Rîul Şieu este cunoscut şi el ca traseu de migra- 

ție pentru ardeide (stirci, berze); dintre acestea, barza neagră 
(Ciconia nigra) poate fi considerată una dintre rarităţile care 
îmbogăţțesc avifauna judeţului. Situaţia păsărilor răpitoare este 
mai puţin bună, ele suferind aceeaşi prigoană în tot cuprinsul 
țării, pînă cînd, şi nu demult, s-au luat o serie de măsuri de 
ocrotire. Cu toate acestea, Munţii Rodnei şi Munţii Călimani, 
chiar dacă au pierdut acel cavaler carpatin neasemuit de frumos 
care a fost zăganul (Oypăetus barbatus) şi care în anul 1866 mai 
clocea la izvoarele Bilei în Munţii Rodnei şi chia: dacă vultulii 
pleșuvi se pare că au dispărut cu totul, mai deţin încă o populație 
destul de reprezentativă de acvile şi pajuri (Aguila chrysăetus și A. 
heliaca), precum şi numeroase alte specii, cum a: fi șorecarii, 
şerparii, ereții și neamul variat al bufniţelor. 

În terenurile de şes mai ales, acolo unde iepurele (Lepus 
europaeus) constituie una dintre bogăţiile cinegetice, unde 
foiesc mustelidele şi neamul şi mai variat al rozătoarelor mărunte, 
de la șoarece (Mus sp.) şi hirciog (Ovicetus cricetus) la şobolan, 
se întilnesc frecvent potirnichea (Perdiz perdia) şi prepeliţa 
(Coturniaz coturniz), iar mai recent, ca urmare a colonizării, 
fazanul (Phasianus colochicus), specie valoroasă faunistice şi 
mai ales cinegetic. 

Fauna herpetologică este și ea variată, în unele bălți 
mai rezistind broasca ţestoasă de baltă (Emys orbicularis), iar 
pe pantele însorite ale munţilor fiind cunoscută şi. . .temută, 
vipera (Vipera berus) sau, cum o numesc localnicii, „năpirea”. 


Fauna ihtiologică este şi ea demnă de menţionat, fie că 
ne referim la cursurile inferioare ale Someşului Mare şi Şieului, 
care abundă în scobar (Ghondostroma), mreană (Barbus barbus), 
clean (Leucicus cephalus) și uriaşul peștilor, somnul (Silurus 
glanis), fie că ne gîndim la izvoarele limpezi din munte unde se 
găsesc staţiuni bine populate cu lipan (Thymallus thymallus), 
unde sînt numeroşi păstrăvi (Salmo trutia), pe lingă boișteni 
(Phozinus phozinus) şi alte specii mărunte. 

Ar mai fi de trecut în revistă fauna inferioară a insectelor 
variate şi numeroase, de la şes pînă la munte. Dar ne mărginim 
a sublinia bogăţia în albine a judeţului, fiind totodată şi una 
dintre regiunile țării unde s-a dezvoltat încă din vremi imemo- 
rabile stupăritul şi, mai interesant, „bărcuitul'” sau descoperirea 

şi exploatarea albinelor sălbatice, obicei popular de puternică 
şi interesantă tradiție. 


Înainte de a încheia prezentarea faunei judeţului Bistriţa- 
Năsăud, este locul să amintim că, numai cu puţin după primul 
război mondial, ca urmare a braconajului şi a vînătorii exage- 
rate, au fost exterminate ultimele capre negre (Rupicapra carpa- 
tica) din Munţii Rodnei, nucleu izolat, dar de o faimoasă valoare 
biologică, atît pe plan biologic propriu-zis, cât şi pe cel cinegetic, 
cucerind numeroase locuri fruntaşe în confruntările de trofee 
de la Viena (1910), Leipzig (1930) etc. Abia în ultimul deceniu s-a 
reînceput activitatea de colonizare a speciei în Munţii Rodnei, 
pornind de la masivul Pietrosul Maramureşului. Acţiunea a 
reuşit pe deplin şi la ora actuală nucleul recolonizat acolo, 
care se apropie de 20 de exemplare, va reocupa, cu siguranţă, 
vechile teritorii alpine şi subalpine, specifice acestei antilope 
care face faimă Carpaţilor noștri. 

Acţiunile de ocrotire a faunei în cuprinsul judeţului nu sint 
deci neglijabile şi tocmai datorită lor se poate explica de ce fauna 
se menţine bogată numeric și variată specific, aşa cum s-a arătat 
mai sus. În primul rînd, protecţia cinegetică a faunei de vînat a 
fost aceea care a contribuit la procesul de refacere şi răspîndire 
a numeroase specii (ursul, cerbul, căprioara etc.), extracția lor 
vînătorească fiind realizată în mod orientat şi, la unele, în baza 
unor autorizaţii speciale de recoltare. Activitatea unor păstră- 
vării a contribuit foarte mult la reîmprospătarea faunei piscicole 
a rîurilor de munte şi la lărgirea bazei pescuitului sportiv. De 
curînd, funcționează şi în judeţul Bistriţa-Năsăud un Consiliu 
judeţean pentru ocrotirea naturii, care are în vedere, ca prime 
sarcini, asigurarea de rezervaţii montane reprezentative pentru 
unele specii periclitate, cum ar fi capra neagră (în plină reinsta- 
lare) sau cocoşul de mesteacăn, speciile de păsări răpitoare, de 
păsări folositoare agriculturii și silviculturii etc. 


Monumentele naturii. Din punctul de vedere al comorilor 
naturale, atît faună și floră, cît şi peisaj natural, sau complexe 
cenotice remarcabile, judeţul Bistriţa-Năsăud se prezintă ca unul 
dintre cele mai interesante şi preţioase colţuri de ţară. În mod 
anacronic însă, activitatea de punere în valoare prin ocrotire şi de 

protecţie 2 tuturor acestor frumuseți şi bogății se află abia la 
începuturile ei. Astfel, din preocupările de odinioară în cadrul 
fostei regiuni Cluj, judeţul Bistriţa-Năsăud a moştenit numai 
două obiective strict ocrotite, dintre cele mai însemnate, peştera 
de la Izvorul Tăuşoarelor şi molidul candelabru de la Tihuţa 
(„regele brazilor”). Numai acestea au la ora actuală un statut 
legiferat al protecţiei lor speciale şi s-au întreprins operaţiuni 
concrete de protecţie sau facilitare a vizitării lor. 


Peștera de la Izvorul 'Tăușoarelor se află cuprinsă într-unul 
din sporadicele depozite de calcare din munţii nordici ai ţării, 
la nord de valea Someșului Mare, sub viriul Birlea din Munţii 
Rodnei. Sistemul complex al diaclazelor în care s-a format peștera 
îi asigură nu numai o lungime de 5 km, prin care sînt drenate 
apele piriului Izvorul Tăuşoarelor în cursul lor epigeu în subteran, 
ci şi o adincime de — 350 m, ceea ce îi conferă locul întîi pe 
ţară. Peştera se impune ca monument natural nu numai prin 
sistemul său hidrografic foarte interesant, ci şi prin procesele de 
colmatare care urcă depozitele aluvionare impresionante într-o 
stratificare ce atinge pînă la 10 m înălțime. Desigur că, pe plan 
ştiinţifie, se pun probleme de paleoclimatologie dintre cele mai 
interesante, ca şi probleme de cristalografie subterană privind 
atît natura bituminoasă a calcarului eocen în care peştera este 
săpată, cât şi sistemele masive de anthodite de gips, cu înfățișare 
de crizanteme cristaline şi lungimi de pînă la 15 m. 

Peştera este dotată cu scări de acces şi un paznic salariat 
special, în calitate de ghid şi de supraveghetor permanent al 
acestui monument natural deosebit. Zona din jurul intrării în 
peșteră este un teritoriu de protecţie acoperit de pădure, ceea ce 
asigură menținerea factorilor climatici din interior. 

Molidul candelabru sau popular „regele brazilor” (fig. 12) 
se află într-o poiană, în imediata apropiere a şoselei care trece 
peste Măgura Calului dinspre Bistriţa spre Vatra Dornei, în raza 
cătunului Tihuţa. Respectat încă din vechime de către localnici, 
acest molid se prezintă ca o ciudățenie naturală, nu numai prin 
aspectul său conic, piramidal, ci şi prin dezvoltarea ramificării 
care nu se face dichotomic, ci într-o înghesuială multiplu orien- 
tată. Sub acest aspect de tufă uriaşă, molidul de la Tihuţa este 

Fig. 12. — Molidul cantelabru (foto I.Buta). 


https://biblioteca-digitala.ro 


SOLURILE, VEGETAȚIA, FAUNA ŞI MONUMENTE ALE NATURII 


considerat un monstru vegetal unic, caz teratologic în lumea 
arborilor. 

Dar existența colțurilor de natură autentică şi a altor 
asemenea monumente în județul Bistriţa-Năsăud nu se rezumă 
numai la atîta. Este momentul ca şi aici Consiliul judeţean pentru 
ocrotirea naturii să treacă la ocrotirea şi la legiferarea ocrotirii 
acestor bogății de mare importanță ştiinţifică și de vădit interes 
general. Astiel, se impune ocrotirea zonei cuprinsă între Virtu 
Roșu — Munţii Găgii şi Preluci şi pasul Rotunda din Munţii 
Rodnei, acolo unde, în limita regiunii subalpine, se menţine 
încă monumentul naturii cocoşul de mesteacăn (Lyrurus tetria), 
pe cale de dispariție. Tot acolo se găseşte una din cele cîteva 
stațiuni de Pinus cembra, zîmbru, din Munţii Rodnei, apoi o serie 
de formațiuni montane vegetale şi o serie de specii animale 
ocrotite sau de interes ştiinţific. Această rezervaţie s-ar afla, 
în imediata continuare a celei de pe valea Lalei — Bila, a cărei 
protecţie a îost asigurată de judeţul Suceava încă din anul 1971. 


Tot pentru ocrotirea cocoșului de mesteacăn, a unor 
formaţiuni geologice şi a unor interesante asociații vegetale se 
impune o rezervaţie montano-alpină şi în Muntele Bătrîna din 
Munţii Rodnei, şi anume în zona Bujdeie — Tarnița Mihăiesii. 

În Munţii Călimani sînt recomandabile spre ocrotire por- 
iuni de jnepenișşuri întinse din zona crestelor, stîncăriile de pe 
valea Colibiţei ş.a. O rezervaţie în Masivul Corongişului (Munţii 
Rodnei) ar asigura viitorul floarei de colţ (Leontopodium alpinum), 
monument al naturii. Apoi sînt o serie întreagă de arbori izolaţi, 
adevăraţi uriași vegetali, o serie de locuri în care vegetează 
bibilica sau laleaua pestriță (Pritillaria meleagris) sau bulbucii 
de munte (Prolilius europaeus), plante rare şi ocrotite în principiu 
pe întreg teritoriul patriei noastre. 


Din lumea animală trebuie să se bucure de o protecţie 
totală orice specie de răpitoare aripată, de zi sau de noapte, 
în primul rînd acvilele și celelalte răpitoare aripate de talie mai 
mare. Se impune protecţia deosebită a cuiburilor de barză neagră 
(Ciconia nigra), ca şi ale acvilei de stîncă (Aquila chrysaetos). 
Şi în acest judeţ, ca în toate judeţele de munte, trebuie sistată 
împuşcarea sau prinderea abuzivă a rîsului (Lyn lynz), monument 
al naturii cu statut legiferat, raritate a lumii animale carpa- 7. 

tine. Cazurile speciale în care s-ar cere rărirea efectivului său 
pe alocuri trebuie să fie constatate de către specialişti biologi 
şi avizate în prealabil de către Comisia pentru ocrotirea monumen- 
telor naturii. 


POPULAŢIA 
ȘI AŞEZĂRILE 


Populaţia 


Cu cei 281 335 de locuitori (1 iulie 1970), ceea ce reprezintă 
circa 1,4% din totalul populaţiei ţării, judeţul Bistriţa-Năsăud 
se situează între județele mici, sub aspect numeric. 

Dinamica populaţiei este rezultanta atît a fenomenelor 
naturale (natalitatea şi mortalitatea), cît şi a altor fenomene, 
ca amigrarea şi imigrarea. Din anul 1930 pînă în anul 1966, 
populaţia judeţului creşte în medie cu 1 011 locuitori pe an. În 
perioada anilor 1966—1967, datorită sporului natural scăzut 
şi plecării definitive unui număr însemnat de locuitori spre alte 
judeţe, se înregistrează o scădere a numărului populaţiei cu cirea 
9 600 de locuitori. Faţă de această situație, în perioada actuală, 
populaţia creşte din nou cu circa 2 000 de locuitori pe an, datorită 
îmbunătăţirii sporului natural (ca urmare a măsurilor luate în 
acest sens), creării unor obiective industriale, cît și volumului 
însemnat de construcţii capabile să rețină un număr tot mai mare 
de locuitori, ce se orientau pînă nu demult spre judeţele indus- 
triale ale ţării. Cu toate acestea, sursa, principală de creştere a 
populaţiei în cadrul judeţului continuă să rămînă sporul natural. 

Evoluţia numerică a populaţiei judeţului Bistriţa-Năsăud 
arată, comparativ cu recensămintele din anii 1930, 1956, 1966 
şi evaluările pe anul 1970, diferențieri teritoriale însemnate între 

creșterea numerică a orașelor și a unor comune şi creşterea mai 
redusă, uneori chiar o scădere a numărului populaţiei, în majo- 
ritatea satelor şi comunelor, mai ales în perioada anilor 1956—1966. 

Creşterea medie a populaţiei în perioada anilor 1930 —1970 
(fig. 13) diferențiază zona colinară a Cîmpiei Transilvaniei, ce 
înregistrează o scădere a populaţiei, faţă de restul teritoriului 
judeţului. 


Densitatea. Are un rol important în desfăşurarea unor 
serii de activităţi economice. Ca o reflectare a creșterii încete a 
populaţiei judeţului şi dinamica densităţii înregistrează aceeaşi 
creştere lentă. Astfel, de la 42,1 loc./km? în anul 1930 se ajunge 
la 52,7loc./km? în anul 1970 (sub media pe țară de 87,5 loc./km?). 
Condiţiile naturale, dar mai ales cele social-economice, influen- 
ţează repartiția densității populaţiei. Creşterea lentă a populaţiei 
judeţului a determinat ca repartiția densităţii la nivel de comună 
să nu înregistreze deosebiri evidente, rămînînd, în majoritatea 
cazurilor, constantă sau cu mici deosebiri între anii 1930, 1956, 
1966 şi 1970. Spre exemplificare, amintim că densitatea comunei 
Mărișelu, în anul 1930, era de 53 loc./km?, iar în anul 1970 de 
58 loc./km?, Nuşeni 51 loc./km?, respectiv 52 loe./km?. Creşteri 
mai importante se întilnesc la nivelul oraşelor şi al unor comune 
pe al căror teritoriu se găsesc obiective industriale, ca de exemplu 
Prundu Bîrgăului, Braniștea, Ilva Mică, Măgura Ilvei etc. 
Cele mai mici densități se înregistrează în cadrul comunelor 
montane cu teritorii foarte extinse (Şanţ cu 13 loc./km2şi Romuli 
cu 10 loc./km2). În ceea ce priveşte repartiţia populaţiei, este 
de semnalat intensa populare a principalelor văi din zona mon- 
tană, unde aşezările, în majoritatea cazurilor, sînt axate de-a 
lungul acestora şi au un număr ridicat de locuitori, faţă de restul 
zonei montane, puțin populate. În schimb, în regiunea deluroasă 
repartiţia populaţiei este mai uniformă, remarcîndu-se şi aici 
concentrări mai mari pe principalele artere de circulaţie care 
urmăresc, în general, tot cursurile de apă. 

Cît privește densitatea medie a populaţiei, în cadrul 
judeţului se disting trei zone (fig. 14): 

— zona cu densități sub media judeţului, care cuprinde 
părțile nordică şi estică şi corespunde regiunii montane, iar 
izolat apare şi în Dealurile Bistriţei (Dumitra 38 loc./km2?) 

şi în Piemontul Căl manului (Livezile 41 loc./km?, Cetate 30 
loc./km?) ; 

— zona cu densități în jurul mediei pe judeţ, corespun- 
zînd părţilor sudice şi sud-vestice ale acestuia : dealurile Ungu- 
rașului, Jimborului și Șieului (Nușeni 52 loc./km?, Chiochiş 
56 loc./km?, Budeşti 53 loc./km?, Monor 54 loc./km? etc.); 

— zona cu densități care depăşesc media pe judeţ şi 
include comunele axate de-a lungul văii Someşului Mare, din 
zona depresionară a Reteagului şi din lungul Șieului (Braniștea, 
Petru Rareş, Uriu, Şintereag şi Nimigea de Jos). În mod cu 
totul izolat, densități mari apar în zona montană şi submontană 
(Depresinea Livezile — Bîrgău), datorită condiţiilor naturale 
mai favorabile, dar mai ales prezenţei unor unități industriale 
de prelucrarea lemnului. Este cazul comunelor Prundu Bîrgă- 
ului cu 131 loc./km?, Măgura Ilvei cu 88 loc./km?, Josenii 
Bîrgăului cu 70 loc./km? și Ilva Mică cu 74 loc./km?. 


Sporul natural. Ca raport dintre natalitate şi mortalitate, 
sporul natural determină în cuprinsul judeţului Bistriţa-Năsăud 
o anumită dinamică a numărului populaţiei. 

Natalitatea este în continuă creştere, mai ales după 1967, 
ajungînd ca în anul 1970 să atingă peste 24,5%. Pe meăii, 
este mai scăzută în cel urban, fiind sub media pe judeţ (Năsăud 
24,3%/00; Bistriţa 2109, Beclean 17,4%), excepţie făcînd 
Singeorz-Băi, cu un indice al natalității de 270/09. În mediul 
rural, din zona montană şi submontană, se înregistrează cele 
mai ridicate valori, care depăşesc mult media pe judeţ (Lunca 
Ilvei 33,7%/%0, Leșu 33,6%/09; Dumitra 33,4%/0, Ilva Mare 33,3%/%0; 
Romuli 33,2%/,0 Maieru 33,1%/ etc.). 

Mortalitatea s-a păstrat aproximativ în jurul valorii de 
10/00, indicele acesteia variind în limite foarte largi ; cel mai 
mic indice, înregistrat în anul 1970, a fost 5,5%/0 la Telciu, 6,1%/.9 
la Salva 6,6%/9, la Maieru, iar cel mai ridicat s-a înregistrat 
la Şieu-Măgheruş 15,7%; Budeşti 14,8%, Teaca 14,3%. 
Printre factorii care explică valoarea mai ridicată a indicelui 
de mortalitate în comunele din zona colinară a judeţului menţio- 
năm : dispersia accentuată a așezărilor, în special în dealurile 
Ungurașului, Jimborului şi ale Șieului, care nu permite orga- 

Fig. 15. — Sporul natural. P 

nizarea rețelei sanitare în bune condiţii, și emigrarea spre 
oraşele judeţului sau a altor judeţe, cu urmări mai puţin favo- 
rabile asupra structurii pe vîrste (în sensul că proporţia bătrîni- 
lor şi a copiilor, la care se înregistrează şi cel mai mare indice al 
mortalităţii, ajunge să dețină o pondere importantă în compa- 
raţie cu orașul). 

Sporul natural, ca urmare a îmbunătăţirii reţelei sanitare 
și a măsurilor luate de partid și guvern pentru redresarea nata- 
lităţii, este în continuă creştere (fig. 15), ajungind în anul 
1970 la 14,4%. 

Nupţialitatea, fenomen demografic ce intluenţează nata- 
litatea, cu un indice de 7,0%/o (în anul 1970) se apropie de media 
pe ţară (7,2%/0), în timp. ce divorțutile sînt în continuă scădere, 
ajungînd în același an la 0,09 %/oo. 


Mişearea migratorie. Slaba dezvoltare a industriei, care 
nu putea, folosi decît o mică parte a resurselor forţei de muncă, 
a făcut ca acest fenomen să cunoască, în general, o singură 


direcţie, spre zonele industriale ale ţării. Exploatarea lemnului 
şi construirea numeroaselor drumuri forestiere constituiau 
singurele sectoare care atrăgeau forța de muncă sezonieră şi 
din alte zone geografice ale ţării, în special muncitori forestieri 
din Oaş, Maramureș, Munţii Apuseni, zona Obcinelor şi zona 
subcarpatică. 

În general, sporul migratoriu este pozitiv în mediul urban 
şi negativ la nivelul satelor, atingînd în anul 1969 plus 58, 
respectiv, minus 2 023 de locuitori. Cele mai masive migrații 
se înregistrează în zona deluroasă a judeţului, în special în 
satele și comunele depărtate de căile de comunicaţii (Budești —54, 
Miceştii de Cîmpie — 79, Petru Rareş — 70, Teaca — 90, 
Urmeniș — 66, Lechinţa — 55). 

Ritmul mai intens de dezvoltare a industriei în ultimii 
ani, existenţa unor terenuri care necesită un număr relativ 
redus de zile de muncă (exemplu pășunile şi fineţele naturale), 
stadiul actual de mecanizare a agriculturii, precum şi posibi- 
lităţile realizării unor venituri băneşti suplimentare sînt factori 
importanţi care generează deplasările sezoniere ale forței de 
muncă. Din populaţia activă a judeţului, circa 5 000 de persoane 
lucrează în alte judeţe (Cluj, Mureș, Maramureş, Hunedoara, 
Timiş etc.). 

În atara deplasărilor spre alte judeţe, în cadrul judeţului 
se înregistrează curenţi de deplasare a forţei de muncă spre 
principalele comune cu obiective industriale sau spre centre 
L.A.$., ca şi spre oraşe, din satele apropiate sau mai îndepărtate. 

Judeţul înregistrează şi sosiri de personal cu pregătire 
tehnică medie şi superioară, ca şi de muncitori  forestieri, 
în special din judeţele Cluj, Mureș şi Maramureş. 


Structura populaţiei pe sexe şi grupe de vîrstă. Din analiza 
piramidei structurale (fig. 16) şi a datelor care au stat la baza 
întocmirii ei se desprind următoarele concluzii : femeile deţin 
54,6%, din totalul populaţiei, ceea ce reprezintă o pondere destul 
de ridicată, explicată prin plecarea unui însemnat număr de 
tineri spre judeţele industriale ale ţării, cât și prin durata medie 
de vîrstă mai ridicată la acest sex. 

În ceea, ce priveşte grupele de vîrstă, situaţia se prezintă 
astfel : grupa tînără, 0—16 ani, deținea atît în anul 1966, cît și 
în anul 1970 circa 34%; grupa matură, furnizoare de forţă de 
muncă (bărbaţii 16 — 60 ani, femeile 16— 55 ani), deţinea, în aceeași 
perioadă, circa 53%; grupa bătrînă, peste 60 de ani, respectiv 
peste 55 de ani, 12%. În privinţa ponderii sexelor pe grupe 
de vîrstă, se observă că în grupele 0—4, 5—9, 10—14 ani bărbaţii 

Fig. 16. — Piramida structurală. 


deţin peste 50% ; în grupele de peste 15 ani, cu excepţia grupei 
20—24 ani, ponderea cea mai mare o au femeile. 

' În privinţa asigurării pe viitor a economiei judeţene cu 
forţa de muncă necesară, răspunsul afirmativ se bazează pe 
faptul că tineretul deţine 1/3 din populaţie. 


Populaţia activă. La recensămîntul din anul 1966, populaţia 
activă reprezenta 55% din total, din care peste 75%, era ocupată 
în agricultură, iar restul în industrie, transporturi, construcţii 
şi deservire. Faţă de situaţia de mai sus, în anii care au urmat 81 


9 — c. 2183 

au avut loc transformări, în sensul că ponderea populaţiei ocupate 
în agricultură a scăzut, iar a celei din industrie, transporturi, 
construcţii şi deservire a crescut. Din totalul populaţiei active 
ocupate în agricultură, cooperatorii depăgese 50 000 de persoane. 

Intrarea în producţie a o serie de obiective economice, 
volumul mare de construcţii, modernizarea drumurilor au 
determinat creșterea numerică a salariaţilor. Astfel, în anul 1970, 
numărul acestora a ajuns la 39 786 de persoane, din care munci- 
torii reprezentau 73,0%, (28 973 de persoane). Din totalul salaria- 
ţilor, 10 501 erau ocupați în industrie, 5 411 în construcţii, 5 572 
în agricultură, 3 586 în transporturi, 3 570 în circulaţia mărfurilor, 
4 415 în învățămînt-cultură şi artă, iar restul de 6 731 în alte 
ramuri de activitate. 


Populaţia urbană şi rurală. Cu un procent de 17,2% al 
populaţiei urbane, judeţul Bistriţa-Năsăud se situează printre 
judeţele în care procesul de urbanizare a cunoscut o creștere 
lentă. Noua împărţire administrativ-teritorială a creat premisele 
creșterii procesului de urbanizare, cu deosebire prin posibilităţile 
de industrializare. Faţă de anul 1930, cînd populaţia urbană 
deţinea doar 8,2%, noul indice al acesteia reprezintă o creştere 
importantă, realizată prin ridicarea a două localităţi — Sîngeorz- 
Băi şi Beclean — la rangul de oraş şi prin includerea la oraşele 
judeţului a 14 sate, a căror viaţă economică este strîns legată 
de cea a orașelor de care aparţin. Alături de aceşti factori şi 
sporul natural a avut un rol important în creşterea populaţiei 
urbane. 

Populaţia rurală reprezintă 82,8%, din total. Fenomenul de 
scădere a populaţiei rurale a fost mult mai lent decît în cadrul 
judeţelor învecinate. Perspectivele de dezvoltare economică a 
judeţului vor determina creșterea în continuare a populaţiei 
urbane și scăderea celei rurale. 


Struetura naţională. Condiţiile istorice au determinat 
ca pe aceste meleaguri să trăiască, alături de români, care repre- 
zintă majoritatea absolută (88,2%), şi naţionalităţi conlocui- 
toare: maghiari (8,3)%, germani (2,5%), alte naţionalităţi 

e (1,2%). Procentul populaţiei maghiare este mai mare în parteat 

nordică a Dealurilor Ungurașului, în Depresiunea Reteag şi, 
izolat, în câteva sate din Cimpia Transilvaniei. Populaţia germană 
deţine ponderi mai ridicate în partea centrală a judeţului, în 
special în jurul oraşului Bistriţa. 

Convieţuirea românilor cu celelalte naționalități a avut ca 
rezultat influenţe şi schimburi etno-culturale reciproce. 


Viaţa materială şi spirituală. Strîns legată de dezvoltarea 
ascendentă a economiei naţionale, viaţa materială și spirituală 
înregistrează creşteri calitative superioare, avînd ca prim rezultat 
îmbunătăţirea simţitoare a nivelului de trai al populaţiei. 
Creşterea salariului mediu, de la 822 lei în 1960 la 1 120 lei în 
anul 1970, a determinat sporirea puterii de cumpărare a populaţiei, 
fapt ce reiese și din volumul mare de mărfuri vindute. Astfel, 
dinamica vînzărilor de mărfuri cu amănuntul prin comerțul 
socialist a crescut cu 50% faţă de anul 1965 şi cu 134% faţă 
de anul 1960. Numai în anul 1970 valoarea vînzărilor de mărfuri 
cu amănuntul prin comerţul socialist s-a ridicat la peste 837 
milioane lei. Pentru buna deservire a populaţiei a crescut numărul 
unităților comerciale cu amănuntul şi de alimentaţie publică, 
ajungînd ca la sfîrşitul anului 1970 în cadrul judeţului să existe 
757 de unităţi. 

În orașe, în perioada anilor 1965 —1970, au fost construite 
din fondurile statului peste 1 400 de apartamente (de peste 6 ori 
mai multe ca în perioada anilor 1961—1965), majoritatea în 
oraşul Bistriţa (în cartierele Periferia de Jos și Decebal). Din 
fondurile cetăţenilor au fost construite peste 5 300 de case noi. 
Apariţia, în viitorul apropiat, pe harta judeţului, a noi obiective 
industriale va, fi însoţită şi de numeroasele blocuri de locuinţe, 
case familiale, obiective social-culturale aflate în construcţie etc. 

O situaţie cu totul deosebită o întîlnim în mediul rural, 
unde miile de case construite au schimbat întru totul aspectul 
satelor, dîndu-le, multora, caracter urban (Rodna, Prundu 
Bîrgăului, Reteag, Nimigea de Jos, Şintereag, Uriu etc.). 

Schimbări importante sînt evidente și în domeniul sănă- 
tăţii. Acest lucru este mai concludent dacă facem referiri la 
anul 1938, cînd pe teritoriul județului unităţile sanitare aveau 
doar 87 de paturi, iar unui medic îi reveneau 13 000 de locuitori. 83 

Astăzi, numărul paturilor în unităţile sanitare a ajuns la peste 
1 700, iar unui medic îi revin circa 1 000 delocuitori. În anul 1970, 
rețeaua, sanitară cuprindea 8 spitale, 60 de circumscripţii sanitare 
şi 35 de case de nașteri, în care își desfășurau activitatea 264 
de medici şi 995 de cadre medii sanitare. Un rol important 
în reţeaua sanitară îl are Staţiunea balneoclimasterică Sîngeorz- 
Băi, a cărei capacitate de cazare şi tratament a crescut an de an. 

Pentru satisfacerea nevoilor de odihnă şi tratament s-au 
construit noi cabane, iar cele vechi au fost amenajate, s-au 
modernizat şi şi-au mărit capacitatea cele din Singeorz-Băi, 
Colibiţa, Valea Vinului etc. 

Etalon incontestabil al gradului de civilizaţie, electrificarea, 
a atins şi ea un nivel vrednic de menţionat. Din totalul satelor, 
85% sînt electrificate, urmînd ca această acţiune importantă 
să îie încheiată în viitorul apropiat. 

Judeţul Bistriţa-Năsăud este unul din judeţele ţării cu 
vechi tradiţii în domeniul învățămîntului. Astfel, în anul 1776 
se înființează şcoala elementară din Năsăud, iar în anii 1786 şi 
1863 ia ființă gimnaziul năsăudean, pe băncile căruia au învăţat 
G. Coşbuc, Iacob Mureşanu, Liviu Rebreanu, I.P. Reteganul, 
Florian Porcius, Iuliu Prodan ete. Cu tot devotamentul corpu- 
lui profesoral, cu toată dragostea oamenilor pentru carte (înfi- 
inţarea unor şcoli la Leşu — 1810, Măgura Ilvei — 1825, Șanț, 
Telciu — 1827 ete. prin contribuţia bănească a localnicilor), 
situaţia învățămîntului lăsa mult de dorit. 

În epoca actuală, cunoscîndu-se rolul școlii ca factor 
important al civilizaţiei şi progresului, s-au luat măsuri pe plan 
naţional, care creează perspective noi, nebănuite, în școala 
românească. Generalizarea învățămîntului de 10 ani, diversifi- 
carea reţelei de şcoli, asigurarea cu personal de înaltă calificare 
sînt doar cîteva din problemele care se urmăresc în dezvoltarea 
învățămîntului din judeţ. 

În ultimii 5 ani, în cadrul judeţului, au fost construite, 
din fondurile statului şi din mijloace proprii, peste 40 de şcoli 
cu peste 250 de săli de clasă şi laboratoare. 

Pentru o mai bună înţelegere a marilor realizări, vom 
folosi cîteva date statistice mai grăitoare. În anul şcolar 1938/ 

84 1939 în cadrul judeţului funcționau în total 255 de şcoli cu 


https://biblioteca-digitala.ro 


POPULAȚIA ŞI AŞEZĂRILE 





Fig. 17. — Sediul Staţiunii de cercetări științifice din Arcalia (foto LI. Buta). 


23 1708 elevi, îndrumați de 614 cadre. În anul şcolar 1970/1971 
reţeaua de școli cuprindea : 212 unităţi preşcolare irecventate 
de 8 019 copii, îndrumați de 311 educatoare; 312 şcoli şi 9 licee 
de cultură generală, frecventate de 51 609 elevi, pregătiţi de 
2 591 de cadre didactice; 5 şcoli profesionale cu 939 elevi, 
îndrumați de 40 de cadre didactice; 3 licee de specialitate cu 
113 de elevi şi 35 de cadre didactice. Astăzi, la 1 000 de locuitori 
revin 200 de elevi. 

În cadrul judeţului își desfășoară activitatea două sta- 
țiuni de cercetare: la Arcalia, a cărei activitate este coordonată 
de Universitatea din Cluj, cu studii în domeniul biologiei-geogra- 
fiei şi geologiei (fig. 17), şi la Bistriţa, în domeniul pomiculturii 
şi viticulturii, urmărindu-se obţinerea de noi soiuri de pomi 
fructiferi (în special meri), dat fiind faptul că judeţul Bistriţa 
Năsăud este o importantă zonă pomicolă. 

Fig. 18. — Formaţia de trișcași și chiutoarele din Leșu. 


Activitatea culturală se desfăşoară prin intermediul 
formațiunilor artistice, cu vechi tradiţii şi cu frumoase realizări. 
În acest, sens se enumeră : corul din Leşu (de două ori laureat 
pe ţară), formaţia de trişcaşi (fig. 18) din aceeași comună (de trei 
ori laureată), formaţia din Şieuţ, finalistă pe ţară. În anul 1969, 
formaţia de dansuri ,„Cununa de pe Someş” a Casei de cultură 
din Bistriţa a, câștigat marele premiu la cel de al V-lea festival 
internaţional de folclor de la Nerondes și cupa de aur la Olim- 
piada de la Bourbone Mt. Dore, din Franţa. Aceeaşi formaţie, 
la a 28-a ediţie a sărbătoririi ,,Migdalul înflorit” şi la al XVIII-lea, 
festival internaţional de folclor de la Agrigento (Sicilia), s-a 
clasat pe locul doi şi i s-a decernat ,,Cupa presei siciliene”, iar 
la festivalul de la Castrovillari-Calabris (Italia), formaţia a 
primit cea mai înaltă distincţie — „Cupa preşedintelui Italiei”. 

Tig. 19. — Ansamblu ,,Păuniţa” din Singeorz-Băi (foto P. Roman). 


De asemena, recent, ansamblul ,Păuniţa”” (fig. 19) din Singeorz- 
Băi a repurtat un frumos succes în Franța. 

În activitatea culturală și științifică a judeţului un rol 
important îl au cele cinci muzee (istorie la Bistriţa, cu peste 
14 000 de exponate; etnografie-artă populară în Năsăud; 
casele memoriale G. Coșbuc în satul Coşbuc, L. Rebreanu în 
satul Liviu Rebreanu, I. P. Reteganul în satul Reteag). Demnă 
de menţionat este activitatea cenaclurilor și cercurilor ştiinţi- 
fice ale elevilor, cu vechi tradiţii, ridicate pe o treaptă nouă, 
superioară. 

Trebuie amintite, de asemenea, revistele şcolare şi ziarul 
local „,Ecoul”, care înserează în paginile lor principalele eveni- 
mente economice, sociale, culturale și sportive care au loc în 
cadrul judeţului, continuînd valoroasele tradiţii ale presei 

bistriţene, începînd cu veacul trecut (,,Minerva”, „Gazeta 
Bistriţei”, „Arhiva Someşană” ,, Vatra” etc.). 


Așezările 


Ansamblul condițiilor oferite de mediul geografic (destul 
de favorabile) a determinat popularea teritoriului judeţului din 
vremuri străvechi, fapt confirmat de numeroasele mărturii 
scoase la iveală cu ocazia săpăturilor arheologice efectuate la 
Bistriţa, Şintereag, Năsăud etc. Mai numeroase sînt urmele 
aşezărilor din perioadele dacică și daco-romană, cum sînt cele 
de la Uriu, Dipşa, Sărăţel, Ilişua, Orheiu Bistriţei etc. Epoca 
feudală este mult mai bogată în mărturii, scrise şi nescrise, 
care atestă existența numeroaselor așezări omeneşti răspîndite 
atît în zona deluroasă a judeţului, cât şi în cea montană, unde 
erau aşezate de-a lungul văilor. Astfel, o serie de localităţi figu- 
rează documentar încă din secolele XIII—XIV : Năsăud 1264, 
Arcalia 1355, Braniștea 1362, Galaţii Bistriţei 1345, Matei 
1391, Strugureni 1373 etc. 

Dezvoltarea unei bogate activități economice (în special 
comerțul şi meșteşugurile) a dus la apariţia de noi aşezări, 
prin roirea unor sate mari (cazul vechilor sate Bîrgău de Sus şi 
Bîrgău de Jos din care, prin fenomenul de roire, au rezultat 
cele nouă sate care intră în componenţa comunelor Bistriţa 
Bîrgăului, Josenii Bîrgăului, Prundu Bîrgăului şi Tiha Birgă- 
ului). 

Reţeaua actuală de aşezări, rezultatul unei vechi evoluţii, 
este alcătuită din 4 oraşe (Bistriţa, Năsăud, Beclean și Sîngeorz- 
Băi), cu 14 localităţi componente ale oraşelor, 53 de comune și 
235 de sate, din care 3 aparțin oraşelor. 


Aşezările urbane. Fac parte din categoria oraşelor mici, 
fapt confirmat atît de numărul locuitorilor, cât și de densitatea 
populaţiei urbane, care nu depășește 200 loc./km? (Bistriţa 184 
loc./km2, Năsăud 163 loc./km2?, Beclean 104 loc. /km?, Singeorz-Băi 
50 loc./km?). 

În cadrul judeţului, unui oraş îi revin 1 326,6 km?, însă 
suprafaţa aflată în zona de polarizare a oraşelor variază, cea mai 
mică revenină oraşelor Beclean și Singeorz-Băi. Poziţia centrală 
a orașului Bistriţa şi distanța redusă dintre acesta, Beclean, 
Năsăud şi Sîngeorz-Băi conferă caracteristicile unei veritabile 
microregiuni urbane (V. Cucu, 1970). 


Bistrita (28 647 de locuitori la 1 iulie 1971) este așezată 
pe valea Bistriţei, la poalele Munţilor Bîrgăului, la încrucișarea 
unor importante drumuri comerciale. Oraşul Bistriţa este alcătuit 
din următoarele localități componente: Bistriţa, Ghinda, 
Sărata, Sigmir, Slătiniţa, Unirea şi Viișoara. Denumirea orașu- 
lui provine din toponimicul slavon „,bistro”, confirmînd 
existenţa, încă din perioada migrației popoarelor slave, a unei 
aşezări. Săpăturile arheologice de pe raza oraşului şi din ime- 
diata apropiere au pus în evidenţă existența unor așezări ome- 
nești din cele mai vechi timpuri. Istoria lui cunoaște perioade 
de înflorire și dezvoltare economică, întrerupte de nenorociri 
şi războaie. Astfel, în 1241—1242 tătarii, în drumul lor spre 
centrul Europei, devastează oraşul şi împrejurimile. Din 1353, 
Bistriţa are dreptul de a ţine tîrg anual de 15 zile, iar în anul 
1366 primeşte dreptul de a poseda pecete proprie (cap de struţ 
încoronat, cu potcoavă de aur în cioc), care era şi o confirmare 
a ocupaţiilor de bază (buni meseriaşi, grupaţi în peste 20 de 
bresle, şi buni comercianţi). Nesiguranţa vremurilor determină 
ridicarea zidurilor cetăţii (în 1465 oraşul avea 18 turnuri şi 
bastioane). Istoria oraşului este legată de numele lui Ioan Corvin 
de Hunedoara, Matei Corvin, Ştefan cel Mare şi Petru Rareş. 


Dezvoltarea orașului şi prosperitatea lui sînt dovedite de 
o serie de construcţii arhitecturale, unele păstrate pînă în zilele 
noastre, ca de exemplu biserica ortodoxă din secolul XIII, 
biserica gotică, cu un turn de 76 m, construită în perioada, 1470 — 
1564, complexul comercial „,Sugălete”, casa argintarului din 
secolul XVI etc. 

După anul revoluționar 1848, orașul pornește pe drumul 
dezvoltării capitaliste. Breslele se transformă în asociaţii meşte- 
şugăreşti care, apoi, devin mici întreprinderi ; principala ocupaţie 
rămîne însă tot cea comercială. Deşi în epoca feudală Bistriţa 
era unul din cele mai importante oraşe din Transilvania, în 

Fig. 20. — Palatul politico-administrativ din Bislriţa. 


cea capitalistă importanţa sa scade, menţinindu-se la nivelul 
multor orășele din Transilvania. 

Anii construcției socialiste determină o înviorare atit în 
viaţa economică, cît şi în cea spirituală a oraşului. Bistriţa 
zilelor noastre trăieşte cea de a doua tinereţe (fig. 20). 

Viitorul deschide largi perspective ; orașul se va îmbogăţi 
cu noi obiective economice, culturale şi sociale, care vor deter- 
mina şi o creştere rapidă a populaţiei. 

Sub aspect funcţional, în oraș se disting următoarele 
zone: zona centrală, cu funcţia administrativă, comercială, 
rezidenţială şi culturală; zona rezidenţială, care ocupă cea 
mai mare parte a intravilanului; zona industrială, situate 
în partea vestică, (în curs de dezvoltare, prin noile obiective 
în construcţie sau în perspectivă). 

Întărirea funcţiei administrative și a celei industriale 
vor contribui substanţial la dezvoltarea urbanistică a oraşului. 

Orașul Năsăud (1 029 de locuitori la 1 iulie 1971) este 
aşezat pe valea Someşului Mare (fig. 21). Documentar, oraşul 
este amintit din anul 1264. Din 1762 devine centrul adminis- 

I“ig. 21. — Năsăud. Vedere generală. 


trativ al ținutului grăniceresc, care iniţial cuprindea 23 de sate 
din valea! Someșului Mare, iar ulterior s-a extins în bazinul 
Bistriţei și al Someşului, prin includerea a încă 21 de sate. 
În prezent, oraşul Năsăud are următoarele localităţi componente: 
Năsăud, Liviu Rebreanu şi Lușca. Pe lingă această funcţie 
administrativă, Năsăudul îndeplineşte şi funcţia culturală, deve- 
nind, încă din secolul trecut, unul din principalele centre de 
cultură din Transilvania. În anul 1863 se înființează gimnaziul 
superior românesc năsăudean, iar în anul 1931, din iniţiativa 
prof. Iuliu Moisil, Iulian Marțian, dr. Alexa David şi prof. 
V. Şotropa, ia ființă Muzeul năsăudean, ce cuprinde o bogată 
colecţie de manuscrise, cărţi şi obiecte etnografice, folclorice 
şi arheologice din zona Năsăudului. Din acesta, prin reorga- 
nizare, s-au desprins trei instituţii: Arhivele statului, Muzeul 
năsăudean și Biblioteca documentară a Filialei din Cluj a 
Academiei R. S. România. Tot în Năsăud apare revista „Arhiva 91 

Fig. 22. — Singeorz-Băi. Vile din staţiune (foto 1. Buta). 


Someşană”, cu un important rol de cercetare a acestui frumos 
colţ de ţară românească. 

Sub aspect economic, importanţa Năsăudului este mai 
modestă însă ; în viitorul apropiat se prevede construirea unor 
obiective economice, care se bazează pe resursele de materie 
primă şi forţa de muncă locale. 

Sîngeorz- Băi (1 683 de locuitori la 1 iulie 1971) este o 
veche așezare situată tot pe valea Someşului Mare, la confluenţa 
cu valea Borcutului. Este alcătuit din următoarele localităţi 
componente : Sîngeorz-Băi, Cormaia și Valea Borcutului. Sis- 
temul de falii care mărginesc în partea sudică Munţii Rodnei a 
determinat apariţia de izvoare minerale, care, prin calităţile 
lor terapeutice, sînt cunoscute încă de acum 200 de ani. Astăzi, 
orașul Singeorz-Băi a devenit o importantă stațiune balneocli- 
maierică (fig. 22), în cadrul căreia este renumit izvorul numărul 6, 

9% apele lui, îmbuteliate, fiind cunoscut sub numele de ,,Hebe”. 

În viitor, staţiunea își va mări capacitatea de cazare şi 
tratament, prin noi vile şi hoteluri. 

Sînt în construcţie şi în curînd vor fi date în folosinţă 
două noi complexe sanatoriale cu o capacitate totală de 1 500 
de locuri. 

Cei ce se găsesc în staţiune pot vizita biserica în stil mara- 
mureșan din secolul al XV-lea ; pavilionul de hore, care permite 
cunoaşterea mai de aproape a frumoaselor dansuri și costume 
naționale locale ; vila 12, care a găzduit o seamă din marii 
noștri scriitori, printre care Alex. Odobescu, I. L. Caragiale, 
G. Coşbuc, L. Rebreanu. 

În împrejurimi se pot organiza excursii în localităţile 
Anieş şi Rodna, în staţiunea Valea Vinului, la complexul carstic 
Izvoarele Tăușoarelor, emanaţiile de CO, de pe Valea Tăta- 
rilor ete. 

Beclean (6 154 de locuitori la 1 iulie 1971) este cel mai 
tinăr oraş al judeţului, declarat ca atare, ca urmare a dezvoltării 
sale economice şi sociale, în 1968. De el aparţin satele : Codlău, 
Figa şi Rusu de Jos. Este așezat în apropierea confluenței 
Someşului Mare cu Şieul. Importanţa aşezării crește după 
construirea, în a doua jumătate a secolului trecut, a căilor ferate, 
devenind un important nod feroviar. 


În viitor, în cadrul oraşului se vor construi cîteva obiec- 
tive industriale care îi vor întări funcţiile economice. 

Sub aspect funcţional, centrele urbane ale judeţului se 
încadrează în categoriile oraşelor mixte sau cu funcţii de ser- 
vicii. În categoria orașelor mixte întră Bistriţa, cu tendinţe 
de apropiere spre funcţiile industriale şi de servicii, iar Năsăudul 
spre funcţiile agricolă şi industrială. Obiectivele industriale 
ce se vor construi în Bistriţa şi Năsăud vor întări funcţia indus- 
trială a oraşului Bistriţa, iar Năsăudul se va contura mai precis 
în categoria orașelor mixte. Celelalte oraşe au funcţii de servicii, 
şi anume: de transporturi (Beclean) și  balneoclimaterică 
(Siîngeorz-Băi). 


Așezările rurale. Condiţiile naturale, ca şi cele economice 
şi social-istorice au imprimat o mare varietate în repartiţia satelor, 
mărimea, tipurile funcţionale, forma, structura și textura lor. 93 

Densitatea medie a așezărilor este mică (4,9 localităţi/ 
100 km?), însă, din analiza situaţiei existente, se constată varia- 
ţia, în limite largi, a densităţii localităţilor pe unităţi de relief 
şi la nivelul comunelor (fig. 23). Astfel, în zona montană se 
înregistrează cele mai mici densități (Romuli 0,8 localităţi/ 
100 km?, Şanţ 0,9 localităţi/km?, Bistriţa Bîrgăului o localitate/ 
100 km? etc.), ce se explică prin suprafața mare şi numărul 
redus de sate (mari sub aspect numeric) ce revine unei comune. 
În schimb, în zona colinară a Cîmpiei Transilvaniei se înregis- 
trează densităţile cele mai ridicate, depăşind 10 localităţi /100 km? 
(Urmeniş 16,4 localităţi/100 km?, Silivaşu de Cimpie 13,4 
localităţi/100 km2?, Șieu-Măgheruș 12,1 localităţi/100 km?, Şieu- 
Odorhei 13,9 localităţi/100 km?) şi izolat, în Dealurile Suplaiului 
(Spermezeu 21,1 localităţi/100 km2?), fapt datorat numărului 
ridicat de sate, cu populaţie puţin numeroasă, uneori chiar 
sub 100 de locuitori. 

După numărul locuitorilor, satele județului intră în 
următoarele categorii de aşezări : 

— miei (sub 500 de locuitori), ce deţin 33% din total; 
sînt răspîndite în întregul judeţ, însă numerice predomină în 
Dealurile Jimborului şi ale Șieului (Strîmba — 169 de locuitori, 
Valea Măgheruşului — 170 de locuitori, Dumbrava — 134 de 
locuitori, Lunca Borlesei — 132 de locuitori, Dumbrava-Nuşeni 
— 118 locuitori, Podirei — 104 locuitori etc.) ; 

— mijlocii (500—1 000 de locuitori), care deţin 39,4% 
din total; 

— mari (1 000—2 000 de locuitori), cu o pondere de 20,5% ; 

— foarte mari (peste 2 000 de locuitori), aşezate îndeosebi 
pe principalele căi de comunicaţie. Cele mai numeroase se 
găsesc în zona montană, unde condiţiile naturale ca și cele 
social-istorice au favorizat dezvoltarea acestora (Maieru 4 442 
de locuitori, Telciu 4 059, Rebra 2 821, Feldru 5 949, Salva 
2 719, Șanț 2 405 etc). Poziţia favorabilă a unor sate din această 
categorie, ca şi dotările social-economice şi culturale le dau o 
mare importanță în rețeaua de aşezări, constituind puncte de 
atracţie pentru populaţia satelor înconjurătoare. Unora din 
aceste sate, numărul mare al locuitorilor (Prundu Bîrgăului 

4 802, Rodna 4 655) şi perspectivele de dezvoltare economică 
le oferă posibilitatea de a intra în categoria orașelor. 

Cele 235 de sate alcătuiesc 53 de comune care, după numă- 
rul locuitorilor, se pot grupa astfel: o comună ce are sub 2000 
de locuitori (Silivaşu de Cîmpie — 1 965 delocuitori), 25 de 
comune cu o populație între 2 000 şi 4 000 de locuitori, 24 de 
comune cu o populaţie între 4 000 şi 7 000 de locuitori şi trei 
comune cu o populaţie de peste 7 000 de locuitori (Teaca 8 311, 
'Telciu 7 191 şi Feldru 7 085). Ponderea comunelor cu o populaţie 
pînă la 4 000 de locuitori este de 48,4%, iar a celor de peste 
4 000 de locuitori de 51,6%. În medie, unei comune îi revin 
4289 de locuitori, dar 58,4% din numărul comunelor au o 
populaţie sub această medie. De remarcat ponderea mare, 
comparativ cu judeţele vecine (Cluj, Mureş, Maramureş), a 
comunelor cu un număr mare de locuitori. 


Unele centre de comună, prin poziția lor favorabilă, 
prin potenţialul economic ridicat, exercită o acţiune polarizantă 
asupra unui teritoriu ce le depăşeşte limitele administrative 
(Teaca, Lechinţa, Reteag, Nimigea de Jos, Telciu, Rodna, 
Prundu Bîrgăului, Ilva Mare, Șieu). 

Deşi, în medie, unei comune îi revin 4,4 sate, există totuşi 
în cuprinsul judeţului o mare diversitate numerică (de la un sat 
pînă la zece sate componente). Clasificarea funcţională scoate 
în evidenţă existenţa unei diversități mari, întilnindu-se urmă- 
toarele tipuri : 

— aşezări agricole (cerealier-zootehnice, zootehnic-cere- 
aliere, pastoral-torestiere şi forestiere), răspîndite pe întreg 
teritoriul județului, cuprinzînăd atît sate mici, cu un slab poten- 
ţial economic (Strinbulici, Şendroaia, Podeni, Scoabe, Valea Mare 
etc.), cît şi sate mari, cu multiple posibilități de dezvoltare 
(Teaca, Nimigea de Jos, Căianu Mic, Milaş, Silivaşu de Cîmpie, 
Urmeniş, Cetate, Dumitra, Galaţii Bistriţei etc.) ; 

— aşezări miste (agricole și de cazare) ; în epoca actuală, 
mecanizarea intensă a agriculturii creează un disponibil de 
forță de muncă ce se orientează spre centrele industriale, rezul- 
tînd astfel importante mișcări, mai ales ale populaţiei apte pentru 


lucru ; apar astfel sate care, deşi lipsite de obiective economice 


şi de servicii importante, au un procent ridicat de salariați ce 

lucrează în alte localități, mai apropiate sau mai îndepărtate, 
în funcție şi de posibilităţile de deplasare, cum este cazul satelor 
Unirea, Viişoara, Sărata, Ciceu-Giurgeşti, Luşca, Valea Borcutu- 
lui, Baţa, Cristeştii Ciceului, Coldău, Rusu de Jos etc; 

— aşezări agrar-industriale, mai des întîlnite în zona 
montană a judeţului, legate de exploatarea lemnului sau a unor 
roci (Tureac, Şanţ, Maieru, Romuli, Telcişor etc.); 

— aşezări industrial-agrare, pe teritoriul cărora se găsesc 
importante obiective economice legate de exploatarea unor 
bogății sau de prelucrarea lemnului (Rodna, Prundu Bîrgăului, 
Susenii, Josenii şi Bistriţa Bîrgăului, Anieș etc.) ; 

— aşezări agricole cu funcţia complementară balneoclima- 
terică (Colibiţa, Valea Vinului, Piatra-Fîntinele). 

Forma, textura şi structura satelor au fost generate atît 
de condiţiile naturale, cît şi de cele social-istorice. Astfel, în 
zona de munte, localităţile se înscriu de-a lungul principalelor 
cursuri de apă, în adevărate şiraguri. Regiunea deluroasă 
determină un grad de neregularitate mai accentuat, care variază 
de la sat la sat, în funcţie de particularităţile locale. 

Din punct de vedere structural se disting : sate adunate, 
cu densitate mare a construcţiilor în vatră (casele sînt lipite 
una de alta, formînd un front comun, de o parte şi de alta a 
uliţei, specifice mai ales la satele săseşti — Viişora, Unirea, 
Lechinţa, Sîngeorzu Nou, Teaca (fig. 24 etc.), şi aşezări cu 
structuri mixte, cu spaţii libere între grupurile de clădiri, în- 
tîlnindu-se atît în regiunea colinară a judeţului, cît şi în cea 
montană (Silivaşu de Cîmpie, Urmeniș, Piatra-Fîntînele, 
Rebrişoara etc.). 


ECONOMIA JUDEŢULUI 





Poziţia favorabilă, varietatea resurselor subsolului şi 
solului, ca și prezența omului sînt factori de seamă în apariţia 
unor activităţi economice, din cele mai vechi timpuri. Astfel, 97 

Fig. 24. — Teaca, Vedere generală (foto L. Buta). 


pe lingă agricultură (ramură de bază), pe teritoriul judeţului, 
în perimetrul localităţii Rodna, importantă aşezare minieră, se 
desfăşoară de timpuriu activităţi miniere, iar cele comerciale 
şi meșteșugărești cunose o mare dezvoltare în feudalism, legate 
de însemnătatea drumurilor care traversau județul. Oraşul 
Bistriţa era unul dintre cele mai cunoscute orașe din Transilvania, 
sub aspect comercial şi meşteșugăresc, mărfurile meşterilor 
bistrițeni fiind solicitate atît în ţară, cât și peste hotare. 
Germenii dezvoltării industriale apar încă din secolul 
al XVIII-lea, prin construirea unei mori”! de hîrţie la Prundu 
Bîrgăului, iar în secolul al XIX-lea iau fiinţă fabricile de cheres- 
tea, din Bistriţa Bîrgăului, Susenii Bîrgăului şi fabrica de ceramică 
din Bistriţa. În aceeaşi perioadă, activitatea minieră se desfă- 
goară tot în perimetrul Rodnei. 
În epoca capitalistă nu se aduc îmbunătățiri unităţilor 
cu caracter industrial existente în judeţ, ci, dimpotrivă, exploa- 
9% tarea minieră de la Rodna se închide, pe considerentul nerenta- 

bilităţii (1932) şi doar necesităţile războiului determină redes- 
chiderea ei, în intervalul 1941 —1944. 

În toată această perioadă, agricultura, cu caracter exten- 
siv, constituia principala ramură a economiei, cu repercusiuni 
în dezvoltarea ulterioară a judeţului. 

Războiul lasă urme adînci în economia județului : între- 
prinderile existente au fost devastate și incendiate, drumurile, 
podurile și căile ferate distruse, iar șeptelul de animale a suferit 
pierderi însemnate. 

În faţa locuitorilor de pe aceste meleaguri stăteau sarcini 
uriaşe. Proclamarea republicii şi actul naţionalizării deschid 
perspective nebănuite în valorificarea potenţialului economic 
şi uman al judeţului. 

Vechile întreprinderi se redeschid, se modernizează și 
își măresc capacitatea de producţie, se construiesc noi obiective, 
printre care și moderna fabrică de lapte din Bistriţa (1968). 
Dezvoltarea cea mai importantă o cunoaşte industria locală, 
prin care se urmărește satisfacerea cerințelor populaţiei. 

Alături de industrie, agicultura cunoaște, prin ea, trans- 
formări cantitative şi calitative. Aceleași prefaceri au loc şi 
în celelalte sectoare social-economice. Realizările au fost posi- 
bile datorită investiţiilor din foridurile centrale de stat, care 
numai în perioada 1966—1970 au fost de 1138 milioane lei, 
din care 29%, reveneau agriculturii și 35%, industriei. 


Agricultura 


Agricultura constituie principala ramură în economia 
judeţului, cu o valoare a producţiei de 1,1 miliarde lei (1970), 
faţă de circa 7 sute milioane lei cît reprezenta valoarea producției 
globale industriale. 

Deşi agricultura reprezenta şi în trecut principala ramură 
a economiei, caracteristicile ei, în perioada antebelică, erau slaba 
dotare tehnică, agrotehnica înapoiată, fărămiţarea terenurilor 
agricole şi slaba productivitate a muncii. 

Printre problemele care au stat în atenţia noii orînduiri a 
fost şi crearea unei agriculturi intensive și multilateral dezvol- 

tate, cunoscînd schimbări cantitative și calitative. Astfel, s-a 
trecut la asigurarea bazei tehnico-materiale necesare agriculturii . 
Comparativ cu anul 1965, în 1970, numărul tractoarelor a 
crescut cu 71,5%, unui tractor revenindu-i 109 ha teren arabil ; 
a crescut de circa 7 ori numărul maşinilor de împrăștiat îngră- 
şăminte, cu aproape 55% numărul combinelor pentru păioase 
etc. O altă caracteristică a agriculturii contemporane este intro- 
ducerea pe scară largă a metodelor agrotehnice moderne (folo- 
sirea îngrășămintelor şi amendamentelor, extinderea irigaţiilor 
etc.). Predominarea solurilor brune de pădure (58%) şi a podzo- 
lurilor secundare şi scheletice (28%) a solicitat din plin fertilizarea, 
în care scop s-au folosit aproximativ 15 000 tone îngrăşăminte 
chimice. Proporția ridicată a terenurilor în pantă (70%) şi a celor 
aflate în diferite faze de eroziune (peste 100 000 ha, din care 
circa 15 000 ha cu grad avansat de eroziune) a impus aplicarea a 
o serie de măsuri de combatere a acestui fenomen şi de valorificare 
a terenurilor cu o slabă productivitate, prin extinderea viilor 
şi livezilor de pomi fructiferi (în județ există azi circa 18 600 ha 
livezi şi vii). 

Pentru redarea de noi terenuri agriculturii, s-au efectuat 
importante îmbunătăţiri funciare (îndiguiri, irigaţii etc.). 
Cele mai întinse suprafețe amenajate pentru irigaţii se găsesc 
în perimetrul comunelor axate de-a lungul Bistriţei (Bistriţa), 
Șieului (Șieu-Măgheruș, Şieu-Odorhei, Livezile) şi al Someșului 
Mare (Petru Rareş, Șintereag, Braniștea). 

Ca urmare a profundelor transformări survenite în agri- 
cultura județului, producția agricolă s-a diversificat în funcţie de 
condițiile pedoclimatice şi economice locale. S-au mărit suprafe- 
ţele cultivate cu plante furajere şi industriale, iar efectivul 
de animale a crescut și s-a îmbunătăţit cu speciile cele mai 
eficiente din punct de vedere economic (tabelul nr. 7). 

Lucrările de îmbunătăţiri funciare au contribuit la creș- 
terea fondului agricol și la schimbarea proporţiilor între diferite 
categorii de folosință a terenurilor (tabelul nr. 8). 

Activitatea în agricultura județului se desfăşura în două 
I.A.S. (Bistriţa și Lechinţa), cu 35 de ferme, din care 13 specia- 
lizate în producția mixtă (Tărpiu, Nuşeni, Ciceu-Mihăiești, 
Şieu, Satu Nou etc.), 8 în cea animalieră (Dumitra, Livezile, 

Suprafaţa caltlvată și prodocția agricolă vegetală in anii 1965 şi 1969 » 

Grupe de culturi 


Anul 1965 Anul 1969 
supr. | supr. |producţia| supr. | supr. | producţia 
în ha | în %|totală (t)| în ha | în % |totală (t) 














] 
TOTAI, SUPRAFAȚĂ | | 
CULTIVATĂ 1109449| 100,0 — 1109786] 100,0 — 




































































i piele E pa [i ai 
CEREALE BOABE 79 884;  73,0| 86064 [76 537| 69,9] 76782 
din care: griu 31 924| 39,9] 32971 130828| 40,2] 31034 
porumb 39 395|  49,3| 45923 [37572| 49,0| 38868 
secară 360 0,4 484 172 0,2 180 
orz-orzoaică 1 242 1,5 1 645 1 469 1,9 1 594 
ovăz 6 963 8,9 5041 | 6344 8,7 4 952 
LEGUMINOASE PENTRU 
BOABE 628 0,5 719 | 1 054 0,9 547 
PLANTE TEXTILE 963 0,8 e 1 373 1,2 — 
| 
PLANTE ULEIOASE 2 001 1,8 — 100 0,1 — 
PLANTE PENTRU ALTE 
INDUSTRII 2 677| 2,4 — 2 711| 2,4 — 
din care: sfeclă de zahăr 2 599| 97,0 33 585 | 2374| 87,5 20 050 
CARTOFI, LEGUME, 
PEPENI 6 651| „6,0 — 7 360; 6,7 | = 
PLANTE DE NUTREȚ 16 645| 15,5 — ȘI 651| 18,8 — 


* După Anuarul statistic al Republicii Socialiste România, 1971 

Tabelul nr. 8 
Suprafața agricolă pe categorii de unităţi la sfirgitul anului 1970 (heciare gi procenie)+ 








za E aa 5 EI 
ş F . D= sa .. E Ola 22 
Unităţi agricole 3 3 2 E 2 z2.2|3 =, Z 
59| £ 2 [E |me7 see 
(7) < [=% 22) > — 
TOTAL JUDEȚ 288 891 | 109 551 | 100 130 | 60 622| 2 561|16 027 
100,0] 100,0] 100,0] 100,0 100,0| 100,0 











DD N IN E II — 
UNITĂȚI AGRICOLE 


DE STAT 98 326| 11 847| 76 149| 4579| 1037] 4714 
34,0 10,8| 76,0 7,6| 40,5 29,4 

din care: întreprinderi agri- i i 
cole de stat 24 617| 11 260| 5028| 35411 1007 3781 
8,5| 10,3 5,0 5,8! 39,3! 23,6 








COOPERATIVE AGRICOLE 
DE PRODUCȚIE 108 315| 70 979 7 570|19 175| 1 468| 9123 
37,5 64,8 7,6| 31,6 57,3; 56,9 





din care: în folosința gos- 
podăriilor personale a mem- 
brilor C.A.P. 10 257 8 475 — 672 | 50 | 1060 

3,6 77 11 2,0 6,6 








GOSPODĂRII AGRICOLE 
INDIVIDUALE 82 250| 26 725| 16411| 368618 56| 2190 
28,5 24,4 16,4| 60,8 2,2| 13,7 


* După Anuarul statistic al Republicii Socialiale România, 1971 








Jelna, Lechinţa—fig. 25), 10 terme pomicole (Dumitra, Livezile, 

Ghinda, Jelna, Pietriș, Cetate, Sigmir, Teaca, Pintic, Poşmaş), 

3 viticole (Dumitra, Lechinţa, Vermeş), 2 viti-pomicole (Sînia- 

cob, Lechinţa) şi 3 vegetale (Lechinţa, Sîngeorzu Nou, Teaca) ; 

în 61 C.A.P., care unesc 35 300 de familii, a căror proprietate 

obștească, la sfîrșitul anului 1969, era de 195,5 milioane lei, 
102 şi în gospodăriile individuale, 

i : P, : 
Fig. 25. — Ferma L.A.S. Lechinţa. Saivanul de oi (foto I. Buta). 
Sectorul socialist deține 54,2% din suprafaţa agricolă 
(10,2%, revin unităţilor agricole de stat și 44,1% C.A.P.-urilor), 
iar cel individual 45,8%. Procentul mare al sectorului individual, 
în limitele acestui județ, se explică prin ponderea mare pe care o 
deţine zona montană, fapt ce nu a permis dezvoltarea sectorului 
cooperatist (circa 1/3 din suprafața județului). 

Baza tehnică-materială este asigurată de 13 S.M.A.-uri 
(Beclean, Teaca, Bistriţa, Chiochiş, Lechinţa, Nimigeu de Jos, 
Orheiu Bistriţei, Şieu-Odorhei, Șieu-Măgheruș, Reteag, Uriu, 
Urmeniș, Sînmihai), coordonate de o întrepriudere pentru 
mecanizarea agriculturii cu sediul în oraşul Bistriţa şi cu secţii 
de mecanizare în fiecare C.A.P. Un rol important în dezvoltarea 
pomiculturii l-a avut Staţiunea experimentală Bistriţa, rezul- 
tatele cercetărilor efectuate concretizîndu-se în creşterea produc- 
ției la hectar (în I.A.S.-uri de la 3 000 kg/ha la 8 000 kg/ha, 10: 

ir în C.A.P.-uri de la 2 700 kg/ha la peste 5 000 kg), zonareu 
creșterii mărului în zona Transilvaniei etc. 


Modul de folosință a terenurilor Terenurile agricole 
dețin doar 54,7% din suprafaţa judeţului, fapt explicat prin 
prezenţa reliefului muntos pe circa 1/3 din suprafaţa totală şi a 
unor întinse zone împădurite. Pe unități naturale şi adminis- 
trative, agricolul deţine peste 60% în Cîmpia Transilvaniei 
(unde depăşeşte chiar 80%, — Silivaşu de Cîmpie 85%, Sînmihaiu 
de Cîmpie 85%, Miceștii de Cîmpie 84%, Milaş 82%, Chiochiș 
80,5%), în Dealurile Bistriţei (Dumitra 65%) şi sudul Dealurilor 
Suplaiului (Chiuza 63%, Căianu Mic 62%, Petru Rareș 64%). 

Arabilul deține 38,2% din suprafaţa agricolă a judeţului. 
Ponderile cele mai însemnate se găsesc în comunele din zona 
colinară a Cîmpiei Transilvaniei, arabilul deținind peste 50% 
din suprafaţa agricolă (Budeşti 59%, Teaca 57%, Nușeni 55% 
etc.) şi chiar peste 60% (Sînmihaiu de Ciîmpie 67%, Silivaşu 
de Cîmpie 68%, Matei 62 % etc.), pentru ca în cadrul comunelor 
Urmeniș şi Milaş să depăşească 70% (72%, respectiv, 73%). 
Suprafeţele arabilului se reduce în zona dealurilor Bistriţei, 
Suplaiului, Năsăudului, deținînd între 20 şi 50% din suprafața 
agricolă (Spermezeu 43%, Dumitra 40,9%, Zagra 33%, Livezile 
28%, Feldru 25%, etc.), pentru ca în zona montană ponderea 
arabilului să fie sub 20% (Şanţ 3,6%, Romuli 3%, Rodna 3 % 
etc.), excepţie făcînd comunele a căror suprafaţă se suprapune 
unor depresiuni sau se înscriu de-a lungul unor văi (Rebra 
20%, Ilva Mare 21,4%, Lunca Ilvei 22%). 

Păşunile şi fîneţele, ce dețin 30,2% din suprafaţa judeţului, 
respectiv 55,3% din cea agricolă, sînt mai frecvente în zona 
montană (Șanț 96%, Telciu 94,9%, Rodna 95%, Parva 89%, 
Maieru 85,4%, etc.), ponderea reducîndu-se în regiunea colinară 
a Cîmpiei Transilvaniei, sub 40% din suprafaţa agricolă a unor 
comune (Silivaşu de Cîmpie 27,9%, Sînmihaiu de Cîmpie 27,5%, 
Urmeniş 24,2%, Milaș 23% etc.). 

Viile şi livezile, deşi nu deţin ponderi importante (0,9%, 
respectiv, 5,5% din suprafața agricolă a judeţului), joacă 
un rol însemnat în realizarea producţiei globale vegetale. 

Pădurile, care deţin 33,6% din suprafața totală a jude- 
ţului, constituie o bogăţie deosebit de importantă în economia 
judeţului. 

În ceea ce privește suprafața cultivată, se constată o 
ușoară creștere a acesteia față de anul 1965. Faţă de aceeași 
perioadă au avut loc schimbări în proporţia diferitelor culturi, 
legate de condiţiile pedoclimatice locale, cît şi de cerinţele 
economiei locale și naționale. Structura şi raportul diferitelor 
culturi, după cum reiese din tebelul nr. 8, oferă posibilitatea, 
unor noi modificări pentru crearea condițiilor de valorificare 
superioară a pămîntului. Ş 


Culturile de cîmp. Cele mai favorabile condiţii pentru 
culturile de cîmp le oferă zona colinară a Cîmpiei Transilvaniei, 
lucru ce reiese din proporția suprafețelor arabile, față de 
totalul suprafeţei agricole. 

În cadrul culturilor de cîmp, cerealele pentru boabe deţin 
ponderea cea mai mare (69,9%). Peste 89%, din suprafaţa culti- 
vată cu cereale pentru boabe este deținută de grîu şi porumb. 

Grîul, cea mai importantă cereală panificabilă orupa, în 
1971, circa 28100 ha. Cele mai întinse suprafeţe cultivate aparțin 
zonei dealurilor Jimborului și Ungurașului, Depresiunii Reteag şi 
teraselor Someşului Mare şi Șieului. Suprafețe mai restrînse 
se întîlnesc în dealurile Suplaiului, Bistriţei şi în Depresiunea Bis- 
triţei. În restul teritoriului, grîul apare sporadic, pe su rafeţe res- 
trînse, şi numai riul de primăvară. Necesităţile de grîu din regiu- 
nea montană sînt asigurate, în parte, de zona colinară a;cîmpiei. 

Producţia medie la hectar în 1971 a fost de circa 1 600 kg, 
iar producția totală de circa 45 mii tone. 


Porumbul, ce deține primul loc ca suprafaţă, se 
suprapune ca zonă de răspîndire aproape cu cea a griului. 
Importanţa economică a acestei culturi, ca și condiţiile pedocli- 
masice favorabile au făcut ca suprafeţele cultivate cu porumb 
să crească comparativ cu cele ocupate de griu, ajungînd în 
anul 1971 la aproape 36 mii hectare. Producţia medie la hectar, 
de circa 1 800 kg, este cu mult mai mare decit în anii precedenţi 
(1 000 kg). Producţia medie la hectar a variat şi pe categorii 
de unităţi în funcţie de agrotehnica folosită. Astfel, în C.A.P.-uri 105 

producţia medie la hectar a fost de circa 1 900 kg iar în I.A.S.-uri 
de circa 2100 kg. Producţia totală la porumb a îost decirca 
65 000 tone. 

Dintre celelalte cereale pentru boabe, suprafaţe mai însem- 
nate deţin ovăzul, orzul și orzoaica, cultivate în toate categoriile 
de gospodării. 

Leguminoasele pentru boabe s-au cultivat în 1971 pe o 
suprafață de 913 ha, ceea ce reprezenta 0,9% din totalul arabil, 
mazărea și fasolea deținînd ponderile cele mai importante 
(9,5%, respectiv, 14% din suprafaţa cultivată cu leguminoase 
pentru boabe). 

Plantele industriale deţin 3,7% din terenurile arabile. 
Dintre acestea, o mare importanţă în economia agricolă o are 
sfecla de zahăr, tutunul, plantele textile — cînepa şi inul pentru 
fuior şi mai puţin cel pentru ulei. 

Cînepa şi inul pentru fuior găsesc condiții bune 
de dezvoltare, fiind cultivate atît în zona deluroasă a judeţului, 
cât și în cea montană, unde ocupă areale restrînse în gospodăriile 
individuale. În 1971 cele două plante deţineau 1,2%, (2 338 ha) 
din suprafața arabilă. Producţia obţinută, pe lingă satisfacerea, 
gospodăriilor individuale, participă la aprovizionarea cu materie 
primă a topitoriei de cînepă de la Beclean. Perspectivele de 
dezvoltare a acestei întreprinderi creează premise de extindere a 
culturilor de cînepă şi de in. 

Sfecla de zahăr, care ocupa în 1971 doar 2,3% 
(2 111 ha) din suprafaţa arabilă a judeţului, prezintă o mare 
importanță pentru unităţile cooperatiste, prin veniturile reali- 
zate. Principala zonă de cultură o constituie regiunea colinară 
a Cîmpiei Transilvaniei, în special partea ei sudică, depinzînd 
atât de condiţiile naturale favorabile, cât și de posibilitățile mai 
lesnicioase de legătură cu principalul beneficiar — Fabrica de 
zabăr Luduş. Producţia totală a anului 1971 a fost de peste 
42 000 tone. 

Cartofii, pepenii şi legumele, a căror suprafaţă de cultură a 
cunoscut creşteri continue, a ajuns ca în anul 1971 să dețină 
circa 6 600 ha. 

Culturile de cartof, care în anul 1971 deţineau 72,3%, 
preferă solurile aluvionare şi podzolice. Pe unităţi naturale, 

condiţii optime culturii cartofului se întîlnesc în Depresiunea 
Bistriţa, în luncile şi terasele Someşului Mare şi Șieului. Fiind 
o cultură specifică regiunilor mai umede şi cu veri mai răco- 
roase, condiţiile favorabile dezvoltării lor cresc de la vest spre 
est. 

Zonele derăspîndire intensă a culturilor legumicole sînt lun- 
cile riurilor Bistriţa, Someşul Mare şi Şieul, avînd o predominanţă 
vestică, legată de apropierea orașului Dej, important consumator 
prin fabrica de conserve „ll Iunie”. 

Plantele de nutreţ ocupă locul al doilea ca pondere (18,6% 
din ternurile arabile). Pentru dezvoltarea creşterii animalelor, 
s-a accentuat extinderea culturilor de plante furajere, în special 
acolo unde pășunile şi fîneţele au o frecvenţă mai scăzută 
(dealurile Jimborului, Unguraşșului, Șieului) şi scad ca impor- 
tanţă în dealurile Bistriţei, Năsăudului, Piemontul Călimanului 
şi în regiunea montană, unde apar în mod cu totul izolat. Dintre 
plantele de nutreţ, ponderi mai importante deţin perenele 
vechi şi noi pentru fîn (75,7%) şi porumbul pentru siloz (23%,). 


Cultura viței de vie. Această cultură ocupă suprafeţe 
restrinse în cadrul judeţului, 2 561 ha, adică 0,9%, din supra- 
faţa sa agricolă. Zona de cultură corespunde regiunilor deluroase, 
unde se extind pe suprafeţe care variază de la comună la comună, 
între 0,8%, şi7,8 %, din terenul agricol. În cadrul judeţului nu se 
disting zone viticole propriu-zise, ci doar centre, dintre care 
unele importante : Lechinţa 7,8%, Teaca 2,7%, Bistriţa-Dumi- 
tra 2%, Braniștea 2%. În restul comunelor din zona deluroasă 
viile deţin ponderile cuprinse între 0,9 şi 2%. 

Pe categorii de unităţi, C.A.P.-urile deţin 54,3%, iar 
o agricole de stat 43,6%, din care I.A.S.-urilor le revin 
98,1%. 

Creşterea suprafețelor cultivate cu vie, faţă de anul 
1965 (1 930 ha), se explică prin condiţiile naturale favorabile 
(relief, climă, sol) şi prin factorii economici (venituri mari şi 
relativ constante). 

Din totalul viilor pe rod, 73,4%, revin celor altoite, cu o 
producţie medie de 2 100 kg/ha, iar 26,6%, celor hibride, cu o 
producţie medie de 1 590 kg/ha. 

Producţia de struguri (4 460 tone în anul 1969) este valo- 
rificată în centrele de vinificaţie de la Bistriţa și Lechinţa, 
iar o parte se consumă proaspătă, pe pieţele locale și ale județului 
Cluj. 


Pomieultura. Condiţiile pedoclimatice, ca şi tradiția, 
favorizează dezvoltarea pomiculturii în special în Dealurile 
Bistriţei, Dealurile Năsăudului şi ale Suplaiului, Dealurile Ungu- 
raşului şi Piemontul Călimanului. 

Cele 16 027 ha livezi şi pepiniere pomicole deţin 5,5% din 
suprafaţa agricolă a judeţului. Pomicultura are aici vechi 
tradiţii, diferitele soiuri de fructe fiind cunoscute peste hotare 
(cazul merelor şi prunelor de Bistriţa). 


Existenţa unor întinse terenuri înclinate, supuse degradă- 
rilor şi slab productive pentru alte culturi, a determinat extin- 
derea deosebită a livezilor. Numai în perioada 1965 — 1970, tere- 
nurile ocupate cu livezi au crescut cu circa 2 630 ha. În dezvol- 
tarea pomiculturii, în cadrul judeţului şi chiar pe plan naţional, 
o contribuţie însemnată a avut-o Staţiunea experimentală 
Bistriţa, înfiinţată în anul 1950. Speciile de mare valoare econo- 
mică sînt merele cu renumitele soiuri Jonathan de Bistriţa, Gustav 
durabil, Parmen auriu, prunele și cireşele de Bistriţa (Negre de 
Bistrița şi Uriașe de Bistriţa), care dau peste 90% din pro- 
ducţia de fructe a judeţului. 

În ceea, ce privește raportul între diferite specii de pomi, 
mărul domină atît numeric, cît și ca suprafață, urmat de prun 
şi cireş. 

Pe baza ponderii livezilor, se disting trei bazine pomicole 
(fig. 26):1) bazinul Bistriţei, în care livezile deţin circa 15% 
din suprafața agricolă, este specializat în cultura mărului, 
urmat de prun, principalele centre fiind Bistriţa (32%, din supra- 
faţa agricolă), Josenii Bîrgăului (10,3%), Șieu-Măgheruș şi 
Dumitra (cîte 8%) şi Lechinţa (6%) (fig. 27); 2) bazinul pomicol 
din Piemontul Călimanului, în care livezile deţin circa 11% 
din suprafaţa agricolă, cu centre principale la Şieu (15%), Cetate 
(10,3%) şi Şieuţ (5,8%); 3) bazinul pomicol din Dealurile 
Ungurașului şi sudul Dealurilor Suplaiului, în care livezile deţin 
circa 13%, din suprafaţa agricolă, cu principalele centre la 

Fig. 26. — Harta reparliției livezilor pe comune. 

Fig. 27. — Livezi la Lechinţa (foto 1. Buta). 


Braniștea (42%), Reteag (15%), Nuşeni (8,9%), Beclean (6,5%), 
Căianu Mic (7,4%). 

Alături de aceste trei bazine, pomicultura se practică şi 
în restul judeţului, dar sporadic şi pe suprafețe restrinse. Livezi 
reduse ca importanță sînt înregistrate în zona submontană, 
unde deţin ponderi sub 1%, şi în Dealurile Jimborului (între 
1 şi 4%, din suprafaţa agricolă). 

Producţia de fructe este destinată — în parte — prelucrării 
fie în unităţile existente în cadrul judeţului, fie în întreprinderea, 
„ll Iunie” din Dej (judeţul Cluj). O altă parte este destinată 
consumului, atît în limitele judeţului, sau în alte judeţe, cît şi 
peste hotare, unde fructele bistriţene şi-au cîştigat o bineme- 
ritată reputaţie. 


Creşterea animalelor. Ramură de bază în agricultura 
judeţului, cu vechi tradiţii, este favorizată de existenţa întin- 
selor pășuni și fineţe, din zona montană și a dealurilor înalte. 
O problemă de bază în creșterea animalelor o ridică asigurarea 

bazei furajere. Pășunile și fîneţele naturale contribuie activ la 
dezvoltarea acestei ramuri agricole, avînd o largă extensiune în 
regiunea montană, unde deţin peste 70% din suprafața agricolă 
şi doar cu totul izolat scad sub 70%. 

Regiunea deluroasă, în schimb, este deficitară sub acest 
aspect, baza furajeră fiind completată prin plante de nutreţ, 
cereale furajere, cartofi, reziduuri industriale etc. În paralel cu 
asigurarea bazei furajere, s-a trecut la dezvoltarea efectivului 
de animale, predominînd bovinele, ovinele şi porcinele. 

Efectivul de animale, pe specii și categorii de unităţi 
este redat în tabelul nr. 9. 


Tabelul nr. 9 
Numărul an! malelor pe categorii de unități la inceputul anului 1971 (mii capete) * 

TOTAL JUDEȚ 108,6 

UNITĂȚI AGRICOLE 
































DE STAT 85| 3,7 1,2] 01| 116| 85 1,3 
din care I.A.S. 8,0 3,6] — — 10,0) 7,1 0,7 
COOPERATIVE AGRI- 
COLE COLECTIVE 25,8] 9,2] 1,5] 0,3 63,31 48,2 3,3 
| iz ce ai 
GOSPODĂRII PERSO- 
NALE ALE MEMBRI- 
LOR C.A.P. 33,4 | 17,8] 26,6] 3,7] 105,7: 89,3 0,7 
GOSPODĂRII AGRICOLE | 
INDIVIDUALE | 409| 18,8] 16,8| 1,1 | 127,1: 105,0 9,9 
* Dună Anuarul statistic al Republicii Socialiste România, 1971 111 

Bovinele, răspîndite pe întreg teritoriul județului, la 
începutul anului 1971 atingeau un număr de 108 600 de capete, 
ceea ce reprezenta circa 2% din totalul pe ţară. Densitatea 
medie a bovinelor la 100 ha teren agricol era de 40,2 capete 
(peste media pe ţară — 36,9 capete). Densităţile cele mai mari 
s-au înregistrat în jurul oraşelor Bistriţa (65 de capete 
pe 100 ha teren agricol), Beclean (53) şi Năsăud (50 de capete), în 
Munţii Bîrgăului (Bistriţa Bîrgăului 52 de capete, Prundu 
Bîrgăului 75 de capete, Măgura Ilvei 52 de capete), Piemontul 
Călimanului (Mărişelul 52 de capete, Şieuţ 57 de capete), 
Dealurile Suplaiului (Uriu 70 de capete, Petru Rareș 51 de 
capete, Salva 53 de capete). În restul teritoriului, densităţile 
ridicate apar izolat. 

Crearea asociaţiilor intercooperatiste va duce la creşterea, 
densității bovinelor şi la sporirea considerabilă a producţiei de 
carne și lapte. Dintre rasele cele mai răspîndite amintim Bălțata 
românească, în regiunea deluroasă, Pinzgau şi Brună de Mara- 
mureş, în regiunea de munte. 

Ovinele, prin cele 307 000 capete, dețin locul întîi în zooteh- 
nia județului. Creşterea lor este favorizată de întinsele zone cu 
păşuni şi fîneţe naturale. Densitatea medie, de 118,1 capete pe 
100 ha teren agricol, situează judeţul pe locul al 12-lea în ierarhia 
pe ţară. Densităţi ridicate se întîlnesc atît în zona montană 
(Rebra 186 de capete, Măgura Ilvei 195 de capete, Ilva Mare 
125 de capete, Ilva Mică 152 de capete, Leşu 155 de capete, 
Lunca Ilvei 169 de capete pe 100 ha teren agricol) şi în zona 
dealurilor înalte — dealurile Bistriţei, Năsăudului, Suplaiului 
(Dumitra 156 de capete, Năsăud 128 de capete, Salva 119 capete, 
Ciceu-Giurgeşti 184 de capete, Căianu Mic 172 de capete, 
Chiuza 178 de capete), cît şi în regiunea colinară a Cîmpiei 
Transilvaniei (Braniștea 229 de capete, Chiochiş 145 de capete, 
Matei 130 de capete, Mărişelu 185 de capete). î 

Dintre rase, amintim Țurcana, Țigaia, şi cu totul izolat 
în sudul județului Merinosul de Transilvania. 

Porcinele nu găsesc condiţiile cele mai favorabile de -reş- 
tere, numărul lor ridicîndu-se la 46 100 de capete, ceea ce repre- 
zintă 42,0 capete pe 100 ha teren arabil. Densităţi mai ridicate 

se întilnese la nivelul comunelor cu număr mare de locuitori, 
deşi unele sînt situate în zona submontană şi chiar montană, 
unde arabilul deţine suprafeţe mici (Bistriţa Bîrgăului 156 de 
capete, Prundu Bîrgăului 153 de capete, Rodna 114 capete, 
Tiha Bîrgăului 119 capete pe 100 ha teren arabil). 


Rezultatele obţinute în creșterea efectivului de animale 
şi a productivităţii lor nu sînt totuși pe măsura posibilităţilor 
oferite zootehniei. În direcţia dezvoltării acestei ramuri, la 
nivelul posibilităţilor existente, s-au luat diverse măsuri, printre 
care sporirea complexelor intercooperatiste de creștere a anima- 
lelor de la Şintereag şi Sînmihaiu de Cîmpie etc., supraînsămâîn- 
ţarea, cu ierburi valoroase a păşunilor și a pajiștilor degradate, 
extinderea folosirii îngrășămintelor chimice şi naturale, a culturi- 
lor de plante furajere şi a însămînțărilor în cultură dublă, extin- 
derea asistenţei zooveterinare. 


Zonele de producţie agricolă. Interacțiunea dintre factorii 
naturali şi cei economici permite diferenţierea următoarelor 
zone de producţie agricolă : 

— Zona de creştere a animalelor pentru carne şi lapte şi 
cultura cerealelor, completate de cultura plantelor tehnice. 
Cuprinde Dealurile Jimborului, sudul Dealurilor Unguraşului, 
Dealurile Șieului şi se caracterizează prin ponderea mare a 
terenurilor arabile. Un loc important îl deţine și cultura plan- 
telor furajere, care asigură dezvoltarea corespunzătoare a secto- 
rului zootehnic. În cadrul acestei zone, datorită condiţiilor 
locale, apar două insule (Teaca şi Lechinţa) în care viticultura 
şi pomicultura participă substanţial la realizarea producţiei 
agricole. 

— Zona de creștere a animalelor pentru carne și lapte şi 
pomicultura. Corespunde Piemontului Călimanului, Dealurilor 
Bistriţei, Dealurilor Suplaiului .și nordului Dealurilor Ungura- 
şului. În cadrul acestei zone, cultura cerealelor participă într-o 
proporţie redusă la realizarea producţiei agricole. Dintre plan- 
tele tehnice, pondere importantă o au inul şi cînepa. Înluncile 
principalelor rîuri s-a extins cultura legumelor și zarzavaturilor. 

— Zona de creștere a animalelor pe baza păşunilor şi 
fînaţelor naturale se suprapune regiunii de munte. 


8 — c. 2183 

Economia forestieră. Pădurea reprezintă una din bogăţiile 
de seamă, constituind o sursă importantă de materii prime pentru 
diferite ramuri ale industriei județului. Exploatarea mai siste- 
matică a lemnului începe încă din secolul al XVIII-lea cînd, 
pe o parte a teritoriului judeţului, pădurile erau în proprietatea 
comunităţii grănicerești. Tot în această perioadă încep și primele 
replantări, în scopul refacerii fondului forestier exploatat. Inten- 
sitatea exploatărilor de la sfîrşitul secolului al XIX-lea şi din 
prima perioadă a secolului al XX-lea au dus la scăderea fondului 
forestier în cadrul unor comune, sub media pe județ (Prundu 
Bîrgăului 23%, Josenii Bîrgăului 10,9%, Măgura Ilvei 29%, 
Feldru 29%). 

Naţionalizarea principalelor mijloace de producţie, inclu- 
siv a pădurilor, a dus la reglementarea exploatării, la inten- 
sificarea refacerii fondului forestier prin împăduriri şi reîmpădu- 
riri, la deschiderea de noi puncte de exploatare, în zone puţin 
solicitate în trecut, şi la introducerea micii mecanizări în exploa- 
tări. Toate acestea au 'dus la creșterea fondului forestier, astfel 
că în anul 1969 a ajuns la 178 204 ha, ceea ce reprezintă 33,71% 
din suprafaţa județului. 

Pe unităţi naturale şi administrative (fig. 28), cele mai 
întinse suprafețe împădurite corespund munților Bîrgău, Rodna, 
Călimani şi 'Țibleş. În zona montană, pădurile deţin peste 
40%, din teritoriu, ajungînd în cadrul unor comune la 2/3 din 
suprafața lor (Bistriţa Bîrgăului 71%, Luna Ilvei 64%, Șanț 
67%, Telciu 69%). Suprafeţele împădurite scad în regiunea 
colinară a Cîmpiei Transilvaniei la mai puţin de 20%, în 
Dealurile Jimborului chiar sub 10% (Budeşti 5,8%, Chiochiş 
9,8%, Miceştii de Cîmpie 8%, Milaș 6%, Silivaşu de Cîmpie 6%, 
Sînmihaiu de Cîmpie 3%,Urmeniş 3,3%). 

În privinţa componenţei actuale a pădurilor, rășinoasele 
dețin 38,43*, tagul 40%, stejarul 8%, alte specii 13,5%. 

Din totalul fondului forestier, celui de producţie îi revin 
169 mii ha, exploatarea făcîndu-se prin opt sectoare. 

Materialul lemnos exploatat este orientat spre unităţile de 
prelucrare din judeţ și în alte județe (Cluj, Suceava, Maramureș, 
Arad etc.). Pe lîngă materialul lemnos, pădurile furnizează 
anual circa 1 600 tone fructe de pădure, solicitate pe piața 
internă și externă. 

Fig. 28. — Harta repartiţiei pădurilor pe unităţi administrative. 

Vînătoarea şi pescuitul. Întinsele suprafeţe împădurite 
şi reţeaua deasă de rîuri asigură o bogată faună, deci şi condiţii 
de dezvoltare a pescuitului și vînătorii. Judeţul dispune de un 
bogat; fond de vînătoare, atît în zona montană, cît şi în cea delu- 
roasă (cerbul, căpriorul, fazanul, iepurele, ursul, mistrețul etc). 
Bogăția apelor de munte în păstrăvi şi lipan, iar cele de deal 
în clean, somn, ştiucă etc. asigură practicarea pescuitului sportiv. 
Posibilităţile anuale ale judeţului sînt de circa 12 tone carne 
vînat și 3 300 de bucăţi blănuri. 


Industria 


Condiţiile social-economice din trecut au determinat ca 
această ramură să nu fie dezvoltată la posibilitățile sale, deși 
germenii unei industrii au apărut încă de la sfîrşitul secolului 
al XVIII-lea și începutul secolului al XIX-lea. 

Reconstruirea, modernizarea și mărirea capacităţii de 
producţie a vechilor întreprinderi, ca şi apariţia de noi obiective 
au făcut ca industria județului Bistriţa-Năsăud să se afirme 
nu numai pe plan local, cişi național. Prospecțiunile geologice 
au pus în evidenţă importante rezerve de minereuri complexe, 
gaz metan, caolin, marmură etc., care deschid noi perspective 
în dezvoltarea industrială a judeţului. 

Producţia globală industrială a cunoscut în ultimii 
ani ritmuri accelerate de dezvoltare, astfel că în anul 1970 era 
cu 31% mai mare decît cea a anului 1965 și cu 399% mai mare 
ca a anului 1950. Din statistica comparativă a anilor 1965 şi 
1970 reiese ritmul mai ridicat al industriei alimentare (55%), 
constructoare de mașini şi de prelucrare a metalelor (83%) 
şi materialelor de construcţii (109%). Ritm ridicat a înregistrat 
şi productivitatea muncii pe un salariat din industrie, care, 
în anul 1970, ajunge să fie mai mare cu 20,5 % faţă de cea a anului 
1965 și cu 100% faţă de cea din anul 1960. Valoarea producţiei 
globale industriale în perioada 1966 —1970 a fost de circa 800 mi- 
lioane lei, din care aproximativ 1/2 revenea industriei forestiere. 

Din analiza structurii diferitelor sectoare industriale 
(tabelul nr. 10) reiese ponderea ridicată a două ramuri : exploa- 

Tabelul nr. 10 


Structura producţiei Industriale pe ramuri, în anii 1965 și 1990 * 


Ramuri ale industriei 1965 1970 


TOTAL 


Metalurgia nefcroaselor (inclusiv cx- | 

tracţia minereurilor neferoase) | 

Construcţii de mașini şi prelucrarea | 
metalelor 

Chimie | 

Materiale de construcţii | 

| 

U 

| 

i 


Ixploatarea şi prelucrarea lemnului 
Celuloză și hirtie 

Textilă 

Coniecţii 

Pielărie, blănărie și încălţăminte 
Alimentară 

Alte ramuri 


Pe 


= 





* 


w 
w 
ovi bau 


to Do ip <o to tn 00 ID = 00 


» După Anuarul statialic al Republicii Socialiste România, 1971, 


tarea și prelucrarea lemnului și industria alimentară. Celelalte 
ramuri dețin ponderi mai puţin însemnate. De asemenea, se 
constată că în perioada anilor 1965 —1970 nu au avut loc schim- 
bări substanțiale în ponderea diferitelor ramuri industriale. 

În perioada cincinalului 1966 —1970, investiţiile acordate 
din fondurile centralizate de stat pentru dezvoltarea industriei 
au atins circa 360 de milioane lei, din care cea mai mare parte 
revenea industriei alimentare și celei de exploatare a minereurilor 
neferoase. Orientarea generală în dezvoltarea industriei judeţului 
urmăreşte extinderea ramurii de exploatare şi valorificare 
superioară a maselor lemnoase, a industriilor uşoare și alimentare, 
a materialelor de construcţii și a celei miniere. Dezvoltarea 
acestor ramuri este asigurată atît de bogăţia bazei de materii 
prime, cît şi de tradiţia existentă. 

Activitatea industrială la sfîrşitul anului 1970 s-a destă- 
şurat în 10 întreprinderi, din care 3 republicane, 3 locale şi 4 

cooperatiste. Din întreaga producţie a anului 1970, 98,9% a. 
fost realizată de industria socialistă (69,3%, de industria repu- 
blicană, 19,4%, de industria locală și 10,2% de industria coope- 
ratistă), iar restul de 1,1% în atelierele meșteşugarilor neco- 
operativizaţi. 


Industria de exploatare şi prelucrare a lemnului. Această 
ramură deţine ponderea cea mai ridicată (40,3% din producţia 
globală a industriei județene) și are o veche tradiție. Existența 
unui important fond forestier (33,7%, din întreaga suprafaţă a 
judeţului) a permis dezvoltarea acestei ramuri industriale de 
timpuriu. Lemnul a constituit un important produs de schimb 
pentru locuitorii din regiunile de munte. La sfîrşitul secolului 
al XIX-lea apar primele întreprinderi de prelucrare primară 
a lemnului (fabricile de cherestea de la Susenii Bîrgăului şi 
Bistriţa Bîrgăului), care lucrează, cu întreruperi, pînă în anul 
1944, cînd îşi încetează activitatea. 

După naţionalizarea principalelor mijloace de producţie 
s-a trecut la organizarea exploatării pădurilor în mod judicios. 
În același timp, vechile întreprinderi s-au redeschis, mărindu-și 
capacitatea de producţie, prin modernizarea utilajelor, crearea 
de condiţii optime de lucru; s-au înfiinţat noi unităţi (Fabrica 
de cherestea din răşinoase din Lunca Ilvei şi Fabrica de mobilă 
din Bistriţa). Tot acum au avut loc transformări importante 
şi în sectorul de exploatare a lemnului, prin amenajarea de 
drumuri forestiere, introducerea micii mecanizări, construirea 
de cabane pentru muncitori etc. 


Principalele zone de exploatare a lemnului se situează 
în estul şi nordul judeţului, cu predominanță în perimetrul 
comunelor Bistriţa Bîrgăului, Lunca Ilvei, Tîrlişua, Maieru, 
Sanţ, Rodna, Rebrişoara, Parva, Telciu etc. Administrativ, 
întreaga activitate de exploatare şi prelucrare a lemnului este 
coordonată de Combinatul de exploatare şi prelucrare a lemnului 
Bistriţa, cu două direcţii de activitate : exploatarea, care se face 
în special în zona montană, prin opt sectoare de exploatare, 
şi prelucrare, formată din patru fabrici de cherestea, una de 
mobilă şi mai multe secţii ale industriei locale şi cooperaţiei meş- 
teşugăreşti. 

Anual, în cadrul judeţului se exploatează peste 600 mii m3 
materiali lemnos, din care o parte se prelucrează în limitele 
judeţului, iar alta ia drumul combinatelor de prelucrare din 
Dej, Gherla, Sighetu Marmaţiei ete. În urma prelucrării mate- 
rialului lemnos se obţin anual circa 170 mii m? cherestea (din 
care 101 mii m3 cherestea de rășinoase, 75 de mii m? de fag şi 
2 mii m3 de stejar), la care se adaugă miile de garnituri de 
mobilă, lemnul de mină, buștenii fasonaţi, lemnul de foc etc. 

Principalele unităţi de prelucrare a lemnului sînt : 

Pabrica de mobilă din Bistriţa a luat fiinţă în anul 1912, 
ca atelier meşteşugăresc, iar în anii următori s-a transformat 
într-o mică întreprindere particulară, ce a funcţionat pînă în 
1944. În 1949 se reînființează ca unitate a cooperaţiei mește- 
şugăreşti. Modernizarea utilajului, perfecţionarea procesului 
de producţie, ca și mărirea capacităţii de producţie determină 
trecerea acesteia în rîndul întreprinderilor industriale republi- 
cane. 

Pe lîngă mobilă, solicitată şi la export, întreprinderea mai 
produce binale, lăzi de fag, panele ete. 

Fabrica de cherestea din răşinoase din Bistriţa Bârgăului, 
construită în anii 1886—1888, funcționează cu întreruperi 
(1918 —1930) pînă în anul 1944, cînd își încetează activitatea. 
În anul 1946 întreprinderea este refăcută, iar după 1948 se 
trece la modernizarea utilajului şi la mărirea capacităţii de produc- 
ție (fig. 29), prin dotarea cu noi gatere. Produsele sale (cherestea, 
lemn de mină, buşteni, lemn pentru celuloză şi lemn de foc) 
sînt solicitate atit în țară (Anina — lemn de mină; Zărneşti, 
Dej, Prundu Bîrgăului — lemn pentru celuloză; Arad, Oradea, 
Cluj, Bistriţa etc.—cherestea şi buşteni), cît și peste hotare, 
în kR. P. Ungară, R.F. a Germaniei, Italia, Elveţia, Egipt. ete. 

Fabrica de cherestea din fag din Susenii Bîrgăului este 
înființată în anul 1918 şi funcţionează pînă în 1939, cînd îşi 
întrerupe activitatea. Redeschisă în 1949, îşi măreşte an de an 
producţia, trecînd în același timp la diversificarea produselor, 
prin înființarea unei secţii de ambalaje, ce foloseşte ca materie 
primă deşeurile rezultate din secţia gatere. Secţia de aburire 
îşi măreşte de asemenea capacitatea, prin construirea unor 
camere din beton. Pe lîngă cherestea de fag, întreprinderea mai 

Fig. 29. — Fabrica de cherestea din Bistriţa Birgăului. 
Depozitul de bușteni. 


produce traverse speciale şi normale, doage, lăzi ete. Fabrică 
aprovizionează cu produsele sale o serie de unităţi din țară, 
cum sînt cele din Dej, Gherla, Sighetu Marmaţiei, Constanţa, 
Bistriţa, Năsăud, Beclean etc., iar o parte sînt solicitate la export 
în Uniunea Sovietică, R. D. Germană, Marea Britanie, Italia, 
Grecia, Israel etc. 

Fabrica de cherestea din rășinoase din Lunca Ilvei a fost 
înființată în 1948, într-o regiune cu un bogat fond forestier. 
Pe lîngă aprovizionarea cu materie primă a o serie de între- 
prinderi din ţară, produsele sale sînt solicitate la export de parte- 

neri din Uniunea Sovietică, R. P. Bulgaria, R. P. Ungară, R.S. 
Cehoslovacă, R. P. Polonă, R. F. a Germaniei, Franța, Italia, 
Elveţia, Israel etc. 


Pabrica de cherestea din fag Ilva Mică, întiiţată în 1906, 
funcţionează fără întreruperi pînă în zilele noastre. Pe lîngă 
cherestea de fag, în direcţia valorificării deşeurilor din secţia 
gatere, astăzi produce şi ambalaje. Calitatea produselor au 
făcut-o cunoscută atît în țară, cît şi peste hotare, acestea fiind 
solicitate în Uniunea Sovietică, R. P. Bulgaria, R. D. Germană, 
Franţa, Austria, Iran etc. 

Valorificarea deșeurilor de lemn în punctele de exploatare, 
ca și cerința mare pe piaţa internă și externă au determinat 
acordarea unei importanțe sporite producției de mangal (circa 
4 500 tone anual) în perimetrul localităţilor Tirlişua, Tureac, 
Rebra, Leșu etc. Mangalul produs este solicitat de Întreprinderea 
siderurgică Vlăhița, de secţiile industriei locale din Bistriţa, 
precum şi de Marea Britanie, Austria, R. S. Cehoslovacă, 
Polonia etc. 

n vedera valorificării superioare a lemnului, în perioada 
cincinalului 1971 —1975 vor fi construite noi unități industriale, 
cum ar îi: Combinatul de industrializare alemnului din Bistriţa, 
care va produce anual circa 10 mii garnituri mobilă, 70 de mii 
plăci aglomerate, 900 de mii PAL. De asemenea, a fost propusă 
construirea unei fabrici de parcheturi la Susenii Bîrgăului, 
cu o capacitate de circa 250 mii m? anual. 


Industria celulozei şi hîrtiei. Această ramură participă cu 
o pondere de 5,3% la realizarea producţiei globale industriale!a 
judeţului și cu 1,1% la realizarea producţiei globale a ramurii 
pe ţară. 

În anul 1762 este pusă în funcţie - „,moara de hîrtie” din 
Prundu Bîrgăului, care pînă în anul 1900 folosea drept materie 
primă deşeurile de textile, iar ulterior, pasta de lemn. Pînă în 
anul 1950, fabrica lucrează cu intermitențe. După această dată, 
fabrica trece printr-un proces de transformări înnoitoare (înlo- 
cuirea utilajului vechi, mărirea capacității de producţie prin 
darea în folosinţă a unei noi secţii de confecţii carton şi hîrtie 
gi a secţiei de hirtie subţire, modernizarea procesului de fabrica- 12 


https://biblioteca-digitala.ro 


T. MORARIU, |. BUTA. A. MAIER 


122 


ție), care determină creşterea producţiei la peste 85 000 tone 
hîrtie. 

Întreţine numeroase legături de producție cu întreprinderi 
de diferite profile din ţară şi străinătate. Astfel, caolinul este 
adus din judeţul Constanţa și din străinătate; colofoniu din 
R. P. Polonă, Grecia şi Elveţia; hidrosulfitul de sodiu de la 
Valea Călugărească; sulfatul de aluminiu de la Tirnăveni; 
carbonatul de sodiu de la Ocna Mureș, celuloza de la Zărneşti ete. 

Astăzi, în cadrul întreprinderii se produce o gamă variată 
de sortimente (hirtie de scris şi tipărit, velină şi semivelină, 
hîrtie de ambalaj simplă şi superioară, hîrtie subţire, contecţii 
de hîrtie şi carton), solicitate în ţară şi străinătate. 


Exploatarea minereurilor neieroase. Bogăția subsolului 
în minereuri polimetalice, a căror existenţă a fost pusă în evi- 
dență şi prin prezenţa acestora în aluviunile riurilor, a constituit 
obiectul unor exploatări rudimentare în secolele trecute, dind 
posibilitatea dezvoltării, în limitele județului, a industriei extrac- 
tive. 

Exploatarea minereurilor neferoase din perimetrul locali- 
tății Rodna datează încă din epoca dacică şi este continuată 
în feudalism, fapt dovedit de prezența unor grămezi de zgură 
şi de existenţa unor topitorii în secolul al XVIII-lea. 

Expoatarea minereurilor complexe se făcea în special 
pentru obţinerea aurului? şi argintului şi mai puţin a celorlalți 
componenți (plumb, zinc, cupru, sulf). Scăderea continuă a 
producţiei de metale, în special a celor nobile, duce la închiderea 
exploatării încă din anul 1932, pe considerentul nerentabili- 
tăţii, şi doar necesităţile războiului determină redeschiderea 
minelor de către germani, în perioada anilor 1941 —1944. În retra- 
gere, trupele fasciste evacuează utilajul existent şi inundă 
galeriile. Din această cauză, pînă în anul 1950, exploatările 
au fost ca şi inexistente, la aceasta adăugîndu-se şi părerea 
că zăcămîntul este epuizat. 

După anul 1950, prin lucrări sistematice de explorare, 
au îost identificate noi zăcăminte de minereuri complexe, astfel 


3 În trecut, pe valea Someşului Mare se extrăgea aur și prin spălarea 
aluviunilor. 


https://biblioteca-digitala.ro 


ECONOMIA JUDEŢULU 


că perimetrul minier a fost mult extins. Paralel cu lucrările de 
explorare s-a trecut la refacerea utilajului, la deschiderea de noi 
orizonturi productive și la mecanizarea producţiei, care a ajuns 
la circa 90 de mii tone minereuri anual. 

Pentru perioada cincinalului 1971 —1975, în vederea creş- 
terii producției de minereuri, se vor deschide noi exploatări pe 
valea Blaznei, astfel că în anul 1975 se va ajunge la circa 200 de 
mii tone. Pentru prelucrarea parțială a minereurilor complexe 
se va construi, în aceeaşi perioadă, la Rodna, o flotaţie. În 
felul acesta, în producţia industrială a anului 1976 vor apare 
noi sortimente (cupru, zinc, plumb, sulf, argint şi aur), necunos- 
cute azi în producţia judeţului. 


Industria alimentară. Este a doua ramură, ca importanţă, în 
în economia județului, deținînd o pondere de 33,4%, din producţia 
globală industrială. Dezvoltarea sa a fost favorizată, în primul 
rînd, de bogăţia şi diversitatea materiei prime. În cadrul industriei 
alimentare se remarcă specializarea în prelucrarea laptelui şi 
fructelor. Micile întreprinderi vechi, mai mult cu caracter meş- 
teşugărese, au fost dezvoltate şi utilate modern. 

Dintre subramuri amintim : 

Industria de morărit și panificatie. Cuprinde unităţi ale 
industriei locale din Bistriţa și Năsăud, alături de care există 
mori de diferite capacităţi la Dumitra, Livezile, Teaca, Reteag, 
Beclean, Sînmihaiu de Cîmpie, Lechinţa, Corvineşti, Orgo- 
faia, Şintereag, Strugureni etc. Repartiția lor se suprapune 
zonei de cultură a griului şi porumbului. Produsele de panifica- 
ţie se obţin la Bistriţa şi secțiile aparținătoare din Năsăud, 
Beclean, Prundu Bîrgăului, Rodna şi Sîngeorz-Băi. În ultimii 
ani uu luat o dezvoltare tot mai mare brutăriile sătești, într-o 
serie de comune (Lechinţa 4 000 kg în 24 de ore, Reteag 1 800 
kg în 24 ore, Telciu 1 800 kg în 24 ore etc.). În următorii ani, 
brutăriile sătești vor cunoaşte o şi mai mare extensiune, în 
special în comunele cu număr ridicat de salariați. 


Industria cărnii și preparatelor de carne. Centre de sacri- 
ficare se găsesc la Bistriţa, Beclean, Năsăud, Singeorz-Băi şi 
Rodna, iar centrul de prelucrare este Fabrica de mezeluri 2 


https://biblioteca-digitala.ro 


T. MORARIU, |. BUTA, A. MAIER 


124 





oală 


Fig. 30. — Bistriţa. Fabrica de lapte (foto P. Roman). 


din Bistriţa, cu un bogat sortiment de produse (salam italian, 
şuncă, salam de vară, mușchi ţigănesc etc.), prin care se reali- 
zează satisfacerea necesităţilor locale. 

Industria laptelui. În scopul valorificării superioare a 
laptelui, în anul 1952 s-a înființat Întreprinderea de colectare 
și industrializare a laptelui, iar în anul 1968 este dată în folo- 
sinţă Fabrica de lapte din Bistriţa (fig. 30). Prin intrarea în 
producţie a noului obiectiv industrial, cu o capacitate de prelu- 
crare de 50 de mii litri lapte pe zi, a crescut producţia, compara- 
tiv cu anul 1950, la lapte pentru consum de 17 ori, la unt de 15 ori 
şi la brînzeturi de 2,5 ori, asigurîndu-se anual circa 13 100 hl 
lapte pentru consum, 532 tone unt și 1 580 tone brînzeturi. 
Întreprinderea are o secție la Prundu Bîrgăului, care produce 
brînza telemea. 

Pentru o mai bună aprovizionare cu lapte s-au organizat, 
în comunele principale, centre de colectare şi prelucrare, ca 
de exemplu : Coşbuc — smîntînă, telemea; Ilva Mare — smîn- 
tînă, telemea; Nimigea de Jos, Zagra, Parva, Telciu, Rebra — 
smîntînă ; Şieu — telemea și caşcaval; Piatra Fintinele — tele- 
mea ; Budacu de Jos — smîntînă ; Teaca — telemea, smîntînă şi 

cazeină ; Mărișelu — telemea; Unirea — smîntînă; Dumitra — 
telemea. 

Cu gama variată de produse lactate şi brînzeturi (peste 10 
sortimente), judeţul Bistriţa-Năsăud participă la aprovizionarea 
pieţelor interne, în acelaşi timp produsele acestei subramuri 
fiind solicitate și la export chiar şi de state cu vechi tradiţii 
în prelucrarea laptelui. 

Pentru perioada 1971—1975 se prevede lărgirea capaci- 
tăţilor existente şi înființarea unei secții de brînzeturi la Lunca 
Ilvei. 


Subramura de valorificare a fructelor şi legumelor. Existenţa 
în cadrul judeţului a unuia din cele mai importante bazine 
pomicole ale ţării asigură cu materii prime această subramură 
a industriei alimentare. În vederea valorificării superioare a 
îructelor și legumelor, s-a construit la Bistriţa unul din cele 
mai mari silozuri din ţară, cu o capacitate anuală de 3 mii tone 
îructe și de prelucrare a 2 mii tone ; uscătoare de fructe la Năsăud 
şi la Beclean, fiecare cu o capacitate de 1 650 tone anual, şi o 
fabrică de marmeladă la Bistriţa, cu o capacitate de 1 200 tone. 
O importantă sursă de prelucrare o constituie şi fructele de 
pădure, foarte solicitate la export, de parteneri din Olanda, 
R. Ș. Cehoslovacă, R. F. a Germaniei, Austria, Suedia etc. 

Dintre alte întreprinderi aparținătoare industriei alimen- 
tare amintim: Întreprinderea de vinificaţie de la Bistriţa, 
(îmbuteliere), crama de vinificație de la Lechinţa, ce poate 
prelucra zilnic 10 vagoane de struguri şi are o capacitate de 
depozitare de 150 de vagoane; fabrica de oțet din Bistrița, 
ce prelucrează vinuri compromise sau de slabă calitate, aduse 
din judeţ sau din alte zone viticole ale ţării ; secţia de îmbuteliere 
a apei minerale ,,Hebe”, ce funcţionează în cadrul staţiunii 
balneoclimaterice Sîngeorz-Băi, cu o capcitate de 1 254 000 
sticle anual. 


Industria extractivă şi producătoare de materiale de 
construcţii. Această ramură deţine 4,3% din producţia 
globală industrială a judeţului. Subsolul bogat în resurse, ca 
şi .necesităţile locale şi naționale au fost factori importanţi în 
dezvoltarea acestei ramuri industriale. În cadrul judeţului 125 

sînt dezvoltate atît extracția, cît şi producerea de materiale 
de construcţii. 

Subramura extracției materialelor de construcție. Marmura, 
exploatată în perimetrul localităţilor Anieş, Parva, Maieru şi 
Sîngeorz-Băi, atinge o producie de 15 mii tone, fiind folosită 
în special pentru obţinerea mozaicurilor (9 mii tone). Prospec- 
țiunile geologice au identificat noi zăcăminte de marmură la 
Anieş — Rodna, Maieru și Parva. Frumuseţea, calităţile supe- 
rioare, ca și posibilităţile lesnicioase de exploatare deschid 
noi perspective de valorificare. Andezitele şi dacilele constituie 
obiectul exploatării în perimetrul localităților Anieș, Sîngeorz- 
Băi, Lunca Ilvei, Poiana Ilvei ete. Se produc: criblură, circa 
50 de mii tone pe an, piatră concasată 96,5 mii tone, pavele 
22 de mii tone, borduri şi calupuri 8,8 mii tone, piatră brută — 
30 de mii tone şi piatră bloc 6,2 mii tone. Caotinul se obţine 
în cantităţi mici la Parva. Datorită rezervelor mari identificate 
şi a largii posibilități de utilizare în industria ceramicii, 
hîrtiei etc., se prevede extinderea exploatărilor. Argila constituie 
o rezervă importantă, azi folosită în industria cahlelor și cera- 
micii brute doar la Bistriţa. Necesităţile construcţiilor civile 
şi industrialeau determinat deschiderea balastierei de la Săsarm. 

La aceasta se adaugă posibilităţile de exploatare a peema- 
titelor cu feldspat, mică şi cuarţ, a şisturilor grafitoase, a tufu- 
rilor calcaroase şi vuleanice (cu bune calități termo- şi fonico- 
izolatoare) şi a aluviunilor din rîuri. 

Subramura producătoare de materiale de construcții. Această 
subramură este reprezentată prin întreprinderea ,,Teracota” 
Bistriţa, înfiinţată în anul 1886. Astăzi, în urma procesului de 
modernizare, întreprinderea şi-a mărit capacitatea de producţie, 
ajungînd la circa 5 mii unităţi pe zi, respectiv circa 15 milioane 
unităţi pe an. Marca întreprinderii a devenit cunoscută, produsul 
principal (cahlele) fiind solicitat și de parteneri străini. 

Volumul tot mai mare de construcţii, din ultimii ani, a 
impus crearea poligonului de prefabricate din Bistriţa, a cărui 
primă producție datează din anul 1965, în prezent depăşind 
8 mii m? prefabricate. 

Viitorul va îmbogăţi și această subramură cu noi obiec- 
tive, dintre care amintim : Fabrica de produse ceramice din 

Bistriţa, cu o capacitate de circa 30 de milioane unităţi anual, 
la care se adaugă circa 4 milioane cahle; Întreprinderea de 
prefabricate din Beclean, cu o producţie de circa 70 de mii m? 
prefabricate şi 21 500 de elemente ceramice; o mare balas- 
tieră la Reteag, ce va produce anual circa 250 de mii agregate 
sortate. 


Celelalte ramuri industriale (prelucrarea metalelor, chimică, 
încălțăminte, textile şi confecții) dețin ponderi neinsemnate, 
din producția globală industrială a judeţului. Aceste ramuri nu 
au unităţi proprii, ci sînt secţii în cadrul industriei locale, 
cu excepţia topitoriei de cînepă de la Beclean, care este o subun- 
nitate a Combinatului textil din Negreşti — judeţul Satu Mare. 


Perspective de dezvoltare în industrie. În pericada cinci- 
nalului 1971—1975, în vederea creşterii funcţiei industriale a 
județului, se urmăreşte dezvoltarea în continuare a ramurilor 
tradiționale, alături de care vor apare şi altele noi, ce vor 
determina schimbări în structura producției industriei şi în 
creşterea ponderii acesteia în ansamblul economiei judeţene. 
Producţia globală industrială a anului 1975 va înregistra, 
după prevederi, o creştere de 254,2%, faţă de cea a anului 1970, 
ajungînd la circa 1,78 miliarde lei, față de 1,47 miliarde lei, 
cât va reprezenta valoarea producţiei globale agricole. Aceasta 
se va realiza pe baza investiţiilor, din fondul centralizat al 
statului, ce vor depăşi 2,5 miliarde lei, fiind de peste două ori 
mai mare faţă de cele din perioada 1966—1970, din care indus- 
triei lemnului, industriei uşoare, construcţiilor de maşini şi 
industriei minicre le revin circa 46%. Investiţiile menţionate 
vor fi dirijate spre construirea şi darea în producție a noi capa- 
cităţi industriale, spre mărirea şi modernizarea celor existente. 

În perioada cincinalului actual, unităţile existente vor fi 
dezvoltate și vor fi date în exploatare 13 unităţi industriale noi. 
Dintre acestea amintim : construirea unei flotaţii la Rodna 
şi mărirea capacităţiilor de exploatare minieră; Întreprinderea 
de utilaje pentru materiale de construcţii ; Combinatul de prelu- 
crare a lemnului ; Fabrica de textile neţesute, Fabrica de sticlărie 
menaj, toate din Bistriţa ; Topitoria de in din Beclean, Fabrica 
de tacimuri din Năsăud ete. 12. 

Prin intrarea în producţie a acestor unităţi, ca şi a altora, 
se va ajunge la o valorificare superioară a resurselor naturale şi 
umane ale judeţului, ducînd în final la creşterea ponderii indus- 
triei în ansamblul economiei judeţene şi al celei naţionale. 


CĂILE DE COMUNICAȚIE 
ȘI TRANSPORTURILE 


Încă din evul mediu, judeţul Bistriţa-Năsăud, prin poziţia 
sa, era străbătut de numeroase drumuri de o importanţă deose- 
pită pentru legăturile comerciale ale Transilvaniei cu Moldova 
şi Maramureşul. 

În secolele XIX și XX reţeaua de drumuri a fost comple- 
tată de rețeaua feroviară. Astfel, în 1884 s-a realizat legătura 
Dej — Bistriţa, în 1898 Bistriţa — Bistriţa Bîrgăului, în 
1886, Șieu — Măgheruș — Luduş, în 1907 Beclean — Rodna, 
în anii 1936—1939 Ilva Mică — Vatra Dornei, în 1942 Deda — 
Sărăţel, iar în primii ani ai puterii populare, prin brigăzi volun- 
tare de tineret, Salva — Vişeu. 

Dezvoltarea continuă a legăturilor economice cu judeţele 
vecine și cu celelalte regiuni ale ţării a dus la transformări eanti- 
tative şi calitative în toate categoriile de transporturi. 

La sfîrșitul anului 1970, reţeaua feroviară însuma 364 km 
(320 km ecartament normal şi 44 km ecartament îngust), 
revenind pe 1 000 km? 68,6 km. Teritorial, se constată o reparti- 
ție armonioasă, în sensul că întreaga suprafaţă a judeţului este 
străbătută de căi ferate, ceea ce determină, în general, o bună 
deservire a localităţilor, în special a celor de pe valea Someşului 
Mare şi a Bistriţei. Caracteristica principală a căilor ferate este 
convergența spre Beclean. Din Beclean porneşte o ramificaţie 
pe valea Someșului Mare, pînă la Ilva Mică, în continuare pe 
valea Ilvei spre Moldova. Prin ramificaţiile dela Salva şi Ilva 

Mică se asigură legături spre Depresiunea Maramureș și exploa- 
tarea minieră Rodna. O a doua ramificație porneşte pe valea 
Şieului, făcînd legătura cu valea Mureşului. Prin ramificațiile 
de la Șieu —Măgheruş şi Sărăţel se face legătura spre Luduş 
şi Bistriţa — Bistriţa Bîrgăului. 

Dintre căile ferate cu ecartament îngust, importanța 
mare o are cea de pe valea Dipşei. 

Atit în transporturile interne, cît şi în cele de tranzit, 
un rol important îl au nodurile feroviare de la Beclean, Salva, 
Ilva Mică şi Sărăţel, prin care sînt orientate produsele agricole 
şi industriale specifice judeţului (cherestea, mobilă, îructe, 
sfeclă de zahăr, minereuri complexe), spre alte judeţe, iar în 
sens invers, vin produse metalurgice, combustibili, materiale 
1e construcţie, utilje etc. 

Reţeaua rutieră, cu rol de completare a transporturilor 
feroviare, este reprezentată prin 1 352 km (la sfîrşitul anului 
1970), din care 108 km modernizate şi 118 km cu îmbrăcăminte 
asfaltică uşoară. Din lungimea totală, drumurile naționale 
însumează 211,5 km. Acestea sint: DN 17 ce se desprinde la 
Dej din DN 1C şi urmăreşte valea Someşului Mare pînă la 
Beclean, iar în continuare valea Șieului pînă aproape de Sărăţel, 
de unde flanchează valea Bistriţei, printr-o frumoasă regiune, 
pînă aproape la izvoare, şi trece pasul Tihuţa intrînd pe teritoriul 
judeţului Suceava. Este unul din cele nai vechi drumuri comer- 
ciale din Transilvania. Traficul intern, ca şi cerințele unui 
transport rapid au impus modernizarea în întregime a acestei 
artere rutiere, care are o mare importanță pentru viaţa economică 
și de tranzit a judeţului. 

DN 15A se desprinde din DN 17 în apropiere de Sărăţel 
şi urmăreşte valea Dipşei, traversează zona viticolă dela Teaca, 
părăsind judeţul în hotarul acestei comune. Prin intermediul 
său se realizează legături ușoare cu judeţul Mureş şi cu celelalte 
judeţe din estul Transilvaniei. 

DN 170 se desprinde la Bistriţa din DN 17, traversează 
Dealurile Bistriţei, urmărește valea Someșului Mare pînă la 
Salva, apoi valea Sălăuţei pînă aproape la izvoare și peste 
pasul Șetret (Ştefăniţei) trece în Depresiunea Maramureş. 


9 — c. 213 

Fig. 31. — Bistriţa. Aulobaza (P. Roman). 


Drumurile de interes local însumează 1 152 km, din care 
modernizate 19 km şi cu îmbrăcăminte asfaltică ușoară 105 km. 
Dintre drumurile de iners local, mai important şi în curs de 
modernizare este cel care urmăreşte valea Someşului Mare, 
pînă la Rodna. 

Paralel cu modernizarea rețelei rutiere s-a dezvoltat şi 
baza tehnico-materială, astfel că numărul autocamioanelor 
este de peste 470, s-a construit o modernă autobază (fig.31) etc. 

În viitorul apropiat se prevăd: dublarea liniei ferate 
Dej — Beclean — Ilva Mică; efectuarea unor lucrări de cen- 
tralizare electrodinamică a circulaţiei feroviare; construirea 
unei autogări moderne la Bistriţa şi a unui punct de exploatare la 
Rodna; modernizarea în continuare a drumurilor mai impor- 
tante printre care amintim DN 17C (cel de pe valea Sălăuţei, pe 
valea, Someşului Mare pînă la Rodna și în continuare la Ciîrli- 

130 baba, şoseaua Luduş — Sărmaș — Lechinţa — Șintereag, Prundu 

Bîrgăului — Colibiţa, Chiochiş — Matei — Lechinţa — Herina 
etice). 


Prin modernizarea acestora şi încă a altor drumuri de 
interes judeţean se va facilita legătura rapidă şi agreabilă a 
multor localități din cadrul judeţului. 


OBIECTIVELE 
TURISTICE 








Complexitatea peisajului natural, presărat cu numeroasa 
monumente istorice, tradiţiile etnografice, tolelorice şi culturale 
extrem de variate, întregite prin desăvirşirile sociale ale epocii 
noastre, oferă călătorului care străbate judeţul Bistriţa-Năsăud 
obiective deosebit, de interesante cu posiblităţi de instruire 
şi recreare (fig. 32). 

Culmile montane Țibleș, Rodna, Birgău şi Călimani, 
cu întinse zone alpine şi subapline, completate adesea cu ochiuri 
limpezi de apă, îloră, vegetaţie şi faună specifică, pun la dispo- 
ziţia iubitorilor de natură un cadru turistic complex. 

Vestigiile istorice neolitice (Bistriţa, Slătiniţa, Năsăud etc.), 
dacice, daco-romane (Sînmihaiu de Cîmpie, Archiud), romane 
(castrele de la Orheiu Bistriţei, Livezile şi Ilişua) sînt mărturii 
ale formării poporului român şi ale continuității lui pe aceste 
meleaguri. Resturile încă semeţe ale unor cetăţi, ca Rodna, 
Bistriţa, şi Ciceu, întregesc seria acestor obiective arheologice 
şi istorice de o însemnătate deosebită. 

Căile ușoare de acces (feroviare și rutiere), în majoritate 
modernizate (cele rutiere), care însoţese principalele artere fluvia- 
tile, traversînd zonele montane prin pasuri pitorești (Şetrei 
pe Sălăuța, Rotunda sau Rodna pe Someșul Mare, Tihuţa pe 
Ilva etc.), oferă altă particularitate turistică acestui judeţ. 133 

Zona turistică de cea mai mare atractivitate rămine 
regiunea montană, pe toată întinderea sa, deşi practicarea 
turismului este îngrădită de lipsa parţială a amenajărilor de 
trasee şi locuri de adăpost. 


Munţii Tibleşului, cu piscul golaş "Țibleș (1 842 m), stră- 
juie județul în vest, oferind o priveliște deosebit de frumoasă 
spre Ţara Năsăudului, peste munceii împăduriţi de la poale. 
Căile de acces spre acest masiv, frecventat destul de intens, 
n-au fost încă marcate. Escaladarea lui se poate face pe valea 
Zăgrii, pînă sub culme, iar de aici (de la obiîrşia văii), pe o potecă, 
pină pe viii. O altă posibilitate o oferă drumul forestier din 
valea Fiadului, de unde, pînă pe Țibleș, se poate ajunge în 
mai puţin de o oră. Din satul Dealu Ştefăniţei (gară C.F.R.), 
Țibleșul este uşor accesibil prin valea Sălăuţei, peste Virful 
lui Petru, distanţă de circa 12 km, respectiv drum de circa 4 ore. 


Munţii Rodnei. Cel mai impunător element de interes 
turistic al masivului îl constituie creasta principală, orientată 
est; — vest, care se întinde între pasul Rotunda şi pasul Şetref pe 
o distanţă de circa 52 km, din care se desprind culmi secundare 
scurte și abrupte la nord, spre” valea Vişeului, care pătrund sub 
Piemontul Borşei, și culmi prelungi împădurite, separate de 
numeroși afluenţi ai Someșului Mare, spre sud. 

Priveliştile care se desfășoară sub privirile celui care 
străbate creasta principală răsplătese pe deplin eforturile depuse 
pentru parcurgerea acestui itinerar. 

" Plecînd din „Poiana Rotunda”, uşor accesibilă din şoseaua 
care leagă valea Someşului de Bistriţa Aurie, peste pasul Rotunda 
(1278 m), o potecă marcată cu bandă verticală roşie 
îndreaptă paşii turistului de-a lungul culmii principale a masivului, 
pe care o străbate de la est la vest vara în circa 28 de ore (3—4 
etape), coborind la extremitatea vestică a masivului, în satul 
Dealul Ştefăniţei, la izvoarele Sălăuţei. 

Traseul, al cărui început este în Poiana Rotunda, urmează 
culmea dintre valea Lala şi izvoarele Găgii, pină în şaua Ineu- 
țului, unde se ramifică la nord spre valea Lala, peste vîrful 
Ineuţ, spre Şaua cu Lac, unde converg majoritatea potecilor — 

Fig. 33. — Casa de odihnă din Valea Vinului (foto I. Buta). 


din zona Masivului Ineu : Gura Lalei — valea Lala — Şaua cu 
Lac (4—5 ore); Şanţ — Virful Roşu — Ineuţ (5 ore); Rodna — 
Capul Beneș—$Șaua cu Lac (4—5 ore); Valea Vinului (fig. 33) — 
Curăţel — Şaua cu Lac (6 ore) ete. 


Lipsa unei cabane la răscrucea acestor trasee este princi- 
pala cauză pentru care meleaguri deosebit de atractive sînt 
puţin frecventate, comparativ cu celelalte masive montane 
din ţară. 

Din Şaua cu Lac, un traseu în circuit coboară spre frumoa- 
sele circuri glaciare cu lacurile Tăul de sub șaua Ineuţ şi Lala 
Mare (fig. 34), din al cărui tur” se desprind cîteva trasee 
secundare. 


Traseul principal de culme ocoleşte prin sud vîrful .pleşuv 
al Ineului (2 279 m) care, cu un efort minim, poate fi atins 

Fig. 34. — Munţii Rodnei. Lacul Lala Mare (foto I. Buta). 


în numai 15 minute abatere din traseul principal (fig. 35). 
Acest viri domină jumătatea estică a masivului, oferind, în 
zilele senine, panorama Carpaţilor Păduroși, în nord, din care 
se profilează vîrful Pop Ivan, apoi Suhardul, Călimanii şi chiar 
Ceahlăul, în sud-est. 

Poteca ce pleacă din Şaua cu Lac spre vest, după ce lasă 
în urmă şaua Ineului, trece „Coasta Netedă”! de la izvoarele 
Bilei, vîriul Tomnatec, Cişa, vîrful Omului, ajungînd la şaua 
Ghergheleu. Peisajul acestui sector, dominat de custuri, groho- 
tişuri, petice de vegetaţie alpină este adesea întregit de numeroase 
izvoare şi „ochiuri de apă” adăpostite în căldările glaciare dre- 
nate de afluenții înmănunchiaţi în Anieşul Mare. 

Şaua Gherghelăului este răscrucea potecilor turistice care 
urcă dinspre pasul Prislop şi Gura Fîntinii, prin Poiana Știol, 
cît şi a celor care se formează în apropierea refugiului Gherghe- 
lău (una care urcă pe valea Anieșului, iar cealaltă pe culmea dintre 


https://biblioteca-digitala.ro 


OBIECTIVELE TURISTICE 





ame i 


Fig. 35. — Virtul Ineu văzut de pe Șaua cu lac (foto I. Buta). 


Izvorul Băilor şi valea Anieșului, peste vîrfurile Păltiniş şi 
xorongiş). 

Drumul de creastă, la numai o oră de mers din şaua 
Gherghelău, ocolește prin sud virful Cimpoiasa şi coboară 
în Curmătura Galaţului, unde, spre nord, se desprinde o potecă 
spre cabana Puzdra, singura în acest masiv, situată în căl- 
darea Negoescului (1 540 m), la care se ajunge după 30 de minute 
de drum (jud. Maramureș). 

Lăsînd în urmă Curmătura Galaţului cu ,,Tăurile Cimpo- 
ieşu”” în nord, traseul de culme trece peste virful Galaţului 
(2 057 m), ocolind prin sud „,Tăurile Negoescului”, continuă 
peste vîrful Anieşul Mare, Tarniţa Birsanului pînă „La Cărţi”, 
«e unde traseul face un cot puternice spre nord, peste vîrfurile 
Repedea şi Cormaia. Versantul sud-vestic al acestui sector 135 

este cunoscut prin abundența unor petice cu „floare de colţi” 
(Leontopodium  alpinum), denumită de localnici „,steluţe”. 

Din virful Cormaia, traseul urmăreşte platoul de creastă 
dintre obirşia Rebrei şi obîrşia Buhăescului Mic, pe sub vîrful 
Buhăescu Mare, peste Bătrina, Muncelu, Preluca spre Dealu 
Ştetăniţei. 

Din traseul principal de creastă, de sub vîrful Buhăescu 
Mare, se desprinde spre ncrd un traseu (marcat cu bandă albas- 
tră) care traversează vîriul Rebrei (2 269 m), Curmătura Pie- 
trosului, ocolește virful Pietrosul Mare (2 303 m), coborinăd 
peste culmea Piciorul Moşului în comuna Borșa (jud. Maramureș). 

Masivul Pietrosul Rodnei, deși situat în afara judeţului, 
este totdeauna escaladat de cei care îndrăgese peisajul montan. 
Virtul Pietrosul Mare domină Munţii Rodnei, oferind o panoramă, 
peste „Ţara Maramureșului”, spre Beschizii de Mijloc, spre 
vest panorama munţilor vuleanici, iar spre sud adesea se zăregc 
Călimanii. De asemenea, peisajul alpin, cu creste semeţe, căl- 
dări glaciare cu numeroase ochiuri de apă, văile sălbatice cu 
pante accentuate şi pîlcuri de jnepeniş întregeşc măreția acestui 
masiv. 

Spre traseul principal de culme al Munţilor Rodnei urcă, 
pe majoritatea văilor, drumuri forestiere recent amenajate, 
care deseori sint continuate de poteci pe văi sau interiluvii pînă 
la creastă. 

Dintre traseele cele mai frumoase şi ușor accesibile în afara 
celor menţionate mai amintim : pe Izvorul Băilor, carosabil 
pînă sub vîrful Hîrosul; pe Anieş se poate ajunge pină la valea 
Mihăesei, iar de aici pe potecă, în 3 ore, la Curmătura Galaţului 
sau peste virful Mihăiasa, în 6 ore, la Pietrosul Mare ; pe valea 
Cormaia un drum forestier urcă pînă sub Coasta Netedă, iar 
de la capătul lui, în mai puţin de o oră, pe potecă se ajunge la 
creastă ; drumul forestier ce străbate valea Rebrii (fig. 36) aproa- 
pe pînă la obiîrşia ei oferă posibilitatea escaladării crestei pe un 
îront foarte larg, între virful Repedea şi Poiana Bătrinei. Din 
valea 'Telcişorului, peste Cocoriş şi Muncel, se poate ajunge 
în circa 6 ore în Poiana Bătrinei. 


Pe lingă marea diversitate a peisajului oferită turistului, 
Masivul Rodnei a devenit celebru, în ultimul timp, şi printr-o 

Fig. 36. — Valea Rebrii la localitatea Rebra 
(foto V. Sencu). 

serie de fenomene carstice dezvoltate în calcarele eocene, răspîn- 
dite sub forma insulară în acest masiv. Dintre fenomenele 
carstice, mai interesante sînt cele din partea vestică a masivului. 


1. Peştera Tăușoarelor, situată pe versantul 
sting al văii Izvorul Tăuşoarelor, din bazinul superior al rîului 
Gersa, descoperită în anul 1955 de învățătorul Leon Biîrte, 
face parte din complexul carstic „Izvorul Tăuşoarelor — Zalion” 
cu resurgenţa în Izvorul Rece. Este constituită dintr-o reţea de 
galerii (5 050 m) care gravitează spre punctul de maximă adîn- 
cime (600 m altitudine), situat la o diferenţă de nivel de 350 m 
faţă de intrare, deţinînd astfel locul întîi ca adincime, între peş- 
terile din ţara noastră. Peștera, fiind relativ tinără și încă activă, 
nu prezintă fenomene carstice clasice (stalactite, stalagmite, 
draperii etc.), ci doar cristale de gips (anthodite), care, alături 
de unele fosile şi animale cavernicole, insecte, lilieci, crustacei etc., 
constituie un domeniu valoros de cercetare ştiinţifică, fapt 
pentru care a fost declarată „monument al naturii”, vizitarea 
ci fiind permisă doar cu aprobarea Comisiei monumentelorynaturii. 

Peştera, este accesibilă prin valea Telcişorului în cirea 2 ore, 
de la punctul terminal al căii ferate forestiere denumită ,,La 
Funicular”, pe izvorul Birlei, peste virful Văratec, la obîrşia 
Gersei, iar de aici, prin Poiana Ursului, se urcă pe valea Izvorul 
Tăuşoarelor. 

La peşteră se mai poate ajunge pe valea Gersei pînă în 
Poiana Ursului, unde confluează Gersa cu Izvorul Tăușoarelor 
(circa 22 km din Rebrișoara), sau din Parva, pe valea! Arşiţei, 
Tarniţa Iepurelui — peşteră (6 km). 


2. Peştera lui Măglei, situată la nord de pres 
cedenta, pe versantul drept al pîrîului Izvorul lui Măglei, afluent 
al Izvorului Tăușoarelcr, se prezintă sub forma unei grote 
verticale de 6 m adîncime, terminîndu-se într-o sală de dimensiuni 
reduse. În timpul ploilor abundente sau al topirii zăpezii ea 
funcţionează ca un ponor al văii căreia îi aparţine. 


3. Peştera Ziînelor s-a format în „clipele” de 
calcare eocene de la izvoarele pîriului Zînei (1 435 m), care 
apar de sub Tarniţa Prelucii, pe versantul sting al văii Rebra, 
la sud-est de Virful Pietros (2 003 m). Este formată dintr-o 

galerie descendentă de circa 30 m, cu unele ramificații inaccesi- 
bile, încă nestudiate. 

4. Peştera Jghiabullui Zalion estesituată 
la obîrşia Piriului Orb, afluent al Văii Seci (bazinul Telcisor). 
Accesul în peşteră se face printr-un aven de 44 m, cu un diame- 
tru de 3 m. În linie dreaptă, peștera are 475 m, însă desfășurată 
depăşeşte 535 m. Adincimea totală atinge 130 m. Traseul prin 
peşteră este alcătuit; din cîteva lărgiri în formă de săli, cascade, 
sifoane, situate de-a lungul cursului de apă cu debite mari în 
perioadele ploioase. Resurgenţa piriului care străbate peştera 
este în Izbucul Rece, la circa 0,7 kmsud de punctul La Funicular” 
în valea Teleișorului, ea fiind comună cu al Peșterii Tăușoarelor. 


5. Peştera de sub Paltin este situată pe 
dreapta Izvorului Laptelui. Se prezintă sub forma unei galerii 
orizontale de circa 20 m lungime, săpate în calcarele „Muntelui 
Laptelui” de la izvoarele Anieşului Mare. 


În afara peșterilor, ca fenomen carstic mai poate fi 
amintit Poarta lui Beneș, denumită adesea şi Poarta Corongi- 
şului. Este situată pe intefluviul dintre Izvorul Băilor şi valea 
Anieșului, pe culmea dintre vîrful Păltiniş (1 545 m) şi Coron- 
giș (968 n), avînd forma unei arcade prin care poate trece un om. 


Tot ca fenomen carstic merită să fie amintit „Izvorul 
Albastru al Izei”, izbuc situat în bazinul superior al Izei, în 
punctul d:numit „Fundul Izei”, în afara limitei administrative 
a judeţului, însă uşor accesibil celui care străbate culmea prin- 
cipală a Munţilor Rodnei. 

Munţii Bârgăului sînt cunoscuţi printr-un peisaj deosebit; 
de pitoresc, cu păduri întinse, frumoase plaiuri domoale, conuri 
vulcanice, relief fragmentat de numeroase văi care au permis 
construcţia căilor de comunicaţie. Deşi mai uşor accesibili, cu un 
grad de umanizare mai avansat ca al Munţilor Rodnei, sub aspect 
turistic sînt exploataţi în mică măsură, datorită lipsei traseelor 
marcate şi a cabanelor care să ofere posibilități de odihnă 
şi aprovizionare. 

Pe lingă obiectivele turistice de care dispun, Munţii 
Bîrgăului sînt cunoscuţi şi prin patrimoniul cinegetic deosebit 
de valoros. 

Munţii Bîrgăului sînt traversaţi de căi de comunicaţie 
care oferă muţtiple posibilităţi de valorificare a resurselor fol- 
elorice, turistice şi cinegetice. Astfel, prin nord, de-a lungul 
Someşului Mare, şoseaua Năsăud — Ilva Mică — Rodna leagă, 
prin pasul Rotunda, această regiune de , Țara Maramureșului” 
(peste pasul Prislop) şi de Depresiunea Dornelor pe valea Bistriţei 
Aurii. 

Linia ferată Ilva Mică — Vatra Dornei, după ce străbate 
pitoreasca vale a Ilvei, cu versanţi împăduriţi, așezări frumoase 
şi frecvente izvoare minerale, înainte de a cobori în Țara Dornelor 
trece peste o serie de viaducte impunătoare, alternind cu tunelele 
construite prin cumpăna dintre valea Larion şi Teșna. Aproape 
parulel cu linia ferată şerpueşte și şoseaua judeţeană care leagă 
valea Ilvei de Teșna peste pasul Larion — Grădiniţa (pas de 
culme), mai puţin frecventat. 

Mijlocul de acces pe valea Leşului este drumul care leagă 
exploatările forestiere dela obirşia rîului (versantul nordic al 
virfului Sterparul) cu fabrica de cherestea din Ilva Mică, pe 
o distanţă de cirea 25 km. De-a lungul văii, înguste și prăpăs- 
tiowse, rîul trece numeroase praguri vulcanice, care generează 
cascade înspumate şi marmite în care mişuna păstrăvul şi 
lipanul. În dreapta Leșului se ridică, maiestoase, Heniu Mare 
(1 612 m), Arşiţa (1 227 m) şi Bîrgăul (1 362 m), dificil de esca- 
ladat datorită pantelor accentuate ale conurilor alcătuite din 
formaţiuni vulcanice. În schimb, versantul drept, mai domol, 
oferă mai multe posibilităţi de acces spre poienile înalte dintre 
Ilva şi Leșu. 

Şoseaua Bistriţa — Tihuţa — Vatra Dornei, a cărei moder- 
nizare este pe sfîrşite, străbate valea Bistriţei pînă la Prundu 
Bîrgăului, iar de aici pe valea Străjii, peste pasul Tihuţa, 
coboară în valea Dornei, la Poiana Stampei. 

Valea Bistriţei — Straja — Măgura Calului este una din 
cele mai îrumoase regiuni din ţară, are tradiţii istorice, fiind 
străbătută de drumul comercial care lega Bistriţa — cetatea 
meșteșugarilor şi negustorilor saşi — de Suceava, capitala 
Moldovei. Pe aici au trecut şi armatele moldovene spre Bistriţa 
(1 530), oraş dependent de Petru Rareș, spre Dej şi vechea 1, 

mănăstire de la Vad (judeţul Cluj), peatunci domeniul voievo- 
zilor moldoveni. 


Cea mai sudică cale de acces spre „inima” Munţilor Bîrgă- 
ului a oferit-o valea superioară a Bistriţei, însoţită de o şosea 
carosabilă, de circa 27 km, care se ramifică din şoseaua națională 
D.N. 17 la Prundu Bîrgăului, trece prin Bistriţa Bîrgăului, 
străbate defileul îngust al rîului, Depresiunea Colibiţa şi con- 
tinuă pînă la obirşia Izvorului Colbului, sub culmea Dălbidan — 
Bistriciorul. 


Rezistenţa rocilor vulcanice (aglomerate andezetice, ande- 
zite) la eroziunea fluviatilă a fost cauza formării frumosului 
defileu cu pereţi verticali Bistriţa  Birgăului — Colibiţa, 
lărgirea văii în amunte, în formațiunile mui friabile oligocene 
şi acvitaniene, dînd naştere Depresiunii Colibiţa. Înczdrată în 
nord şi nord-vest; de o serie de masive vulcanice, cu Măguriţa, 
Tomnatec: și Cășarul, iar spre sud de Piatra lui Orban, Piatra 
Mare şi Bridierul, pitoreasca depresiune a oferit cadrul prielnic 
organizării unei staţiuni climaterice care, față de condiţiile de 
care dispune (aer ozonat, ape minerale, climat blind cu ploi 
puţine etc.), este insuficient valorificată. 

La Colibiţa, pe lingă frumoasele cabane și gospodăriile 
ţărăneşti împrăştiate printre brazi, există şi o casă de viînătuare 
vizitată de turişti străini, datorită bogăției vinatului şi frumu- 
seţilor oferite de peisajul montan, la contactul dintre Munţii 
Bîrgăului şi Munţii Călimani. 

Din Colibiţa, se răsfiră numeroase trasee turistice spre 
Munţii Bîrgăului, dar mai ales spre sud și sud-est, către Călimani. 

Dintre principalele trasee turistice spre Munţii Bîrgăului 
amintim : 

— Colibiţa — Dealul Puşcă — virful Arşiţei — Mureşenii 
Birgăului. Urmărind acest traseu, din Dealul Puşcă (1 080 m) 
apare panorama depresiunii străjuită de măgurile vulcanice 
ale Munţilor Bîrgăului, cît; și de creasta semeaţă a Călimanilor. 
Din Arşiţa Mare se deschide priveliștea văii Straja dominată, 
de Miroslava în nord și Măguriţa (1 505 m) în sud, de-alungul 
căreia se desfăşoară „,Birgaele”, străjuite de culmea Heniu 
Mare (1 612 m) — Bîrgău (1 362 m), care le separă de valea Ilvei, 

— Al doilea traseu pleacă de la confluența Izvorului 
Lung cu Izvorul Colbului spre nord, traversează izvoarele Străjii, 
Tihuţa, vechea şosea romană (,,Drumul Romanilor”), ocoleşte 
izvoarele Leșului, trece prin cătunul Cloşa și coboară pe piîrîul 
Ivămneasa la Ilva Mare. 

— Al treilea și cel mai interesant traseu urcă de la Coli- 
bița, spre est pe sub Dălbidan, virful Buba și urmează creasta, 
dintre valea Dornişoara şi valea Străjii, pînă la Piatra Fintinele 
(pasul Tihuţa). Din punctul cu altitudinea ce domină împreju- 
rimile — Măgura Calului (1 227 m) — se pot admira întinsele 
poieni înconjurate de molizii falnici ai Munţilor Bîrgăului, 
valea Bistriţei, Someșul, Munţii Rodnei, cu Ineul, ale căror 
petice de zăpadă strălucesc în soare, adesea, pînă în august, 
Culmea Suhardului, care domină Ţara Dornelor, valea Dornei, 
Giumalăul și altele. 

De la Măgura Calului traseul continuă pe culmea dintre 
Teşua Împuţită — Larion şi valea Iliuţei, peste virful Potiului 
(1 031 m) şi coboară la Lunca Ilvei (după două zile de drum cu 
un popas la Piatra Fintinele). 

Munţii Călimani, alcătuiți dintr-un complex petrografice 
foarte diversificat, dispus în trepte, rezultat al unor curgeri 
de lave, au generat un relief care se ridică peste altitudinea Mun- 
ților Bîrgăului cu 200—400 m, constituit din aglomerate şi 
conuri vulcanice cu cratere largi, separate prin văi adinci, 
cu pereți abrupţi(fig. 37), pante accentuate, cu numeroase 
praguri, care generează cascade în lungul cursurilor de apă. 

Masivitatea lor, cît şi structura vulcanică justifică lipsa 
pasurilor de culme, fiind străbătuţi doar de poteci bătătorite, 
prin locurile cele mai pitoreşti. 

Din Călimani, cu fenomenele deosebit de curioase, adesea 
asemănătoare ,,babelor” (fig. 38), cu resturi de cratere şi căldări 
glaciare suspendate, cu fenomene vulcano-carstice, cu un patri- 
moniu cinegetic deosebit de bogat, în cadrul judeţului este înglo- 
pată doar o mică suprafață, partea nord-vestică a masivului 
alcătuită aproape în întregime din aglomerate vulcanice, cu rare 
străpungeri andezetice. 1 

Tig. 37. — Munţii Călimani. Viriul Pictrele Roşii (foto Maxim Pop). 


Centrul turistic pentru această zonă este stațiunea Colibiţa 
din care, în timp de cîte o zi de mers, se pot alege numeroase 
şi interesante trasee. 

Principalul traseu de culme din această zonă poate fi 
considerat cel care pleacă din Cuşma, peste Dealul Negru — 
Colibiţa (10—12 ore de mers). 

Plecînd din satul Cuşma, poteca se îndreaptă spre est 
peste Piatra Cușmei, stîncă asemănătoare unei căciuli uriaşe, 
Dealul Vulturului (1 501 m), Piatra Deşălată cu stînci semeţe 
şi pereţi abrupți, Dealul Negru. 

Din Dealul Vulturului, ramificația ce coboară spre Bis- 
trița Bîrgăului trece prin „cetăţile” 'Tătăreii, cunoscute prin 
forme de stinci curioase, dintre care se ridică un impunător 
„obelise”, dominînd împrejurimile. 

În acest punct converg trasee din diferite direcţii (valea 
Budacului, Șieu, valea Bistra, Colibița etc.), din care unul 

Fig. 38. — Munţii Călimani. ,,Moșu/” (foto Maxim Pop). 


continua pe culme prin vîrful Moldoveanea (1 570 m) şi vîrful 
Țiganca spre Zurzugău și Bistricioru (1 990 m), altul coboară 
pe piîriul Pănuleţ, pînă la Izvorul Colbului, iar de aici, în mai 
puţin de o oră de mers, se ajunge la Colibiţa. 1 

Din  viriul Bistricioru care domină această regiune, 
printr-un tur de orizont ne apare panorama estică a Călimanilor, 
în toată splendoarea lor, văile Neagra, Negrişoara și Dorna, 
impunătoarele „clăi” vulcanice şi plaiuri ale Munţilor 
Bîrgăului în nord-vest şi Depresiunea Transilvaniei în vest. 

Vîrful Bistricioru, centru orografic al acestei zone, 
oferă numeroase posibilități de drumeţie. Astfel, un traseu 
ce trece pe sub virfurile Străcior, Viişoara, Dălbidan şi Buba 
coboară pe Izvorul Lung, pela izvorul de „borcut”, spre Colibița, 
iar altul pe Izvorul Colbului, spre acelaşi obiectiv. 

În schimb, din vîrtul Bistricioru, traseul principal de 
culme se îndreaptă spre est prin vîrful Ciunget spre Pietrosul 
Călimanilor (2 102 m), din care se deschide larga panoramă a 
„„obcinelor”? bucovinene, lanțul vulcanic dintre Olt şi Mureș 
şi Podişul Tirnavelor în sud-vest. 

Munţii Călimani, cu întinsele păduri brăzdate de văi, cu 
potecile care urmăresc crestelele crenelate, cu numeroase şi inte- 
resante specii floristice şi faunistice, rămîn de neuitat în memoria 
celor care i-au străbătut. 

În afară de factorii naturali, un rol important în turism 
îl au şi obiectivele istorice, sociale, economice şi culturale. 

Trecutul istoric al poporului român a lăsat numeroase 
vestigii pe teritoriul judeţului, cum sînt drumul roman de la 
Tihuţa, eastrele romane de la Orheiu Bistriţei şi Livezile, monu- 
mentele medievale din Bistriţa, Rodna, Petru Rareş, Reteag, 
Herina etc. 

Bistriţa, actuala capitală a judeţului, situată la răscruci 
de vechi drumuri comerciale, prezintă numeroase dovezi ale 
unei îndelungate convieţuiri slave cu populaţia autohtonă de 
origine daco-romană. 

Dezvoltarea meșteșugurilor, cât şi a comerțului au grăbit 
și dezvoltarea Bistriţei, cu mare faimă în secolele următoare. 

Dintre monumentele istorice, destul de numeroase în 
trecut, în zilele noastre se mai păstrează următoarele : 

Biserica ortodoxă (fostă a minoriţilor) este 
cel mai vechi monument arhitectural din oraş, construită în 
a doua jumătate a secolului al XIII-lea, în care se mai păstrează 
cîteva valoroase fresce. 

După 1452, cînd primeşte din partea regelui Ladislau 
Postumul oraşul Bistriţa cu 20 de sate din împrejurimi, Iancu 
de Hunedoara construieşte o cetate (castel) în partea de 
nord a orașului, în locul actual denumit „burg” (cetate), care 
a fost demolată după puţin timp (1464). Apropierea pericolului 
otoman a făcut să se ia măsuri grabnice de fortificare a întregului 
oraș, care în prima fază a fost terminată la 1484. Completată 
ulterior cu noi ziduri, porţi, turnuri, şanţuri, valuri de pămînt ete, 
Bistriţa a devenit în secolul al XV-lea una dintre cele mai 
fortificate cetăţi din nordul Transilvaniei. Urmele unui astfel 
de val-șanț-zid se mai păstrează în parcul oraşului, străjuite 
de „Turnul Dogarilor”! construit în jumătatea a doua a secolu- 
lui al XV-lea. 

Din a doua jumătate a secolului al XVI-lea se mai păstrea- 
ză complexul de 13 clădiri cu arcade numite „,Sugălete” şi 
catedrala gotică (1560—1563), al cărei turn de circa 75 m era 
folosit ca loc de observaţie, pază şi alarmă. 


În incinta orașului se mai păstrează resturi din zidul 
vechii cetăţi (în străzile M. Kogălniceanu, Ecaterina Teodoroiu, 
Piaţa Petru Rareş etc.), clădirea denumită în trecut ,„,Domus 
Consistorialis”, centrul administrativ al Districtului Bistriţa, 
„Casa Argintarului” (str. Dornei 5), monument de arhitectură din 
prima jumătate a secolului al XVI-lea, fosta mănăstire a francis- 
canilor, care în prezent adăposteşte colecţiile muzeului judeţean 
etc. 

Pe lîngă obiectivele arhitecturale vechi, în orașul Bistriţa, 
se impun prin măreție şi stil, clădirile din Piaţa Centrală, 
majoritatea clădirilor din str. Teilor (secolul XIX-lea ), casa 
de cultură din parcul oraşului, clădirea Liceului nr. 1, clădirea 
veche a poştei (colţ str. Gării cu str. Teilor) etc. 

Ca opere sculpturale recente amintim statuia poetului 
Andrei Mureșanu, autorul imnului revoluţiei de la 1848, operă 
a sculptorului C. Medrea, situată în Piaţa Centrală. De ase- 
menea, bustul scriitorului L. Rebreanu, dezvelit în Piaţa Petru 
Rareș, în toamna anului 1970. 


La fel ca şi pe alte meleaguri ale patriei noastre, constrastul 
între oraşele de altădată şi construcţiile de astăzi apare pregnant 
în contestul vieţii contemporane. Astfel, oraşul Bistriţa, pe lîngă 

funcţia sa politică, administrativă şi culturală (este cel mai 
important centru din judeţ), o obţine treptat şi pe cea de oraș 
industrial în plină dezvoltare. 

Noile cartiere de locuit, Piaţa Decebal, str. Teilor, cît 
şi numeroasele obiective social-politice-culturale construite 
în ulţimii ani indică și de data, aceasta grija partidului şi a statului 
nostru pentru ridicarea şi a acestui oraş înfloritor la nivelul 
celorlalte din ţară. 

Dintre monumentele mai importante din jurul orașului 
amintim : biserica evanghelică din Herina, important monu- 
ment de arhitectură în stil romanic, construită în prima jumă- 
tate a secolului al XIII-lea ; castelul Bethlen din Arcalia, seco- 
lul al XVIII-lea; biserica de lemn din Sărata, secolul al 
XVIII-lea etc. 

Oraşul Năsăud, vechi centru cultural ardelean, este amintit 
pentru prima dată în anul 1264, numele lui apărînd în documen- 
tele din secolul al XV-lea. Se relevă prin primele şcoli româneşti 
din Transilvania. Astfel, în 1770 existau trei şcoli cu limba de 
predare română, în 1857 funcţionează o şcoală normală, iar 
în 1863 se inaugurează gimnaziul românesc, transformat în 
1872 în liceu. 

În Năsăud se pot vizita Liceul „George Coşbuc”, Muzeul 
orăşenesc cu secţiile istorie şi etnografie, Biblioteca documentară 
a Filialei Cluj a Academiei R.S.R., Arhivele statului cu nu- 
meroase manuscrise şi documente vechi şi cu secţiile documen- 
tare ,„G. Coşbuc” şi ,L. Rebreanu”. 

În împrejurimile Năsăudului pot fi vizitate cîteva obiec- 
tive mai importante : 


— casa memorială „George Coşbuc” din loca- 
litatea Coșbuc (Hordou), situată la 13 km de Năsăud, pe șoseaua 
Salva — Săcel ; 


—comnuna Salva, undeîn1763a fost condamnat 
la moarte prin tragere pe roată, în locul denumit .,,Mocirlă”, 
pentru instigaţii la revoltă şi nesupunere, ţăranul Tănase 'Todo- 
ran din Bichigiu, în vîrstă de 120 de ani, alături de care au mai 
fost executaţi prin spînzurătoare încă trei ţărani, ale căror 
corpuri au fost expuse mai mult timp la locul execuţiei ; 

Lig. 39, — Costum popular din Salva 
(foto 1. Buta). 

— casa memorială „Liviu Rebreanu”, în satul 
cu acelaşi nume — Prislopul de odinioară al romancierului de 
talie universală (la 3 km pe șoseaua Năsăud — Bistriţa) ; 

— oraşul Sîngeorz-Băi, renumit prin izvoarele 
minerale din stațiunea ,„,„Hebe”, situată pe valea Borcutului. 

— Rodna, vechi centru minier, cunoscut din timpul 
romanilor, ale căror urme se mai păstrează sub forma unor 
„hrube” prăbușite ; în această localitate se mai păstrează o 
purte din zidul şi turnul de la intrarea al cetăţii distruse în 1242 
de tătarii care au jefuit mănăstirea benedictinilor, construită 
de teutoni ; 

— Valea Vinului, staţiune balneoclimaterică, cu ape 
minerale şi două case de odihnă ; 


— comunele din lungul Someșului Ma- 
re, renumite prin costumele naţionale policrome (fig. 39), 
cure pot fi admirate în zilele de sărbătoare, cu prilejul serbărilor 
populare tradiţionale, la „,nedeile” din Munţii Rodnei, cât și 
cu alte ocazii. 

Valea Bistriţei, renumită prin pitorescul ei este leagănul 
mirilor aşezări cunoscute sub denumirea de ,„,Bîrgaie”, cu 
centrul în comuna Prundu Bîrgăului, ai căror harnici locuitori 
se îndeletnicesc cu exploatarea lemnului din întinsele păduri de 
rășinoase şi foioase, cu creșterea animalelor şi pomicultură. 

Valea Şieului este cunoscută prin frumuseţea costumelor 
policrome, cit și prin numeroasele premii şi menţiuni obţinute 
de echipele artistice din Șieu, Şieuţ și Monor, la diverse con- 
cursuri, pe plan judeţean şi naţional, la care se adaugă unele 
monumente de arhitectură (fig. 40), ape minerale etc. 

Deşi teritoriul judeţului oferă o mare diversitate de obiec- 
tive turistice, amenajările necesare desfăşurării acestei activităţi 
în condiții optime lipsesc. Astfel, în zonele montane, casele de 
adăpost şi cabanele sînt foarte puține (Colibiţa, Valea Vinului), 
deseori neîncăpătoare, marcarea traseelor turistice nesatisfăcă- 
toare și pe porţiuni foarte reduse. 

Pentru a veni în ajutorul turiştilor rutieri, în ultimii ani 
s-au inițiat foarte modest cîteva amenajări, cum ar fi grupul 
de cabane ,,Farmecul Pădurii” din valea Cormaia, hanul de la 
Piatra Fîntînele, hanul-motel și campingul din oraşul Bistriţa. 

Fig. 40. — Biserica din Herina (foto I. Buta). 


Considerăm că în urma măsurilor luate de partid şi 
stat prin înființarea Ministerului Turismului, patrimoniul 
turistice deosebit de valoros al judeţului Bistriţa-Năsăud va îi 
fructificat la nivelul cerinţelor moderne, mereu crescînde. 

Ș N N ! ji N Pi ! 4 G /nuustria cinepei MID Argi/ă caolinoasă z Y 
i C je, 499 ai Sînpetru de Cimpie 304 ; Q /nuustria alimentară complexă CEI Argilă 2 d N, 
(e | i nul a laptelui Tuf dacitie 
) ET i ap Râci = sai seci CE) 7 apti ph $ W ; : S i i aie 
: Miheşuide Cimpie 36 “p; eee 4 Ș nouri vint = Stațiune balneoclimaterică 2 < 
482 i N i A ga € (O) Alte ramuri industriale > 6 

În cadrul colecţiei 
„JUDEȚELE PATRIEI”! 


au apărut: 


O judeţul ilfov 

e judeţul Cluj 

O judeţul Vrancea 
O judeţul Hunedoara 
9 judeţul Gorj 
9 judeţul Sibiu 
9 Judeţul Buzău 
9 Judeţul Braşov 
9 Judeţul Ialomiţa 
9 judeţul Sălaj 
9 Județul Bacău 
O Judeţul Tulcea 
9 judeţul Bihor 


În curs de apariţie: 
O judeţul Constanța 


O județul Suceava 
9 Județul Mureș 

